
	砖谞讗诪专 讘讛诐 驻讗专. 驻专砖''讬 讜讗讘诇 诪注讜诇诇 讘注驻专 拽专谞讜 讜讗讬谉 谞讗讛 诇转转 驻讗专 转讞转 讗驻专. 讜讗''转 讜诇诪讛 诇讬 讛讗讬 讟注诪讗 转讬驻讜拽 诇讬讛 诪讚讗诪专 诇讬讞讝拽讗诇 驻讗专讱 讞讘讜砖 注诇讬讱 诪讻诇诇 讚诇讻讜诇讬 注诇诪讗 讗住讜专. 讜转讬专抓 讛砖专 诪拽讜爪讬 讚爪专讬讱 讟注诪讗 砖诇 专砖''讬 讻讬 讛讬讻讬 讚诇讗 谞讬诇祝 砖讗专 诪爪讜转 诪转驻讬诇讬谉 诪拽诇 讜讞讜诪专. 讗''谞 爪专讬讱 讟注诪讗 讚专砖''讬 诇讞讬讬讘讜 讘转驻讬诇讬谉 诇讗讞专 讬讜诐 专讗砖讜谉 讚诇讗 砖讬讬讱 诪注讜诇诇 讘注驻专 拽专谞讜 讗诇讗 讘讬讜诐 专讗砖讜谉 讚讜拽讗: 转谞讬 专讘 讬讞讝拽讗诇 注砖讛 讻讘讬转 砖诪讗讬 注砖讛 讜专讘 讬讜住祝 讗诪专 注砖讛 讻讘''砖 诇讗 注砖讛 讜诇讗 讻诇讜诐. 讜讗''转 驻砖讬讟讗 讚讗讬谉 讛诇讻讛 讻诪讜转谉. 讜讬''诇 讛讜讗讬诇 讜讘''砖 诪讞诪讬专讬诐 注诇 讛讗讚诐 讟驻讬 诪讘''讛 诇讗 砖讬讬讱 诇讜诪专 驻砖讬讟讗. 讚讛讗 讚注砖讛 讻讘''砖 诇讗 注砖讛 讜诇讗 讻诇讜诐 讛讬讬谞讜 讛讬讻讗 讚讘''砖 诪拽讬诇讬谉 讜讘''讛 诪讞诪讬专讬谉 讗讘诇 讛讻讗 讘拽''砖 诇讗 驻住诇讬 讘''讛 讚讘专讬 讘''砖. 讗讘诇 转讬诪讗 讗''讻 诪讛 诪讬讬转讬 诪住讜讻讛 讻讜' 诇讗 拽讬讬诪转 诪爪讜转 住讜讻讛 讻讜' 讜驻讬专砖''讬 讚讻讬 讛讬讻讬 讚诪讬 砖注砖讛 讻讘''讛 诇讗 注砖讛 讜诇讗 讻诇讜诐 诇讘''砖 讗祝 讛注讜砖讛 讻讘''砖 诇讗 注砖讛 讜诇讗 讻诇讜诐 诇讘''讛 讜诪讗讬 拽讗 诪讚诪讛 讛转诐 驻住诇讬 讘''砖 诇讙诪专讬 诪讛 讚诪讻砖专讬 讘''讛. 讗讘诇 讛讻讗 拽专讗 拽专讬转 砖诪注 讻讘''砖 讗诇讬讘讗 讚讘''讛 讬爪讗. 注''讻 驻讬专砖 讛专''专 砖诪注讬讛 讚拽讗 诪讚诪讛 讛讻讬 诪讚拽讗诪专 诇讗 拽讬讬诪转 讗注''讙 讚诪谉 讛讚讬谉 讬爪讗 砖讛专讬 讘专讗砖讜 讜专讜讘讜 讘住讜讻讛 讗讬谞讜 讗住讜专 讗诇讗 讙讝讬专讛 砖诪讗 讬诪砖讱 讗讞专 砖诇讞谞讜. 讻讛''讙 讙讘讬 拽''砖 讗注''讙 讚诪谉 讛讚讬谉 讬爪讗 讘讚讬注讘讚 讻讬讜谉 讚诇讘''讛 讗讬谉 谞讻讜谉 讻讚讗讬转讗 讘诪转谞讬转讬谉 讻讚讗讬 讛讬讬转 诇讞讜讘 讘注爪诪讱. 讗诐 注砖讛 讻讘''砖 诇讘''讛 诇讗 注砖讛 讜诇讗 讻诇讜诐 [讜注' 转讜住驻讜转 住讜讻讛 讙. 讚''讛 讚讗诪专]: 讗讞转 讗专讜讻讛 讜讗讞转 拽爪专讛. 驻讬专砖 专砖''讬 讗专讜讻讛 讗诪转 讜讗诪讜谞讛. 拽爪专讛 讛砖讻讬讘谞讜. 讜转讬诪讛 讚讛砖讻讬讘谞讜 谞诪讬 讗专讜讻讛 讛专讘讛 讜转讚注 诪讚诇讗 拽讗 讞砖讬讘 诇讛 讘转讜住驻转讗 讘讛讚讬 讛拽爪专讜转. 讜注讜讚 驻注诪讬诐 砖诪讗专讬讻讬谉 讛专讘讛 讘转讜住驻转 讻诪讜 讗讜专 讬讜诐 讛谞祝. 讜注讜讚 讗诪转 讜讗诪讜谞讛 驻注诪讬诐 砖诪拽爪专讬谉 讘讛 诪讗讚 讻讚讗诪专讬谞谉 诇拽诪谉 诇诪''讚 讗讬谉 讗讜诪专讬诐 驻专砖转 爪讬爪讬转 讘诇讬诇讛 讛讜讗 拽讗 诪住讬讬诐 诪讜讚讬诐 讗谞讞谞讜 诇讱 砖讛讜爪讗转谞讜 诪诪爪专讬诐 讜讻讜' 讘驻专拽 讛讬讛 拽讜专讗 (诇拽诪谉 讚' 讬讚 注''讘) 讜谞专讗讛 诇专''转 讚讛讻诇 拽讗讬 讘讗诪转 讜讗诪讜谞讛 讗讞转 讗专讜讻讛 讜讗讞转 拽爪专讛 讻诇讜诪专 讘讬谉 讬讗专讬讱 讘讛 讘讬谉 讬拽爪专 讘讛 讻讚诇拽诪谉. 讜讻谉 讗砖讻讞谞讗 讛转诐 (讬讘诪讜转 讚' 诪讗.) 讗讞转 讗专讜住讜转 讜讗讞转 谞砖讜讗讜转 讗讞转 讘转讜诇讜转 讜讗讞转 讘注讜诇讜转: 诪拽讜诐 砖讗诪专讜 诇拽爪专. 讻讙讜谉 讘讘专讻转 驻讬专讜转 讜讘讘专讻转 讛诪爪讜转 讗讬谉 诇讜 诇讛讗专讬讱:





专讘 谞住讬诐 讙讗讜谉

讜讛讗 讗诪专 专讘 讗讘讗 讘专 讝讘讚讗 讗诪专 专讘 讗讘诇 讞讬讬讘 讘讻诇 诪爪讜' 讛讗诪讜专讜' 讘转讜专讛 讞讜抓 诪谉 讛转驻讬诇讬谉 诪驻谞讬 砖谞讗诪专 讘讛谉 驻讗专 讘驻' 讜讗诇讜 诪讙诇讞讬谉 讘诪讜注讚 (讚讟"讜) 讙专住讬' 讗讘诇 讗住讜专 诇讛谞讬讞 转驻讬诇讬谉 诪讚拽讗诪专 诇讬讛 专讞诪' 诇讬讞讝拽讗诇 (讬讞讝拽讗诇 讻状讚:讬状讝) 驻讗专讱 讞讘讜砖 注诇讬讱 诪讻诇诇 讚讻讜诇讬 注诇诪讗 讗住讬专讬 讜讘住讜祝 驻专拽 讞讝拽转 (讘"讘 讚祝 住) 讻讱 讚专砖讬谞谉 注诇 专讗砖 砖诪讞转讬 讗诪专 专' 讬爪讞拽 讝讛 讗驻专 诪拽诇讛 砖讘专讗砖 讞转谞讬诐 讘注讗 诪讬谞讬讛 专讘 驻驻讗 讛讬讻讗 诪谞讞 诇讬讛 讗诪专 诇讬讛 讘诪拽讜诐 转驻讬诇讬谉 砖谞讗诪专 (讬砖注讬讛讜 住状讗:讙壮) 诇砖讜诐 诇讗讘诇讬 爪讬讜谉 诇转转 诇讛诐 驻讗专 转讞转 讗驻专 诪讬讻谉 诇诪讚谞讜 砖讛转驻讬诇讬谉 谞讗诪专 讘讛谉 驻讗专:






专砖讘"讗

讗诐 讻谉 诇讬诪讗 讘讘讜拽专 讜讘注专讘. 谞专讗讛 诇讬 讚诇讗讜 讚讜拽讗 讘讘讜拽专 讜讘注专讘, 讚讘注专讘 诪砖诪注 讗驻讬诇讜 诪讘注讜讚 讬讜诐 诪谉 讛诪谞讞讛 讜诇诪注诇讛 讻讚讻转讬讘 转讝讘讞 讗转 讛驻住讞 讘注专讘 (讚讘专讬诐 讟讝, 讜) 讜讻谉 讘讬谉 讛注专讘讬诐 (砖诪讜转 讬讘, 讜), 讗诇讗 讛讻讬 拽讗诪专 讘讘讜拽专 讜讘注专讘 讗讬 谞诪讬 讘讬讜诐 讜讘诇讬诇讛.



讘诇讻转讱 讘讚专讱 驻专讟 诇讞转谉 讻讚转谞讬讗 讜讻讜'. 诪讗讬 诪砖诪注  讗诪专 专讘 驻驻讗 讻讚专讱 讜讻讜' 诇讗驻讜拽讬 讛讗讬 讚讘诪爪讜讛 拽讗 注住讬拽. 谞专讗讛 诇讜诪专 讚讘讟专讚讗 讚诪爪讜讛 拽讗 注住讬拽 拽讗诪专 讜讻诪住拽谞讗, 讜诇讗 讘诇讻转 讚诪爪讜讛 诪诪砖 拽讗诪专 讚讛讗 讘诇讻转讱 讬转讬专讗 拽讗 讚专砖讬谞谉, 讚讗讬 诇讗 转讬诪讗 讛讻讬 诇诪住拽谞讗 讚讗诪专 讛讻讗 讟专讬讚 讛讻讗 诇讗 讟专讬讚, 讛讜讛 诇谉 诇诪讬诪专 讗诇讗 诪砖讜诐 讚讟专讬讚, 讜讛讗 讚拽讗 驻专讬讱 讜诪讬 诇讗 注住拽讬谞谉 讚讗讝讬诇 诇讚讘专 诪爪讜讛 讜讗驻讬诇讜 讛讻讬 讗诪专 专讞诪谞讗 诇讬拽专讬, 讛讻讬 拽讗诪专 讗诪讗讬 拽讗 诪讬转专转 诇讬讛 诇讛讗讬 讘诇讻转讱 诇诪注讜讟讬 讞转谉 讚讬诇诪讗 诇讙讜驻讬讛 讗讬爪讟专讬讱 讜诇专讘讜讬讬 讛讬讻讗 讚诇讗 注住讬拽 讘诪爪讜讛 诪诪砖 讗诇讗 讚讗讝讬诇 诇讚讘专 诪爪讜讛, 讜诪讚拽讗 驻讟专 注讜住拽 讘讚讘专 诪爪讜讛 诪诪砖 诪讘砖讘转讱 讘讘讬转讱 讗讬爪讟专讬讱 讛讻讗 诇讞讬讜讘讬讛 诪讗谉 讚诇讗 注住讬拽 讘诪爪讜讛 诪诪砖 讗诇讗 讚拽讗 讗讝讬诇 诇讬讛 诇讚讘专 诪爪讜讛, 讜驻专讬拽 讗诐 讻谉 诇讬诪讗 拽专讗 讘诇讻转 讛砖转讗 讚讻转讬讘 讘诇讻转讱 诇讗 诪砖诪注 讗诇讗 讘诇讻转 讚讬讚讱 讚讛讬讬谞讜 砖诇讗 诇讚讘专 诪爪讜讛, 讜诇讗驻讜拽讬 诪讗讬, 讗讬 诇讗驻讜拽讬 讚讘专 诪爪讜讛 诪诪砖 讛讗 讗驻讬拽转讬讛 诪讘砖讘转讱 讛讗 诇讗 讗讬爪讟专讬讱 讗诇讗 诇诪注讜讟讬 讞转谉. 讜讛砖转讗 讛讜讛 住诇拽讗 讚注转讱 讚诇诪注讜讟讬 讚拽讗 讗讝讬诇 诇讬砖讗 讗转 讛讘转讜诇讛 拽讗诪专 讜诪砖讜诐 讚讗讬爪讟专讬讱 诇诪注讜讟讬 讚拽讗 讗讝讬诇 诇讚讘专 诪爪讜讛 讗祝 注诇 讙讘 讚诇讗 注住讬拽 讘讚讘专 诪爪讜讛 诪诪砖, 讜诪砖讜诐 讛讻讬 驻专讬讱 讗讬 讛讻讬 讗驻讬诇讜 讻讜谞住 讗转 讛讗诇诪谞讛 谞诪讬 讚讘讻谞讬住转 讗诇诪谞讛 谞诪讬 诪爪讜讛 讗讬讻讗 讜诪讗讬 砖谞讗 讗讝讬诇 诇诪讻谞住 讗转 讛讘转讜诇讛, 讜驻专讬拽 讚诇讗讜 讚讗讝讬诇 诇讻谞讜住 拽讗诪专 讚讛讛讬讗 诪讘砖讘转讱 谞驻拽讗 讚讻诇 讚讗讝讬诇 诇讚讘专 诪爪讜讛 讛讬讬谞讜 注讜住拽 讘诪爪讜讛, 讗诇讗 诪砖讜诐 讟专讚讗 讛讜讗 讚驻讟专讬谉 诇讬讛 讜拽讗 住诇拽讗 讚注转讱 讚诪砖讜诐 讟专讚讗 讘诇讞讜讚 讛讜讗 讚拽讗诪专 讜诪砖讜诐 砖讗讬谞讜 讬讻讜诇 诇讻讜讬谉, 讛诇讻讱 驻专讬讱 讗讬 讛讻讬 讗驻讬诇讜 讟讘注讛 住驻讬谞转讜 讘讬诐, 讜讗诪专 诇讬讛 诇讗讜 讟专讚讗 讚专砖讜转 拽讗诪讬谞讗 讗诇讗 讟专讚讗 讚诪爪讜讛 讜讛讬讗 讛讬讗 讚拽讗诪专讬谞谉 诪注讬拽专讗 驻专讟 诇讞转谉 砖注讜住拽 讘诪爪讜讛 讻诇讜诪专 讘讟专讚讗 讚诪爪讜讛.



讗讘诇 专讗讬转讬 诇专讘谞讜 讛讗讬 讙讗讜谉 讝"诇 砖讻转讘 讘驻讬专讜砖讬讜 诇拽诪谉 (讘专讻讜转 讟讝, 讗) 讙讘讬 讛讛讬讗 讚讞转谉 驻讟讜专 讜讻讜': 讜讻诇诇 诇讬诪讚讜谞讜 讛讬讻讗 讚讟专讬讚 讟专讚讗 讚诪爪讜讛 驻讟讜专 讻讙讜谉 讻讜谞住 讗转 讛讘转讜诇讛 讜讻讬讜爪讗 讘讜, 讗讘诇 讛注讜住拽 讘诪爪讜讛 讜诇讗 讟专讬讚 讻讙讜谉 讻讜谞住 讗诇诪谞讛 讗讜 讚讟专讬讚 讜诇讗讜 讘诪爪讜讛 讻讙讜谉 诪讬 砖讟讘注讛 住驻讬谞转讜 讘讬诐 讜讻讙讜谉 讗讘诇, 讞讬讬讘. 讜谞专讗讛 诪讚讘专讬讜 讙诐 讻谉 砖讗讬谉 讛驻专砖 讘讬谉 讛讜诇讱 诇讚讘专 诪爪讜讛 讜讘讬谉        注讜住拽 讘诪爪讜讛 讗诇讗 砖讛讜讗 诪驻专砖 讻讜谞住 讗转 讛讘转讜诇讛 讜讗转 讛讗诇诪谞讛 讻驻砖讜讟讜, 讻诇讜诪专 讗驻讬诇讜 讘注讜讚讜 诪转注住拽 讘谞讬砖讜讗讬讛谉 讚讗讬讻讗 诪爪讜讛 讜讗驻讬诇讜 讻谉 讘讻讜谞住 讗转 讛讗诇诪谞讛 讻讬讜谉 讚诪爪讜讛 讚诇讬转 讘讬讛 讟专讚讗 讛讜讗 讞讬讬讘 讘拽专讬讗转 砖诪注.



讗讜诪专讬诐 诇讗讞讚 讝拽谞讱 诪讙讜讚诇 讗诪专 诇讛诐 讬讛讗 讻谞讙讚 讛诪砖讞讬转讬诐. 讻诇讜诪专: 讗讜诪专讬诐 诇讗讞讚 诪驻谞讬 诪讛 讗转讛 诪讙讚诇 讝拽谞讱, 讗诪专 诇讛诐 讻谞讙讚 讗讜转诐 砖讛诐 诪砖讞讬转讬诐 讝拽谞诐 讜诇讛讜爪讬讗 诪诇讘诐, 讜讻谉 讛讬讗 砖谞讜讬讛 讘转讜住驻转讗 (驻"讗, 讛"讜) 讜讘讬专讜砖诇诪讬 (驻"讗, 讛"讗): 讗讜诪专讬诐 诇讗讞讚 诪驻谞讬 诪讛 讝拽谞讱 诪讙讜讚诇 讗诪专 诇讛诐 讻谞讙讚 讛诪砖讞讬转讬诐. 讜专砖"讬 讝"诇 诇讗 驻讬专砖 讻谉.



讗诪专 专讘 讬讞讝拽讗诇 注砖讛 讻讚讘专讬 讘讬转 砖诪讗讬 注砖讛. 讜讗祝 注诇 讙讘 讚谞驻拽 讘转 拽诇讗 讜讗诪专 讘讬转 砖诪讗讬 讘诪拽讜诐 讘讬转 讛诇诇 讗讬谞讛 诪砖谞讛 (讬讘诪讜转 讬讚, 讗), 拽住讘专 专讘 讬讞讝拽讗诇 讛谞讬 诪讬诇讬 讘讚讘专 砖讛讜讗 讻谞讙讚 讘讬转 讛诇诇 讻讙讜谉 爪专讜转 讜讚讻讜讜转讬讛讜, 讗讘诇 讛讻讗 讚讘讬转 讛诇诇 谞诪讬 讛讗 砖专讜 讻讚讘专讬 讘"砖 砖诪讗讬 讻诇讜诪专 讘讬谉 讬讜砖讘 讘讬谉 注讜诪讚, 讗"讻 讗驻讬' 诇讻转讞讬诇讛 讬讟讛 讻讚讘专讬 讘讬转 砖诪讗讬 讜讗讬谉 讘讻讱 讻诇讜诐, 讜讗驻"讛 诇讗 拽讬"诇 讻讜讜转讬讛 讗诇讗 讻专讘 讬讜住祝 讚讗诪专 注砖讛 讻讚讘专讬 讘讬转 砖诪讗讬 讜讗驻讬诇讜 讘讻讬 讛讗 诇讗 注砖讛 讜诇讗 讻诇讜诐. 讜讗谞讬 转诪讛 讛讬讻讬 住诇拽讗 讚注转讬讛 讚专讘 讬讞讝拽讗诇 诇诪讬诪专 讛讻讬, 讜讛讗 转谞谉 讗诪专 专讘讬 讟专驻讜谉 驻注诐 讗讞转 讛讬讬转讬 讘讗 讘讚专讱 讜讛讟讬转讬 讻讚讘专讬 讘"砖 讜住讻谞转讬 讘注爪诪讬 讜讗诪专讜 诇讜 讻讚讬 讛讬讬转 诇讞讜讘 讘注爪诪讱 砖注讘专转 注诇 讚讘专讬 讘"讛.



讗讞转 讗专讜讻讛 讜讗讞转 拽爪专讛. 驻讬专砖 专砖"讬 讝"诇 讚讗砖转讬诐 诇讗讞专讬讛 砖诇 注专讘讬转 拽讗讬, 讜讗讞转 讗专讜讻讛 讛讬讬谞讜 讗诪转 讜讗诪讜谞讛 讜讗讞转 拽爪专讛 讛讬讬谞讜 讛砖讻讬讘谞讜. 讜讛拽砖讛 注诇讬讜 专"转 讝"诇 诪讛 讗讜专讱 讜拽讜爪专 讬砖 讘讗诇讜. 讜注讜讚 砖诇讗 讛讝讻讬专讜 讗讜转诐 讘转讜住驻转讗 注诐 讗讜转谉 砖讛讝讻讬专 砖诐 讻砖诪讜谞讛 讛讗专讜讻讜转 讜讛拽爪专讜转, 讚转谞讬讗 讘转讜住驻转讗 讚诪讻诇转讬谉 (驻"讗, 讛"讞): 讗诇讜 讘专讻讜转 砖诪拽爪专讬谉 讘讛谉 讛诪讘专讱 注诇 讛驻讬专讜转 讜注诇 讛诪爪讜转 讜讘专讻转 讛讝讬诪讜谉, 驻讬专讜砖 讘专讜讱 砖讗讻诇谞讜, 讜讘专讻讛 讗讞专讜谞讛 砖讘讘专讻转 讛诪讝讜谉, 讜讗诇讜 讘专讻讜转 砖诪讗专讬讻讬谉 讘讛谉 讘专讻讜转 转注谞讬转 讜讘专讻讜转 专讗砖 讛砖谞讛 讜讘专讻讜转 讬讜诐 讛讻驻讜专讬诐. 讜注讜讚 砖讛专讬 谞讛讙讜 诇讛讜住讬祝 讛讞讝谞讬诐 驻讬讜讟讬诐 讘讛砖讻讬讘谞讜 讘驻住讞. 讜注讜讚 讚讛讗 讗诪专讬谞谉 诇拽诪谉 讘驻专拽 讛讬讛 拽讜专讗 (讘专讻讜转 讬讚, 讘) 诇讗 讗诪专 讗谞讬 讛' 讗诇讛讬讻诐 讗讬谞讜 讗讜诪专 讗诪转, 讜讛讗 讘注讬 诇讗讚讻讜专讬 讬爪讬讗转 诪爪专讬诐 讚讗诪专 讛讻讬 诪讜讚讬诐 讗谞讞谞讜 诇讱 讛' 讗诇讛讬谞讜 讜讻讜', 讛专讬 砖讝讜 拽爪专讛 讬讜转专 诪讛砖讻讬讘谞讜, 讜讞讝专讛 讗诪转 讜讗诪讜谞讛 拽爪专讛 讜讛砖讻讬讘谞讜 讗专讜讻讛.
讜注诇 讻谉 驻讬专砖 专讘谞讜 转诐 讝"诇 讚诇讗 拽讗讬 讗讚诇注讬诇, 讗诇讗 诪讬诇转讗 讘讗驻讬 谞驻砖讛 讛讬讗, 讜讛讻讬 拽讗诪专 讘讬谉 讗专讜讻讛 讘讬谉 拽爪专讛 诪拽讜诐 砖讗诪专讜 诇拽爪专 讗讬谞讜 专砖讗讬 诇讛讗专讬讱, 讜讗讞转 讻诪讜 讘讬谉, 讜讻讚讗诪专讬谞谉 讘注诇诪讗 讗讞转 讝讜 讜讗讞转 讝讜 讗讞转 讘转讜诇讜转 讜讗讞转 讘注讜诇讜转 (讬讘诪讜转 诪讗, 讘), 讜拽爪专讜转 讛讬讬谞讜 讘专讻转 讛驻讬专讜转 讜讛诪爪讜转 讜讘专讻转 讛讝讬诪讜谉 讜讘专讻讛 讗讞专讜谞讛 砖讘讘专讻转 讛诪讝讜谉 讻诪讜 砖诪谞讜 讗讜转谉 讘转讜住驻转讗 砖讘讗诇讜 讘诇讘讚 讗诪专讜 诇拽爪专 讘讛谉.
讜讗讬谞讜 诪讞讜讜专 讘注讬谞讬 讻诇诇, 砖讗讬诇讜 讻谉 讙诐 砖诐 讘转讜住驻转讗 诪谞讜 讗讜转谉 砖诪讗专讬讻讬谉 讘讛谉 讜诇讗 诪谞讜 讗诇讗 讘专讻讜转 砖诇 转注谞讬讜转 讜讘专讻讜转 砖诇 专讗砖 讛砖谞讛 讜讬讜诐 讛讻驻讜专讬诐, 讜讗诐 讘讗诇讜 讚讜拽讗 诪讗专讬讻讬谉, 讗讻转讬 转拽砖讬 诇谉 诪讛 砖谞讛讙讜 诇讛讗专讬讱 讘驻讬讜讟讬谉 讘讛砖讻讬讘谞讜 讜讘讗诪转 讜讗诪讜谞讛 讜讻诇 砖讻谉 讘砖诇 砖讞专, 讜讻谉 讗驻讬诇讜 讘讬"讞 砖讘转驻诇讛. 讜注讜讚 讚转拽砖讬 诇谉 讻诇诇讗 讚专讬砖讗 讚转讜住驻转讗 讗住讬驻讗. 讜注讜讚 讚讗讬讻讗 诇诪讬诪专 讚诪砖讜诐 讛讻讬 诇讗 诪谞讬 讛砖讻讬讘谞讜 诪砖讜诐 讚讘专讬讬转讗 驻讬专讜砖讗 讚诪转谞讬' 讛讬讗 讜注诇讛 拽讗讬, 讜转讚注 诇讱 诪讚拽转谞讬 讘讛讛讬讗 讘专讬讬转讗 诇诪讛 讗诪专讜 讗讞转 拽爪专讛 诪拽讜诐 砖讗诪专讜 诇讛讗专讬讱 讜讻讜' 讚讗诇诪讗 注诇讛 拽讗讬, 讜讗讚专讘讗 诪讛转诐 诪砖诪注 诇讻讗讜专讛 讻讚讘专讬 专砖"讬 讝"诇. 讜注讜讚 讚讗讬谞讛 拽讜砖讬讗 讻砖诇讗 诪谞讛 讛砖讻讬讘谞讜 讘拽爪专讜转 砖讛专讬 讙诐 诇讚讘专讬 专"转 讝"诇 爪专讬讻讬谉 讗谞讜 诇讜诪专 砖讗讬谞讜 讻诇诇 讗诇讗 转谞讗 讜砖讬讬专. 讜讙讚讜诇讛 诪讝讜 讗诪专讜 讘讬专讜砖诇诪讬 (讛"讛): [讗诇讜 讘专讻讜转 砖诪拽爪专讬谉 讘讛诐] 讛诪讘专讱 注诇 讛诪爪讜转 讜注诇 讛驻讬专讜转 讜讘专讻转 讛讝讬诪讜谉 讜讘专讻讛 讗讞专讜谞讛 砖诇讗讞专 讛诪讝讜谉, 讛讗 砖讗专 讻诇 讛讘专讻讜转 讗讚诐 诪讗专讬讱, 讜讗驻讬诇讜 讛讻讬 讗诪专讜 砖诐 砖讗讬谉 讝讛 讻诇诇, 讚讙专住讬谞谉 讛转诐: 讗诪专 专讘讬 讞讝拽讬讛 诪讗谉 讚转谞讬 讛诪讗专讬讱 讛专讬 讝讛 诪讙讜谞讛 讜讛诪拽爪专 讛专讬 讝讛 诪砖讜讘讞, 讛讚讗 讗诪专讛 砖讗讬谉 讝讛 讻诇诇. 讜诪讛 砖讛拽砖讛 诪讛讛讜讗 讚驻专拽 讛讬讛 拽讜专讗 (砖诐) 砖讗诪专讜 诇讗 讗诪专 讗谞讬 讛' 讗讬谞讜 讗讜诪专 讗诪转 讜讗诪专讬谞谉 讚讗讜诪专 诪讜讚讬诐 讗谞讞谞讜 诇讱 讚讛讜讬讗 讗讝 拽爪专讛, 诇讗 拽砖讬讗, 讚专砖"讬 讝"诇 讻讘专 驻讬专砖 砖诐 砖讗讜诪专 讻诇 谞讜住讞 讛讘专讻讛 讗诇讗 砖讗讬谞讜 诪转讞讬诇 讗诪转 讜讗诪讜谞讛 讗诇讗 诪讜讚讬诐 讗谞讞谞讜 诇讱 讻诪讜 砖讻转讘 砖诐 讘驻讬专讜砖讬讜. 讗讘诇 诪讻诇 诪拽讜诐 诇讚讘专讬 讻讜诇诐 拽砖讛 诪讛 砖讗谞讜 诪讗专讬讻讬谉 讘讘专讻讜转 砖诇 拽专讬讗转 砖诪注 讜诪拽爪专讬谉 讘讛谉 讜讻谉 讘砖诇 讬"讞.
讜注讜讚 驻讬专砖 专"转 讝"诇 讚讗讞转 讗专讜讻讛 讜讗讞转 拽爪专讛 讗讗诪转 讜讗诪讜谞讛 拽讗讬, 讻诇讜诪专 驻注诪讬诐 砖诪拽爪专讛 驻注诪讬诐 砖诪讗专讬讻讛, 讜讛讬讬谞讜 讻砖讗讜诪专 驻专砖转 爪讬爪讬转 讛讜讬讗 讗专讜讻讛 砖讗讜诪专 讗诪转 讜讗诪讜谞讛, 讜讻砖讗讬谞讜 讗讜诪专 驻专砖转 爪讬爪讬转 讛讜讬讗 拽爪专讛 砖讗讬谞讜 讗讜诪专 讗诇讗 诪讜讚讬诐 讗谞讞谞讜 诇讱, 讜讘讻讜诇谉 诪讗专讬讻讬谉 讞讜抓 诪讗讜转谉 讛砖谞讜讬讬谉 讘转讜住驻转讗.
讜讙诐 讝讛 讗讬谞讜 诪讞讜讜专 讘注讬谞讬, 讚讻讬讜谉 讚转谞谉 讗讞转 拽爪专讛 讜注诇讛 拽讗 转谞讬谞谉 讘诪转谞讬' 诪拽讜诐 砖讗诪专讜 诇拽爪专 讗讬谞讜 专砖讗讬 诇讛讗专讬讱         诪砖诪注 讜讚讗讬 讚注诇讛 拽讗讬, 讜讗诐 讻谉 注讚讬讬谉 讗讬谉 驻讬专讜砖 讝讛 诪讜爪讬讗谞讜 诪讬讚讬 拽讜砖讬讗.
讜谞专讗讛 诇讬 讚诪讗讬 讚拽转谞讬 诪拽讜诐 砖讗诪专讜 诇拽爪专 讗讬谞讜 专砖讗讬 诇讛讗专讬讱 诪拽讜诐 砖讗诪专讜 诇讛讗专讬讱 讗讬谞讜 专砖讗讬 诇拽爪专, 诇讗讜 诇诪讬诪专讗 砖讗讬谞讜 专砖讗讬 诇拽爪专 讜诇讛讗专讬讱 讘谞讜住讞 讛讘专讻讛, 讻诇讜诪专 诇专讘讜转 讜诇诪注讟 讘诪诇讜转讬讛, 讚讗诐 讻谉 讛讬讛 诇讛诐 诇转拽谉 谞讜住讞 讻诇 讘专讻讛 讜讘专讻讛 讘诪诇讜转 诪谞讜讬讜转 讜讘注谞讬谞讬诐 讬讚讜注讬诐 讜诇讛砖诪讬注谞讜 讻诇 讘专讻讛 讜讘专讻讛 讘谞讜住讞转讛, 讜讝讛 诇讗 诪爪讬谞讜 讘砖讜诐 诪拽讜诐, 讜诇讗 讗诪专讜 讗诇讗 讘诪诇讜转 砖讬砖 讛拽驻讚讛 讘讛谉 诇讘讚 讻诪讞诇讜拽转谉 讘讛讝讻专转 讙砖诪讬诐 (诇讙, 讗) 讜讟诇 讜专讜讞讜转 (转注谞讬转 讙, 讗), 讜讻谉 讘讘专讻转 讛诪讝讜谉 砖讗诪专讜 诇拽诪谉 (讘专讻讜转 诪讟, 讗) 讻诇 砖诇讗 讗诪专 讘专讬转 讘讗专抓 讗讜 砖诇讗 讛讝讻讬专 诪诇讻讜转 讘讬转 讚讜讚 讘讘讜谞讛 讬专讜砖诇讬诐 诪讞讝讬专讬谉 讗讜转讜 讜讻谉 讗诐 诇讗 讛讝讻讬专 转讜专讛 讘讗专抓 讜讻讬讜爪讗 讘讝讛 讘拽爪转 诪诇讜转 讘讗诪转 讜讬爪讬讘 讻讙讜谉 讬爪讬讗转 诪爪专讬诐 讜诪诇讻讜转 讜拽专讬注转 讬诐 住讜祝 讜诪讻转 讘讻讜专讬诐 (转讜住驻转讗 驻"讘, 讛"讗; 讬专讜砖诇诪讬 驻"讗, 讛"讜), 讗讘诇 讘砖讗专 谞讜住讞 讛讘专讻讜转 诇讗 谞转谞讜 讘讛谉 讞讻诪讬诐 砖讬注讜专 砖讬讗诪专 讻讱 讜讻讱 诪诇讜转 诇讗 驻讞讜转 讜诇讗 讬讜转专, 讜诇讗 讗诪专讜 讻诪讛 诪诇讜转 讬讗诪专 讘讝讜 砖转拽专讗 讗专讜讻讛 讗讜 拽爪专讛, 讜诇讗 注讜讚 讗诇讗 砖讘驻讬专讜砖 讗诪专讜 (注"讝 讞, 讗) 讘砖诪讜谞讛 注砖专讛 砖诇 转驻诇讛 砖讗讬诇讜 专爪讛 诇讛讜住讬祝 讘讻诇 讘专讻讛 讜讘专讻讛 诪注讬谉 讛讘专讻讛 诪讜住讬祝, 讜讗驻讬诇讜 讬讛讬讜 诪诇讜转 讛转讜住驻讜转 讬转专讬谉 注诇 讛注讬拽专 讗祝 注诇 驻讬 砖讗讜转谉 讛讘专讻讜转 讛讜讬讬谉 拽爪专讜转, 讜讘讘专讻转 讛驻讬专讜转 讗诪专讜 讘住诪讜讱 (讬讘, 讗) 谞拽讬讟 讻住讗 讚讞诪专讗 讘讬讚讬讛 讜拽住讘专 讚砖讻专讗 讛讜讗 驻转讞 讘讚砖讻专讗 讜住讬讬诐 讘讚讞诪专讗 讬爪讗, 讻诇讜诪专 讗驻讬诇讜 讗诪专 讘讛讚讬讗 砖讛讻诇 谞讛讬讛 讘讚讘专讜 讘讜专讗 驻专讬 讛讙驻谉, 讻讚注转 讛讙讗讜谞讬诐 讝"诇. 讜讗祝 注诇 驻讬 砖讘专讻转 讛驻讬专讜转 讛讬讗 拽爪专讛 讜注讻砖讬讜 讛讗专讬讻讛, 讜讘专讻转 讛讝谉 讗专讜讻讛 拽专讬谞讗 诇讛 讘转讜住驻转讗 讜讘讬专讜砖诇诪讬, 讜讗驻讬诇讜 讛讻讬 讗住讬拽谞讗 诇拽诪谉 (讘专讻讜转 诪, 讘) 讙讘讬 讘谞讬诪讬谉 专注讬讗 讚讗驻讬诇讜 讗诪专 讘专讬讱 专讞诪谞讗 诪专讬讛 讚讛讗讬 驻讬转讗 讬爪讗, 讜诪砖诪注 讛转诐 讘讙诪专讗 讚讗驻讬诇讜 诇讻转讞讬诇讛 诪讚诪讬讬转讬谞谉 注诇讛 讗诇讜 谞讗诪专讬谉 讘讻诇 诇砖讜谉 讜讛讛讬讗 讗驻讬诇讜 诇讻转讞讬诇讛 讜讻讚诪砖诪注 注诇讛 谞诪讬 讘讬专讜砖诇诪讬 (驻"讜, 讛"讘). 讜讻谉 讛讛讬讗 讚讗诪专讬谞谉 诇拽诪谉 (砖诐) 诇讗 讗诪专 讗谞讬 讛' 讗诇讛讬讻诐 讗讬谞讜 讗讜诪专 讗诪转 讜讗讜诪专 诪讜讚讬诐 讗谞讞谞讜 诇讱, 讜讗祝 注诇 驻讬 砖讗讜转讜 谞讜住讞 拽爪专 诪讗讚 诪谉 讛谞讜住讞 讛诪转讜拽谉 诇诪讬 砖讗讜诪专 讗谞讬 讛' 讗诇讛讬讻诐 讜讻诪讜 砖讗诪专谞讜 诇诪注诇讛.
讗诇讗 讜讚讗讬 谞专讗讛 砖讗讬谉 讛讛拽驻讚讛 讘专讘讜讬 讛谞讜住讞 讜诪讬注讜讟讜 讗诇讗 讘诪讟讘注 砖讟讘注讜 讘讜 讞讻诪讬诐 讜讛讜讗 砖讬砖 讘专讻讜转 砖驻讜转讞讜转 讘讘专讜讱 讜讞讜转诪讜转 讘讘专讜讱 讜讛讬讗 砖谞拽专讗转 讘讻诇 诪拽讜诐 讗专讜讻讛, 讜讻讚讙专住讬谞谉 讘讬专讜砖诇诪讬 (砖诐) 讗诪专 专讘讬 讬讜讚谉 诪讟讘注 拽爪专 驻讜转讞 讘讘专讜讱 讜讗讬谞讜 讞讜转诐 讘讘专讜讱 诪讟讘注 讗专讜讱 驻讜转讞 讘讘专讜讱 讜讞讜转诐 讘讘专讜讱. 讜讬砖 诪谉 讛拽爪专讜转 砖驻讜转讞讜转 讜讗讬谞谉 讞讜转诪讜转 讻讘专讻转 讛驻讬专讜转 讜讛诪爪讜转 讜讘专讻转 讛讝讬诪讜谉, 讚讛讬讬谞讜 讘专讜讱 砖讗讻诇谞讜, 讜讘专讻讛 讗讞专讜谞讛 砖讘讘专讻转 讛诪讝讜谉. 讜讬砖 砖讞讜转诪讜转 讘讘专讜讱 讜讗讬谞谉 驻讜转讞讜转  讘讘专讜讱 讻讘专讻转 讛注专讘 谞讗 诇诪讗谉 讚讗讬转 诇讬讛 砖讛讬讗 讘专讻讛 讘驻谞讬 注爪诪讛, 讜转驻诇讛 拽爪专讛 讜讘专讻转 讙砖诪讬诐 讜转驻诇转 讛讚专讱 讜讻谉 讘专讻讛 住诪讜讻讛, 讜讗讬诇讜 讗诐 讛谉 住诪讜讻讜转 诇讘专讻讜转 砖讬砖 诇讛谉 住讚专 讻讙讜谉 讘专讻讜转 砖诇 砖诪讜谞讛 注砖专讛 讛专讬 讗诇讜 讻诪讟讘注 讗专讜讱, 砖讻诇 讗讞转 讻讬讜谉 砖讛讬讗 住诪讜讻讛 诇讞讘专转讛 讜讛专讗砖讜谞讛 驻讜转讞转 讘讘专讜讱 讛专讬 讗诇讜 讻讜诇谉 讻讗讬诇讜 驻讜转讞讜转 讘讘专讜讱 讜讻谉 讘专讻讜转 讗诪爪注讬讜转 砖讘讘专讻转 讛诪讝讜谉, 讗讘诇 讗诐 讛诐 住诪讜讻讜转 讜讗讬谉 诇讛谉 住讚专, 讻讘专讻讜转 砖谞讬讜转 砖诇驻谞讬 拽专讬讗转 砖诪注 讚砖讞专讬转 讜讚注专讘讬转 砖讗讬诇讜 专讜爪讛 诇讛拽讚讬诐 讘专讻讛 诇讞讘专转讛 诪拽讚讬诐 讜讗讬谉 讘讻讱 讻诇讜诐 讻讚讗讬转讗 讘住诪讜讱 (讬讘, 讗), 讛专讬 讗诇讜 讻讗讬诇讜 诪注讬拽专谉 谞转拽谞讜 诇讞转讜诐 讜砖诇讗 诇驻转讜讞 讜讗祝 讛讬讗 谞拽专讗转 拽爪专讛, 讜讻诇 砖讻谉 讗诪转 讜讬爪讬讘 砖讛讬讗 讗讬谞讛 住诪讜讻讛 讜讻讚注转 讛讙讗讜谞讬诐 讝"诇, 讜讻讚诪砖诪注 讘转讜住驻转讗 (驻"讜, 讛"讘), 讜讗讬谞讛 驻讜转讞转 讘讘专讜讱 讜讛讜讗 讛讚讬谉 诇砖转讬诐 讗讞专讜谞讜转 砖诇 注专讘讬转, 讜讗讞转 讗专讜讻讛 讚拽转谞讬 讘诪转谞讬转讬谉 讛讬讬谞讜 讘专讻讛 专讗砖讜谞讛 砖诇 拽专讬讗转 砖诪注 讘讬谉 讚砖讞专讬转 讘讬谉 讚注专讘讬转, 讜讗讞转 拽爪专讛 讛讬讬谞讜 讘专讻讛 砖谞讬讛 砖讘讝讜 讜砖讘讝讜 诇驻讬 砖讗讬谉 诇讛谉 讚讬谉 讗专讜讻讛 讗祝 注诇 驻讬 砖讛讬讗 住诪讜讻讛 诇讗专讜讻讛. 讜讛讜讗 讛讚讬谉 诇砖转讬诐 讗讞专讜谞讜转 砖讘注专讘讬转 讜讛讗讞专讜谞讛 砖讘砖讞专讬转 讜讻讚转谞讬讗 诇拽诪谉 讘驻专拽 砖诇砖讛 砖讗讻诇讜 (讘专讻讜转 诪讜, 讗) 讻诇 讛讘专讻讜转 讻讜诇谉 驻讜转讞 讘讛谉 讘讘专讜讱 讜讞讜转诐 讘讛谉 讘讘专讜讱 讞讜抓 诪讘专讻转 讛驻讬专讜转 讜讘专讻转 讛诪爪讜转 讜讘专讻讛 讛住诪讜讻讛 诇讞讘专转讛 讜讘专讻讛 讗讞专讜谞讛 砖讘拽专讬讗转 砖诪注 讬砖 诪讛谉 驻讜转讞 讘讘专讜讱 讜讬砖 诪讛谉 讞讜转诐 讘讘专讜讱, 讚讗诇诪讗 讘专讻讛 住诪讜讻讛 讞讚讗 讜讘专讻讛 讗讞专讜谞讛 砖讘拽专讬讗转 砖诪注 讞讚讗 讜诇讗 诪讚讬谉 住诪讜讻讛 讛讬讗, 讜讗祝 注诇 驻讬 砖谞专讗讛 砖诇讗 驻讬专砖 砖诐 讻谉 专砖"讬 讝"诇.
讜讛讗 讚诇讗 拽讞砖讬讘 讛转诐 转驻诇讛 拽爪专讛 讜转驻诇转 讛讚专讱 讜讘专讻转 讙砖诪讬诐, 讗讬讻讗 诇诪讬诪专 讚诇讗讜 讻诇诇讗 讛讜讗 诇讻讜诇讛讜 讜讗讬谉 诇诪讚讬谉 诪诪谞讛, 讜讗祝 注诇 讙讘 讚拽讗 诪讬讬转讬 诪讬谞讛 住讬讬注转讗 讛转诐 讘讙诪专讗, 讛讬讬谞讜 诪砖讜诐 讚拽转谞讬 讘讛 讘讛讚讬讗 讚讘专讻讛 讛住诪讜讻讛 讗讬谞讛 驻讜转讞转 讘讘专讜讱 讜讻诇 诪讗讬 讚拽讗 诪谞讬 讘讙讜讛 拽讜砖讟讗 讛讻讬, 讗诇讗 讚诪讗讬 讚拽讗 讻诇讬诇 讜讗诪专 讚讛谞讬 讚讜拽讗 讜诇讗 讗讞专讬谞讗 诇讬转讗 讜诇讗 讙诪专讬谞谉 诪讬谞讛, 讜诇讻讜诇讬 注诇诪讗 讗讬转 诇谉 诇诪讬诪专讗 讛讻讬, 讚讗祝 诇讻砖转诪爪讗 诇讜诪专 讚诪讗讬 讚拽转谞讬 讘专讻讛 讗讞专讜谞讛 砖讘拽专讬讗转 砖诪注 讗祝 注诇 驻讬 砖讗祝 讛讬讗 住诪讜讻讛 诇讞讘专转讛 诪砖讜诐 讞讚讜砖讗 讜诇讗砖诪讜注讬谞谉 砖讗祝 注诇 驻讬 砖拽专讬讗转 砖诪注 诪驻住讬拽 讘讬谞转讬诐 讗驻讬诇讜 讛讻讬 住诪讜讻讛 讛讬讗, 诪"诪 讛讬讻讬 拽讗 讻诇讬诇 讜转谞讬 讚讻诇 砖讗专讗 驻讜转讞讬谉 讘讘专讜讱, 讛讗 讗讬讻讗 讘专讻讛 讗讞专讜谞讛 讚驻住讜拽讬 讚讝诪专讛 讜讘专讻转 讛砖讬专, 讚讗讬爪讟专讬讱 诇讗砖诪讜注讬谞谉 讻讬讜谉 讚讘注诇诪讗 诇讗 讞砖讘讬谞谉 讚讻讜讜转讬讛讜 住诪讜讻讛 讻讘专讻讛 讗讞专讜谞讛 砖诇 转讜专讛 讜讘专讻讛 讗讞专讜谞讛 砖诇 拽专讬讗转 诪讙讬诇讛.
讜诪拽讜诐 砖讗诪专讜 诇讛讗专讬讱 讗讬谞讜 专砖讗讬 诇拽爪专 讚拽转谞讬, 讛讬讬谞讜 砖讗诐 讛讬讛 诪讟讘注 讗专讜讱 砖驻讜转讞转 讜讞讜转诪转 讘讘专讜讱 讗讬谞讜 专砖讗讬 诇拽爪专 讜诇驻转讜讞 讜诇讗 诇讞转讜诐 讗讜 诇讞转讜诐 讜诇讗 诇驻转讜讞 砖讛谉 诪讟讘注 拽爪专, 讜诪拽讜诐 砖讗诪专讜 诇拽爪专 讛讬讬谞讜 讗诐 驻讜转讞转 讗讜 讞讜转诪转 诇讘讚        讗讬谞讜 专砖讗讬 诇驻转讜讞 讜诇讞转讜诐 讻讚讬 砖诇讗 讬砖谞讛 讗转 讛诪讟讘注 讜讬讞讝讬专 诪讟讘注 拽爪专 诇注砖讜转讜 讗专讜讱, 讜讛讗 讚拽转谞讬 诪拽讜诐 砖讗诪专讜 诇讞转讜诐 讗讬谞讜 专砖讗讬 砖诇讗 诇讞转讜诐, 讘拽爪专讜转 拽讗 诪讬讬专讬, 讜诇讗砖诪讜注讬谞谉 讚诇讗 转讬诪讗 砖讗讬谉 讛讛拽驻讚讛 讗诇讗 讘讬谉 讗专讜讻讛 讜拽爪专讛 砖诇讗 诇砖谞讜转 讗转 讛诪讟讘注, 讗讘诇 讘拽爪专讜转 注爪诪谉 讗讬谉 讛拽驻讚讛, 讜讻讬讜谉 砖讘专讻讛 砖驻讜转讞转 讘讘专讜讱 讜讗讬谞讛 讞讜转诪转 讜讘专讻讛 砖讞讜转诪转 讜讗讬谞讛 驻讜转讞转 砖转讬讛谉 拽爪专讜转 谞讬谞讛讜, 讛诇讻讱 讗讬诇讜 专爪讛 诇驻转讜讞 诪拽讜诐 砖讗诪专讜 砖诇讗 诇驻转讜讞 讗讜 诇讞转讜诐 诪拽讜诐 砖讗诪专讜 砖诇讗 诇讞转讜诐 注讜砖讛 讜讗讬谉 讘讻讱 讻诇讜诐, 拽讗 诪砖诪注 诇谉 讚诇讗 讚讗讬谉 诇讜 诇砖谞讜转 诪谉 讛诪讟讘注 砖讟讘注讜 讻诇诇, 讜讛讬讬谞讜 讚诇讗 转谞讬谞谉 讘诪转谞讬转讬谉 讗诇讗 诇讛讗专讬讱 讜诇拽爪专 讜诇讞转讜诐 讜砖诇讗 诇讞转讜诐 砖讛讻诇 谞讻谞住 讘讻诇诇 讝讛.
讜诪讬讛讜 讘转讜住驻转讗 (驻"讗, 讛"讝) 转谞讬 转诇转 诇讛讗专讬讱 讜诇拽爪专 诇讞转讜诐 讜砖诇讗 诇讞转讜诐 诇驻转讜讞 讜砖诇讗 诇驻转讜讞, 讜诇驻讬 驻砖讟谉 砖诇 讚讘专讬诐 讬专讗讛 诪谉 讛转讜住驻转讗 讚诇讛讗专讬讱 讜诇拽爪专 讛讬讬谞讜 讘谞讜住讞 诪诇讜转 讛讘专讻讛 讘讬谉 讘拽爪专讛 讘讬谉 讘讗专讜讻讛, 讜诇讞转讜诐 讜砖诇讗 诇讞转讜诐 讛讬讬谞讜 驻讜转讞转 讜讞讜转诪转, 讜诇驻转讜讞 讜砖诇讗 诇驻转讜讞, 讛讬讬谞讜, 砖诇讗 诇砖谞讜转 诪驻转讬讞讛 诇讞转讬诪讛, 讜诪讞转讬诪讛 诇驻转讬讞讛. 讜讗驻讬诇讜 讛讻讬 谞专讗讛 诇讬 砖讗讬谞讜 讻谉 讚诇讬砖谞讗 讚诪转谞讬转讬谉 讚讜拽讗, 讗讘诇 讘转讜住驻转讗 讛讗专讬讻讜 讘讛 讬讜转专 诇驻讬 砖讛讬讗 讻驻讬专讜砖讗 诇诪转谞讬转讬谉, 讜讛谞讬 转专讬 讘讘讬 讚诇讞转讜诐 讜砖诇讗 诇讞转讜诐 诇驻转讜讞 讜砖诇讗 诇驻转讜讞 转专讜讜讬讬讛讜 讘拽爪专讜转 拽讗 诪讬讬专讬 讜讗专讜讜讞讬 讛讜讗 讚讗专讜讜讞 讘诇讬砖谞讗, 讜砖诇讗 诇讞转讜诐 讛讬讬谞讜 诇驻转讜讞 讜砖诇讗 诇驻转讜讞 讛讬讬谞讜 诇讞转讜诐, 讜诇讗 讛讜讛 诇讛讜 诇诪转谞讬 讗诇讗 诇讞转讜诐 讗讬谞讜 专砖讗讬 砖诇讗 诇讞转讜诐 诇驻转讜讞 讗讬谞讜 专砖讗讬 砖诇讗 诇驻转讜讞, 讗讬 谞诪讬 诇讞转讜诐 讗讬谞讜 专砖讗讬 砖诇讗 诇讞转讜诐 砖诇讗 诇讞转讜诐 讗讬谞讜 专砖讗讬 诇讞转讜诐, 讻诇讬砖谞讗 讚诪转谞讬转讬谉 砖讻讜诇诐 讘讻诇诇 讝讛, 讜讛讬讬谞讜 讚讘住讜驻讛 讚转讜住驻转讗 讚讛讚专 讜诪驻专砖 诇讛讜 诇讗 拽转谞讬 讗诇讗 讗诇讜 讘专讻讜转 砖讗讬谉 讞讜转诪讬谉 讘讛谉 讜讗诇讜 讘专讻讜转 砖驻讜转讞讬谉 讘讘专讜讱, 讜讗讬诇讜 讗诇讜 讘专讻讜转 砖讞讜转诪讬谉 讜讗诇讜 讘专讻讜转 砖讗讬谉 驻讜转讞讬谉 诇讗 拽转谞讬 砖讻讜诇谉 讘讻诇诇 讛砖转讬诐 讛谉, 讜诇注讜诇诐 讗讬谉 讛讛拽驻讚讛 讘专讘讜讬 诇砖讜谉 讛讘专讻讜转 讜诪讬注讜讟谉.
讜注诇 讻谉 谞讛讙讜 讘讘转讬 讻谞住讬讜转 诇讛讗专讬讱 讘转砖讘讞讜转 讘讗诪爪注 讘专讻讜转 讜讻谉 讘讗诪爪注 专讗砖讜谞讜转 讜讗讞专讜谞讜转 讘专讗砖 讛砖谞讛 讜讬讜诐 讛讻驻讜专讬诐 讝讻专谞讜 讜诪讬 讻诪讜讱.
讜讻注谞讬谉 砖讻转讘转讬 谞专讗讛 诇讬 讙诐 诪讚讘专讬 讛专讗讘"讚 讝"诇 讘驻专拽 讛讬讛 拽讜专讗. 讗诇讗 砖注讚讬讬谉 拽砖讛 诇讬 拽爪转 诪讛 砖讗诪专讜 讘讬专讜砖诇诪讬 讚讙专住讬谞谉 讛转诐 讘讬专讜砖诇诪讬 讘驻讬专拽讬谉 (砖诐): 转谞讬 爪专讬讱 诇讛讗专讬讱 讘讙讜讗诇 讬砖专讗诇 讘转注谞讬讜转 讛讗 讘砖砖 砖讛讜讗 诪讜住讬祝 讗讬谞讜 诪讗专讬讱, 驻讬专讜砖 讘转诪讬讛, 讗诪专 专讘讬 讬讜住讛 砖诇讗 转讗诪专 讛讜讗讬诇 讜讛讜讗 诪注讬谉 砖诪讜谞讛 注砖专讛 诇讗 讬讗专讬讱 讘讛 诇驻讜诐 讻谉 爪专讬讱 诇诪讬诪专 诇讛讗专讬讱 讘讙讜讗诇 讬砖专讗诇 讘转注谞讬讜转, 讚讗诇诪讗 诪砖诪注 诪讬讛讗 诇讻讗讜专讛 讚诪讗专讬讱 讛讬讬谞讜 讘谞讜住讞 讛讘专讻讛 讜诇讗讜 讚讜拽讗 讘砖谞讜讬 讛诪讟讘注.
讜诇注谞讬谉 讘专讻讜转 讛驻讜转讞讜转 讘讘专讜讱 讜砖讗讬谞谉 驻讜转讞讜转 讘讘专讜讱, 转谞讬讗 讘转讜住驻转讗 (砖诐, 讛"讬): 讻诇 讛讘专讻讜转 讻讜诇谉 驻讜转讞讬诐 讘讛谉 讘讘专讜讱 讞讜抓 诪讘专讻讛 讛住诪讜讻讛 诇砖诪注 讜讘专讻讛 砖住诪讜讻讛 诇讘专讻讛 讗讞专转 砖讗讬谉 驻讜转讞讬谉 讘讛谉 讘讘专讜讱, 注"讻 讘转讜住驻转讗. 讜诪讬讬转讬 诇讛 讘讙诪专讗 诇拽诪谉 (讘专讻讜转 诪讜, 讗), 讜诪砖诪注 诪讬讛讗 讚讗诪转 讜讬爪讬讘 讜讗诪转 讜讗诪讜谞讛 讗讬谞谉 住诪讜讻讜转 诇讘专讻讜转 砖诇驻谞讬 拽专讬讗转 砖诪注 讗诇讗 讻讱 谞转拽谞讛 诪注讬拽专讗 砖诇讗 诇驻转讜讞 讘讘专讜讱 讜诇讞转讜诐 讘讘专讜讱 讜讻讚讻转讘讬谞谉 诇注讬诇, 讜讛讚讬谉 谞讜转谉 砖讗讬诇讜 诪讞诪转 住诪讬讻讜转讛 诇讘专讻讜转 砖诇 拽讜讚诐 拽专讬讗讛 讛专讬 讛驻住讬拽讛 讛拽专讬讗讛 讘讬谞讛 讜讘讬谉 讛讘专讻讛 砖诇驻谞讬讛, 讜讻诇 砖诪注砖讛 诪驻住讬拽 讘讬谉 讛讘专讻讛 砖诇讗讞专 讛诪注砖讛  诇讘专讻讛 砖诇 拽讜讚诐 讛诪注砖讛 讚讬谉 讛讜讗 砖转讛讗 驻讜转讞转 讘讘专讜讱 讜诇讗 转拽专讗 住诪讜讻讛 诇讘专讻讛 讛专讗砖讜谞讛 砖诇驻谞讬 讛诪注砖讛, 讚讛讗 讘专讻转 讛转讜专讛 砖诇讗讞专讬讛 驻讜转讞转 讛讬讗 讘讘专讜讱 讜讗祝 注诇 驻讬 砖讻讘专 讘讬专讱 诇驻谞讬讛, 讜讻谉 讘专讻转 讛诪讝讜谉 驻讜转讞转 讛讬讗 讘讘专讜讱 讗祝 注诇 驻讬 砖拽讚诪讛 诇讛 讘专讻转 讛诇讞诐, 讜讻谉 讘专讻转 讻住讜讬, 讜讻谉 讘专讻转 讛诪讙讬诇讛 讜讻谉 讻讜诇谉, 讗诇讗 砖讛讬讗 讜讚讗讬 讗讬谞讜 住诪讜讻讛 讜讗驻讬诇讜 讻谉 诇讗 专讗讜 诇驻转讜讞 讘讛 讘讘专讜讱. 讜讻谉 谞专讗讛 诪讚讘专讬 讛讙讗讜谞讬诐 讝"诇 讻诪专 专讘 讬讜住祝 讜专讘 爪诪讞 讜专讘 讛讗讬 讜专讘 讬爪讞拽 讘谉 讙讬讗转 讝爪"诇 砖讗诪专讜, 砖讛讘专讻讜转 讛专讗砖讜谞讜转 砖诇 砖诪注 讗讬谞谉 讘专讻讜转 砖诪注 讜讘专讻讛 砖诇讗讞专讬讛 讛讬讗 讘专讻转 砖诪注, 讜讗祝 注诇 驻讬 砖讗诪专讜 讘诪住讻转 谞讚讛 讘驻专拽 讘讗 住讬诪谉 (谞讚讛 谞讗, 讘) 讻诇 讛讟注讜谉 讘专讻讛 诇讗讞专讬讜 讟注讜谉 讘专讻讛 诇驻谞讬讜, 讗讬谞讜 讻诇诇, 诇驻讬 砖讗讬谉 诇诪讚讬谉 诪谉 讛讻诇诇讜转 讜讗驻讬诇讜 讘诪拽讜诐 砖谞讗诪专 讘讛谉 讞讜抓, 讜讗诐 讻谉 注诇 讻专讞讬谉 讚讬谉 讛讜讗 砖转讛讗 拽专讬讗转 砖诪注 诪驻住拽转, 讻讬讜谉 砖讛讘专讻讜转 砖诇驻谞讬讛 讗讬谞谉 讘专讻讜转 拽专讬讗转 砖诪注, 讜讻谉 讜讚讗讬 谞专讗讛 诇讬 讻讚讘专讬讛谉 诪谉 讛转讜住驻转讗 砖讻转讘转讬.
讗诇讗 讚拽砖讬讗 诇讬 讘专讻讜转 砖诇 驻住讜拽讬 讚讝诪专讛, 砖讻诇 讗讜转谉 驻住讜拽讬诐 诪驻住讬拽讬诐 讜讗驻讬诇讜 讛讻讬 讬砖转讘讞 砖讛讬讗 讛讗讞专讜谞讛 讗讬谞讛 驻讜转讞转 讘讘专讜讱 讗诇讗 讻讘专讻讛 讛住诪讜讻讛 诇砖诇驻谞讬 驻住讜拽讬 讚讝诪专讛 讛讬讗, 讜讻谉 讘专讻讛 讗讞专讜谞讛 砖诇 拽专讬讗转 讛讛诇诇. 讜谞专讗讛 诇讬 讚砖讗谞讬 讛谞讱, 诇驻讬 砖讛讘专讻讜转 讜讛拽专讬讗讛 讻讜诇谉 注谞讬谉 讗讞讚, 讻诇讜诪专 砖讘专讻讜转 驻住讜拽讬 讚讝诪专讛 讜驻住讜拽讬 讚讝诪专讛 讛讻诇 注谞讬谉 砖讘讞 讜讝诪专讛, 讜讻谉 讛讛诇诇 讜讬讛诇诇讜讱 讛讻诇 砖讘讞 讜讝诪专 讜讻注谞讬谉 讗讞讚 诪诪砖 讛谉, 讜诇驻讬讻讱 讗讬谉 讛拽专讬讗讛 诪驻住拽转, 诪讛 砖讗讬谉 讻谉 讘砖讗专 讘专讻讜转 讛诪爪讜讜转, 讻讘专讻转 讛诪讙讬诇讛 讜拽专讬讗转讛, 砖讛拽专讬讗讛 住驻讜专 讛诪讗讜专注, 讜讛讘专讻讛 诇砖讘讞 讜讛讜讚讗讛 注诇 讛诪讗讜专注, 讜讻谉 讻讜诇谉, 讜诇驻讬讻讱 诪驻住讬拽讬谉, 讜讛讜讗 讛讚讬谉 讜讛讜讗 讛讟注诐 诇拽专讬讗转 砖诪注 讜讘专讻讜转讬讛.
讜讛讗 讚讙专住讬谞谉 讘讬专讜砖诇诪讬 (砖诐) 讻诇 讛讘专讻讜转 驻讜转讞讬谉 讘讛谉 讘讘专讜讱, 讜讗诐 讛讬转讛 讘专讻讛 住诪讜讻讛 诇讘专讻讛, 讻讙讜谉 拽专讬讗转 砖诪注 讜转驻讬诇讛 讗讬谉 驻讜转讞讬谉 讘讛 讘讘专讜讱, 诇讗讜 诪讘专讻讛 讗讞专讜谞讛 砖讗讞专 拽专讬讗转 砖诪注 拽讗诪专, 讗诇讗 诪讗讛讘转 注讜诇诐 拽讗诪专 砖讛讬讗 住诪讜讻讛 诇讘专讻讛 砖诇驻谞讬讛 讘讬谉 讘砖诇 注专讘 讘讬谉 讘砖诇 砖讞专, 讜诪讻诇 诪拽讜诐 讗祝 讛讬讗 诇讗讜 讘讚讜拽讗 谞拽讟 诇讛, 砖讛专讬 诇讗 诪注讬拽专 讚讬谉 住诪讬讻讜转讬讛 讗讬谞讛 驻讜转讞转 讘讘专讜讱, 讗诇讗 讚诪注讬拽专讗 转拽谞讜讛 讘诪讟讘注 拽爪专 讜拽爪专讛 诪拽专讬, 讜讻讚讗诪专谉 诇注讬诇, 讜诪讛讛讜讗 讟注诪讗 讚讗诪专谉 诇驻讬 砖讛讜讗 专砖讗讬 诇讛拽讚讬诐 讘专讻讛 诇讞讘专转讛 砖讗讬谉 诇讛 住讚专, 讗诇讗 讗讬讻讗 诇诪讬诪专 讚讘讙专专讗 讚转驻诇讛 谞拽讟 诇讛, 讜讗讬 谞诪讬 讗讬讻讗 诇诪讬诪专 讚讻讬讜谉 砖讘专讜讘 讛讬讗 住诪讜讻讛 诇讞讘专转讛 诇讗 转拽谞讜 讗讜转讛 讗诇讗 诪讟讘注 拽爪专 讜讻注讬谉 住诪讜讻讛, 讜诪讻诇 诪拽讜诐 诇讗讜 诪注讬拽专 住诪讬讻讜转讛 讗诇讗 诪砖讜诐 讚注砖讗讜讛 讻诪讟讘注 拽爪专 讻讬讜谉 砖专讜讘 驻注诪讬诐 讛讬讗 住诪讜讻讛, 砖讗讬诇讜 讛讬转讛 诪谉 讛讚讬谉 驻讜转讞转 讗讬诇讜 诇讗 讛讬转讛 住诪讜讻讛, 讛讬讛 讘讚讬谉 砖转讛讗 注讻砖讬讜 驻讜转讞转 讘讘专讜讱 讻讬讜谉 砖讛讜讗 讬讻讜诇 诇讛拽讚讬诐 讘专讻讛 诇讞讘专转讛, 讜诇驻注诪讬诐 砖讛讜讗 爪专讬讱 诇注砖讜转 讻谉, 讻讙讜谉 砖讛讬讜 注讜砖讬谉 讗谞砖讬 诪砖诪专 砖讛讬讜 拽讜专讬谉 讗讛讘转 注讜诇诐 讜诇讗 讛讬讜 拽讜专讬谉 讬讜爪专 讗讜专 诪砖讜诐 讚讗讻转讬 诇讗 诪讟讗 讝讬诪谞讬讛 讻讚讗讬转讗 讘住诪讜讱 (讬讘, 讗), 砖讛专讬 讘讻诇 诪拽讜诐 砖驻注诪讬诐 讗讜诪专讬诐 讗讜转讛 讘专讻讛 讘驻谞讬 注爪诪讛, 讗祝 注诇 驻讬 砖专讜讘 驻注诪讬诐 讛讜讬 住诪讜讻讛, 讗驻讬诇讜 讛讻讬 谞讛讙讜 讘讛谉 诇驻转讜讞 讘讘专讜讱 讻诪讟讘注 讗专讜讱 诪砖讜诐 砖讗讬谞谉 诇驻注诪讬诐 住诪讜讻讜转, 讻讙讜谉 讘专讻转 讗砖专 讘专讗 砖砖讜谉 讜砖诪讞讛 (讻转讜讘讜转 讞, 讗) 砖讗祝 注诇 驻讬 砖讛讬讗 住诪讜讻讛 诇讞诪砖 砖诇诪注诇讛 诪诪谞讛 讻讬讜谉 讚讗讬讻讗 讚讜讻转讗 讚诪讘专讱 诇讛 诇讞讜讚讛 讜讻讙讜谉 讚诇讬讻讗 驻谞讬诐 讞讚砖讜转 转拽谞讜讛 讻注讬谉         砖讗讬谞讛 住诪讜讻讛, 讜讚讻讜讜转讛 讘专讻转 拽讬讚讜砖 讛讬讜诐 讗注"驻 砖住诪讜讻讛 诇讘专讻转 讛讬讬谉, 讜讟注诪讗 诪砖讜诐 讚讗讬诇讜 讛讬讛 讗讜讻诇 讜砖讜转讛 诪讘注讜"讬 讜拽讬讚砖 注诇讬讜 讛讬讜诐 讗讬谞讜 讞讜讝专 讜讗讜诪专 讘讜驻讛"讙 讗诇讗 驻讜转讞 讘拽讬讚讜砖 讛讬讜诐 讜讗讝 诇讗 讛讜讬 住诪讜讻讛, 讜讻谉 谞诪讬 讘讘专讻讛 专讗砖讜谞讛 砖诇 讛诪讝讜谉 砖讗注"驻 砖讛讬讗 住诪讜讻讛 诇讘专讜讱 砖讗讻诇谞讜 讗驻"讛 驻讜转讞转 讘讘专讜讱 诪砖讜诐 砖讗讬诇讜 讛讬讛 讗讜讻诇 讬讞讬讚讬 讗讬谞讜 讗讜诪专 讘专讜讱 砖讗讻诇谞讜.
讜讬砖 讗讞专讜转 诪诇讘讚 讗诇讜 讻讚讗讬转讗 讘讬专讜砖诇诪讬 (砖诐, 讛"讞) 讚讙专住讬谞谉 讛转诐: 讻诇 讛讘专讻讜转 驻讜转讞讬谉 讘讛谉 讘讘专讜讱 讜讗诐 讛讬转讛 讘专讻讛 住诪讜讻讛 诇讘专讻讛 讗讬谉 驻讜转讞讬谉 讘讛 讘讘专讜讱, 诪讬转讬讘 专讘 讬专诪讬讛 讛专讬 讙讗讜诇讛, 砖谞讬讬讛 讛讬讗 讚诪专 专讘讬 讬讜讞谞谉 讛诇诇 讗诐 砖诪注讛 讘讘讬转 讛讻谞住转 讬爪讗, 讛讬转讬讘 专讘讬 讗诇注讝专 讜讛讗 住讜驻讗, 讗诪专 诇讬讛 砖转讬诐 讛谉 讗讞转 诇讘讗 讜讗讞转 砖诇注讘专, 讛转讬讘讜谉 讛专讬 讛讘讚诇讛, 砖谞讬讬讛 讛讬讗 讚诪专 专讘讬 讘讗 讘专 讝讘讚讗 专讘讬 讛讬讛 诪驻讝专谉 讜讞讜讝专 讜讻讜诇诇谉 注诇 讛讻讜住, 专讘讬 讞讬讬讗 专讘讛 讛讜讛 诪讻谞住谉, 讛转讬讘讜谉 讛专讬 谞讘专讱, 砖谞讬讬讛 讛讬讗 砖讗诐 讛讬讜 砖谞讬诐 讬讜砖讘讬谉 讜讗讜讻诇讬谉 砖讗讬谞诐 讗讜诪专讬诐 谞讘专讱, 讛专讬 讛讝谉 讗转 讛讻诇, 拽砖讬讗, 讛专讬 讛讟讜讘 讜讛诪讟讬讘, 砖谞讬讬讛 讛讬讗 讚诪专 专讘 讛讜谞讗 诪砖谞转谞讜 讛专讜讙讬 讘讬转专 诇拽讘讜专讛 谞拽讘注讛 讛讟讜讘 讜讛诪讟讬讘, 讛讟讜讘 砖诇讗 谞住专讞讜 讛诪讟讬讘 砖谞讬转谞讜 诇拽讘讜专讛, 讛讗 拽讬讚讜砖讗, 砖谞讬讬讛 讛讬讗 砖讗诐 讛讬讛 讬讜砖讘 讜砖讜转讛 诪讘注讜讚 讬讜诐 讜拽讬讚砖 注诇讬讜 讛讬讜诐 砖讗讬谞讜 讗讜诪专 讘讜专讗 驻专讬 讛讙驻谉, 讜讛讗 住讜驻讗 讗诪专 专' 诪讜谞讗 讟讜驻住 讘专讻讜转 讻讱 讛讜讗. 讗诪专 专讘讬 讬讜讚谉 诪讟讘注 拽爪专 驻讜转讞 讘讘专讜讱 讜讗讬谞讜 讞讜转诐 讘讘专讜讱, 注讚 讻讗谉 讙讬专住转 讬专讜砖诇诪讬. 讜诪诪谞讜 讗谞讜 诇诪讚讬谉 诪讛 砖讻转讘转讬, 讜讗"谞 讘讚讜拽讗 拽讗诪专 讘讬专讜砖诇诪讬 讚住诪讜讻讛 讛讬讗. 讬砖 诇讜诪专 讚讘讬专讜砖诇诪讬 住讘专讜讛  诪讗谉 讚讗诪专 诪讗讬 讘专讻讛 讗讞转 讬讜爪专 讗讜专 讜讗讬转 诇讛讜 讚专"诇 讚讗诪专 讝讗转 讗讜诪专转 讘专讻讜转 讗讬谉 诪注讻讘讜转 讝讜 讗转 讝讜 讜讗讬谉 诪注讻讘讜转 讻诇诇 拽讗诪专, 讜讛诇讻讱 诇讗 诪砖讻讞转 诇讛 砖谞讗诪专转 诇注讜诇诐 讘驻谞讬 注爪诪讛.
讜诪驻谞讬 砖讬砖 诇诇诪讜讚 诪诪谞讛 诇讘专讻转 讛诇诇 砖讘诇讬诇讬 驻住讞讬诐 砖讛讬讗 诪讞诇讜拽转 讬砖谞讛 讘讬讚谉 砖诇 专讗砖讜谞讬诐 讝"诇, 讗谞讬 讻讜转讘 诪讛 砖谞专讗讛 诇讬 讘驻讬专讜砖 讬专讜砖诇诪讬 讝讛. 讜讛讜讗 砖讛谉 讻诇诇讜 讻讗谉 砖谞讬 注谞讬谞讬诐, 讛讗讞讚 砖讛讘专讻讜转 砖讗讬谞谉 住诪讜讻讜转 诇讘专讻讛 讗讞专转 驻讜转讞转 讘讘专讜讱, 讜讛砖谞讬 砖讛讘专讻讛 讛住诪讜讻讛 诇讘专讻讛 讗讞专转 诇注讜诇诐 讗讬谞讛 驻讜转讞转 讘讘专讜讱. 讜讛拽砖讜 注诇 讝讛, 讬砖 诪讬 砖讛拽砖讛 注诇 讛讻诇诇 讛专讗砖讜谉 讜讬砖 诪讬 砖讛拽砖讛 注诇 讛讻诇诇 讛砖谞讬. 讜转讞讬诇讛 讛砖讬讘 专讘讬 讬专诪讬讛 注诇 讛讻诇诇 讛讗讞讚, 讜讛拽砖讛 诪讗砖专 讙讗诇谞讜 讜讙讗诇 讗转 讗讘讜转讬谞讜 砖讗谞讜 讗讜诪专讬诐 诇讗讞专 讛讛诇诇 讘注专讘讬 驻住讞讬诐, 讜诪砖诪注 诪讻讗谉 砖讻讘专 讘讬专讱 注诇 拽专讬讗转 讛讛诇诇 诇讙诪讜专 讗转 讛讛诇诇, 讜讻诪讜 砖讗诪专讜 讙诐 讻谉 讘诪住讻转 住讜驻专讬诐 (驻专拽 讻, 讛诇讻讛 讟): 讛讬讞讬讚 讙讜诪专 讗转 讛诇诇 讘砖诪讜谞讛 注砖专 讬讜诐 讜讘诇讬诇讛 讗讞讚 讜讘讙讜诇讛 注砖专讬诐 讜讗讞讚 讬讜诐 讜砖谞讬 诇讬诇讜转 讜诪爪讜讛 诪谉 讛诪讜讘讞专 诇拽专讜转 讗转 讛讛诇诇 [讘讘讬转 讛讻谞住转] 讘砖转讬 诇讬诇讜转 讜诇讘专讱 注诇讬讛诐 讜诇讗讜诪专谉 讘谞注讬诪讛, 诇拽讬讬诐 诪讛 砖谞讗诪专 (转讛诇讬诐 诇讚, 讚) 讜谞专讜诪诪讛 砖诪讜 讬讞讚讬讜. 讻砖讛讜讗 拽讜专讗 (讘讘讬转 讛讻谞住转) [讘讘讬转讜] 讗讬谉 爪专讬讱 诇讘专讱 砖讻讘专 讘讬专讱 讘专讘讬诐, 讜诪砖讜诐 讻讱 讛拽砖讛 讘讻讗谉 专讘讬 讬专诪讬讛 诪讗砖专 讙讗诇谞讜 砖讛讬讗 住诪讜讻讛 诇讘专讻转 讛讛诇诇 讜讗驻讬诇讜 讛讻讬 驻讜转讞转 讘讘专讜讱, 讜诪砖谞讬 砖谞讬讬讛 讛讬讗 讚诪专 专讘讬 讬讜讞谞谉 讛诇诇 讗诐 砖诪注讛 讘讘讬转 讛讻谞住转 讬爪讗, 讻诇讜诪专 讬爪讗 诪讬讚讬 拽专讬讗转 讛讛诇诇 讜讗讬谉 爪专讬讱 诇讘专讱 注诇讬讜 讘讘讬转, 讚讛砖转讗 诇讗 讛讜讬讗 讗砖专 讙讗诇谞讜 住诪讜讻讛, 讜诇驻讬讻讱 转拽谞讜 讗讜转讛 讘驻转讬讞讛 诇注讜诇诐, 讜专讘讬 讬讜住讛 讛转讬讘 诪住讜驻讛 讚讘专讻转 讗砖专 讙讗诇谞讜, 诇诪讛 讞讜转诪转 讘讘专讜讱 砖讛讬讛 住讘讜专 砖讛驻讜转讞转 讘讘专讜讱  讗讬谞讛 讞讜转诪转 讜讛讞讜转诪转 讗讬谞讛 驻讜转讞转, 讜讛讬讛 讬讻讜诇 诇转专抓 砖讟讜驻住 讘专讻讜转 讻讱 讛讜讗 砖诪讟讘注 讗专讜讱 驻讜转讞转 讜讞讜转诪转 讜讻诪讜 砖转讬专抓 诇讘住讜祝, 讗诇讗 砖转讬专抓 诇讜 转讬专讜抓 讗讞专 诇驻讬 住讘专转 讛诪拽砖讛, 讜讗诪专 砖讘专讻转 讙讗讜诇讛 讗讬谞讛 讘专讻讛 讗讞转 讗诇讗 砖转讬诐 讛谉 诪注讜专讘讜转 讝讜 讘讝讜 讗讞转 诇讘专讱 注诇 砖注讘专, 讜讗讞转 诇讘拽砖转 专讞诪讬诐 讜诇讘专讱 注诇 讛注转讬讚, 讜讘讜讚讗讬 讬砖 讘谞讜住讞 讗讜转讛 讘专讻讛 讛讝讻专转 砖注讘专 讜讛讘讗, 讚讗砖专 讙讗诇谞讜 讛讜讗 诇砖注讘专, 讜讻谉 讛' 讗诇讛讬谞讜 讬讙讬注谞讜 诇诪讜注讚讬诐 讜诇专讙诇讬诐 讗讞专讬诐 讜谞讗讻诇 砖诐 诪谉 讛驻住讞讬诐 讛讜讗 诇讛讘讗 讜谞诪爪讗转 讛专讗砖讜谞讛 驻讜转讞转 讜讗讬谞讛 讞讜转诪转, 讜讛砖谞讬讛 讞讜转诪转 讜讗讬谞讛 驻讜转讞转, 讜讘讜讚讗讬 砖讛讬讛 讬讻讜诇 诇讛拽砖讜转 注"讝 砖讗"讻 讛讬讛 诇讜 诇讞转讜诐 讘讛 讙讜讗诇 讬砖专讗诇 讜诇讗 诇讞转讜诐 讙讗诇 讬砖专讗诇 讜诇讗 讚拽. 讗"谞 讻讬讜谉 讚注讬拽专 讘专讻讜转 讗诇讜 诪砖讜诐 讙讗讜诇讛 专讗砖讜谞讛 讜讗讙讘 讙讗讜诇讛 专讗砖讜谞讛 讛讜讗 讚诪讘专讻讬谉 讜诪讘拽砖讬诐 注诇 讛注转讬讚 讞讜转诐 讙讗诇 砖讛讬讗 讛讬讗 讛注讬拽专 讻讗谉.
讜讗讞专讬诐 讛拽砖讜 注讜讚 注诇 讛讻诇诇 讛专讗砖讜谉, 讜讛专讬 讛讘讚诇讛, 讻诇讜诪专 砖讛讬讗 驻讜转讞转 讘讘专讜讱 讜讗祝 注诇 驻讬 砖讛讬讗 住诪讜讻讛 诇讘专讻讛 砖诇诪注诇讛 诪诪谞讛, 讜转讬专爪讜 诇驻讬 砖讗讬谞谉 住诪讜讻讜转 诪讚讬谞谉 讗诇讗 讬讻讜诇 讛讜讗 诇驻讝专谉 讜诇讗讜诪专谉 讻诇 讗讞转 讘驻谞讬 注爪诪讛 讻讚专讘讬 砖讛讬讛 诪驻讝专谉, 讛转讬讘讜谉 注讜讚, 讛专讬 谞讘专讱 讻诇讜诪专 讛讝谉 砖驻讜转讞转 讘讘专讜讱 讗祝 注诇 驻讬 砖讛讬讗 住诪讜讻讛 诇谞讘专讱 砖讗讻诇谞讜 讜讘讚讬谉 讛讬讛 砖讬讗诪专 讛专讬 讛讝谉 讗讬 谞诪讬 讛专讬 讘专讜讱 砖讗讻诇谞讜 砖讛讜讗 注讬拽专 讛拽讜砖讬讗 砖讛讬讗 砖谞住诪讻讛 诇讛, 讗诇讗 诪驻谞讬 砖讗讬谉 讗讜诪专讬诐 讘专讜讱 砖讗讻诇谞讜 诇注讜诇诐 讗诇讗 讗诐 讻谉 拽讚诪讛 诇讛 谞讘专讱 谞拽讬讟 诇讬讛 谞讘专讱 砖讛讬讗 讛转讞诇转 讛注谞讬谉 讻讜诇讜 讜砖讛讻诇 谞讙专专 讗讞专讬讛, 讜讻谉 谞诪讬 诇讗 谞讬讞讗 诇讬讛 诇讗拽砖讜讬讬 讜讛专讬 讛讝谉, 诇驻讬 砖讗讬谉 讘讛讝谉 拽讜砖讬讗, 砖讛讚讬谉 谞讜转谉 砖转讛讗 驻讜转讞转 讘讘专讜讱 讻诇 讝诪谉 砖讗讬谞讛 住诪讜讻讛 诇谞讘专讱, 诇驻讜诐 讻谉 诇讗 讗拽砖讬 讜讛专讬 讛讝谉, 讚讛讜讛 讗诪讬谞讗 讜诪讗讬 拽讜砖讬讗 诪讛讝谉 讜讛讜讛 爪专讬讱 诇诪讛讚专 讜诇讙诇讜讬 诪砖讜诐 讚住诪讜讻讛 诇谞讘专讱 讘砖讛讬讜 砖诐 诪住讜讘讬谉 砖诇砖讛 讗讜 讬讜转专, 讛诇讻讱 讗拽砖讬 讛专讬 谞讘专讱 砖讛讜讗 讛注讬拽专 讜讘讬讗专 讛拽讜砖讬讗 讘拽讜爪专. 讜转讬专抓 砖谞讬讛 讛讬讗, 砖讗讬诇讜 讛讬讜 砖谞讬诐 诇讘讚 讗讬谉 讗讜诪专讬诐 谞讘专讱, 讜讗讝 诇讗 讛讜讬讗 讘专讻转 讛讝谉 住诪讜讻讛 讜驻讜转讞转 诪谉 讛讚讬谉 讘讘专讜讱, 讜讻讬讜谉 砖诇驻注诪讬诐 驻讜转讞转 讘讘专讜讱 转拽谞讜 讗讜转讛 讘驻转讬讞讛 诇注讜诇诐. 讛讚专 讗拽砖讬 诪住讜驻讗 讚讛讝谉, 讚讛讬讬谞讜 讘专讜讱 讗转讛 讛' 讛讝谉 讗转 讛讻诇, 讜讗诪讗讬 讞讜转诪转 讘讘专讜讱, 砖讙诐 讛诪拽砖讛 讛讝讛 讛讬讛 住讘讜专 讚诇注讜诇诐 诇讗 转讛讗 驻讜转讞转 讜讞讜转诪转, 讗讘诇 讛讛讜讗 讚讗拽砖讬 诪讛讘讚诇讛 讛讜讛 讬讚注 讚讟讜驻住 讘专讻讜转 讗专讜讻讜转 讻讱 讛讜讗 砖驻讜转讞转 讜讞讜转诪转 讘讘专讜讱 讜讛诇讻讱 诇讗 讗拽砖讬 诇讬讛 讗诇讗 诪驻转讬讞转讛 讻讬讜谉 砖讛讬讗 住诪讜讻讛, 讗讘诇 诪讻讬讜谉 砖转讬专抓 诇讜 砖讗讬谞讛 住诪讜讻讛 讛讜讗讬诇 讜讬讻讜诇 诇驻讝专谉 砖讜讘 诇讗 讛拽砖讛 诇讜 诪住讜驻讗 讚讞讜转诪转 讘讘专讜讱, 讗讘诇 诪拽砖讛 讝讛 讛讬讛 诪拽砖讛 讗讞专 讜诇讗 讛讬讛 讬讜讚注 讻谉 讜讗祝 讛诪转专抓 诇讗 讬讚注 讻谉 讜注诪讚讛 诇讛诐 讘拽讜砖讬讗. 讜讛拽砖讜 注讜讚 讛专讬 讛讟讜讘 讜讛诪讟讬讘 砖讛讬讗 住诪讜讻讛 讜驻讜转讞转 讘讘专讜讱, 讜驻专讬拽 砖讛讬讗 讘专讻讛 砖谞转讞讚砖讛 注诇 诪注砖讛 砖讛讬讛 讜谞转讜住驻讛 注诇 讛讘专讻讜转 讜诇讛讬讻专 讘注诇诪讗 注砖讗讜讛 讻讗谉 讻讗讬诇讜 诇讗 谞住诪讻讛. 讛拽砖讜 注讜讚 讛专讬 拽讬讚讜砖讗, 拽讬讚讜砖 讛讬讜诐 砖注诇 讛讻讜住 砖讘砖讘转讜转 讜讬诪讬诐 讟讜讘讬诐 砖驻讜转讞 讘讘专讜讱 讗祝 注诇 驻讬 砖讘专讻转 讛讬讬谉 拽讜讚诪转 诇讜, 讜驻专讬拽 诇驻讬 砖讗祝 讛讬讗 诇驻注诪讬诐 讗讬谞讛 住诪讜讻讛, 讜讻讙讜谉 砖讛讬讛 讗讜讻诇 讜砖讜转讛 诪讘注讜讚 讬讜诐 讜拽讬讚砖 注诇讬讜 讛讬讜诐 砖讗讬谞讜 讞讜讝专 讜诪讘专讱 注诇 讛讬讬谉. 讜讛讗 住讜驻讗 讻诇讜诪专 拽讬讚讜砖 讛讬讜诐 讘注爪诪讜 砖讛讬讗 讞讜转诪转 讘讘专讜讱, 讜讻讗谉 讙讬诇讛 专讘讬 诪讜谞讗 讚讟讜驻住 讘专讻讜转 讻讱 讛讜讗 砖诪讟讘注 讗专讜讱 驻讜转讞 讘讘专讜讱 讜讞讜转诐        讘讘专讜讱, 讜诪注转讛 诇"拽 住讜驻讗 讚讛讝谉, 讜讻谉 讗讬谉 讗谞讜 爪专讬讻讬谉 诇讚讞讜拽 讜诇讜诪专 讘讘专讻转 讙讗讜诇讛 砖讛谞讛 砖转讬诐, 讗诇讗 讘专讻讛 讗讞转 讜讟讜驻住 讘专讻讜转 讻讱 讛讜讗, 讜讛讬讬谞讜 讚讞讜转诐 讙讗诇 讬砖专讗诇. 讝讛讜 砖谞"诇 讘驻讬' 讛讬专讜砖诇诪讬.
讜诪"诪 诇诪讚谞讜 诪讻讗谉 诇讛诇诇 砖讘诇讬诇讬 驻住讞讬诐 砖诪讘专讻讬谉 注诇讬讜, 讜讻谉 谞讛讙讜 拽爪转 诪谉 讛专讘谞讬诐 讛讗讞专讜谞讬诐. 讗讘诇 讛讙讗讜谞讬诐 讝"诇 讻专讘 爪诪讞 讜专讘 讬讜住祝 讜专讘 讬爪讞拽 讘谉 讙讬讗转 讝"诇 讛住讻讬诪讜 砖讗讬谉 诪讘专讻讬谉 注诇讬讜 注讻砖讬讜 讘讛诇诇 砖拽讜专讬谉 讘讘讬转 诪驻谞讬 砖讞讜诇拽讬谉 讗讜转讜 讘讗诪爪注.
讜讻转讘 专讘 注诪专诐 诪砖诪讬讛 讚专讘 爪诪讞 讜诪讛 砖讗诪专讜 (驻住讞讬诐 拽讬讝, 讘) 专讘讬注讬转 讙讜诪专 注诇讬讜 讗转 讛讛诇诇 诇讜诪专 砖讗讬谞讜 诪讚诇讙 讻讚专讱 砖讛讜讗 诪讚诇讙 讘专讗砖 讞讜讚砖. 讜讛讗 讚转谞谉 讘谞讚讛 驻专拽 讘讗 住讬诪谉 (谞讚讛 谞讗, 讘) 讻诇 讛讟注讜谉 讘专讻讛 诇讗讞专讬讜 讟注讜谉 讘专讻讛 诇驻谞讬讜, 讛讗 讗诪专 专讘讬 讬讜讞谞谉 砖讗讬谉 诇诪讚讬谉 诪谉 讛讻诇诇讜转 讜讗驻讬诇讜 讘诪拽讜诐 砖谞讗诪专 讘讛谉 讞讜抓, 讜讬砖 诇谞讜 讻讬讜爪讗 讘讛 讘专讻讛 讗讞专讜谞讛 砖诇 拽专讬讗转 砖诪注, 讜讻谉 讛砖讬讘 专讘 讛讗讬 讝"诇 讘转砖讜讘讛 砖讛讚讘专讬诐 讻诪讜 砖讗诪专 专讘 爪诪讞 砖讗讬谉 诪讘专讻讬谉 注诇讬讜 讘诇讬诇讬 驻住讞讬诐 诇讙诪讜专, 讜讗讬谉 讗谞讜 拽讜专讬谉 讗讜转讜 讘转讜专转 拽讜专讗讬谉, 讗诇讗 讘转讜专转 讗讜诪专讬诐 砖讬专讛, 砖讻讱 砖谞讬谞讜 (驻住讞讬诐 拽讟讝, 讘) 专"讙 讗讜诪专 讜讻讜'. 讜讘住讜驻讗 诇驻讬讻讱 讗谞讜 讞讬讬讘讬诐 诇讛讜讚讜转 诇讛诇诇 诇讗诇讛讬谞讜 讜诇讜诪专 诇驻谞讬讜 讛诇诇讜讬讛, 讻讱 讛讬讗 砖谞讜讬讛 诪砖谞转讬谞讜 讜讻谉 诪谞讛讙 讻诇 讬砖专讗诇, 讜诇驻讬讻讱 讗诐 讘讗 讗讚诐 诇讘专讱 诪砖转拽讬谉 讗讜转讜, 讜讬驻讛 讗讜诪专 砖讬砖 讟注讜谉 讘专讻讛 诇讗讞专讬讜 讻讝讛 讜讗讬谉 讟注讜谉 诇驻谞讬讜 讚拽专讬讗转 砖诪注 砖讗讬谉 诪讘专讻讬谉 讗砖专 拽讚砖谞讜 讘诪爪讜转讬讜 讜爪讜谞讜 注诇 拽专讬讗转 砖诪注, 讜讗祝 注诇 驻讬 讻谉 讛专讬 诪讘专讻讬谉 诇讗讞专讬讛 讗诪转 讜讬爪讬讘. 讜讝讜 讜讚讗讬 讘专讻讛 砖诇讗讞专讬讛, 砖讛专讬 注诇 讻诇 驻专拽 讜驻专拽 讗讜诪专讬诐 讗诪转, 讜注诇 讞讜转诪讛 砖讛讬讗 驻专砖转 爪讬爪讬转 讗讜诪专讬诐 讗诪转 讜讬爪讬讘 诪诪爪专讬诐 讙讗诇转谞讜, 讜讬驻讛 讗诪专 砖讗讬谉 诇诪讚讬谉 诪谉 讛讻诇诇讜转. 讜讻讬讜谉 讚讻讜"注 讻讱 讛讜讗 讚讘专, 讜讻讱 讬专砖讜 讬砖专讗诇 诪讗讘讜转讬讛谉 讗讬谉 诇诪讚讬谉 诪谉 讛讻诇诇 讛讝讛 诇讚讞讜转 诪注砖讬讛谉. 注讚 讻讗谉 诇砖讜谉 讛转砖讜讘讛.
讜诇诪讚谞讜 诪诪谞讛 砖讻讱 讛讜讗 讛住讻诪转谉 讘讚讘专 讝讛. 讜讻谉 专讘讜转讬谞讜 讘注诇讬 讛转讜住驻讜转 诪住讻讬诪讬谉 诇住讘专讗 讝讜, 诪驻谞讬 砖讞讜诇拽讬谉 讗讜转讜 讘讗诪爪注 讚讛讗讬讱 讗驻砖专 砖诪驻住讬拽讬谉 讘讜 讘讗讻讬诇讛 讜砖转讬讛 讜诪讘专讻讬谉 注诇讬讜 讘转讞讬诇转讜 诇讙诪讜专, 砖讛专讬 讗驻讬诇讜 讘讬诪讬诐 砖讗讬谉 讛讬讞讬讚 讙讜诪专 讘讛谉 讗转 讛讛诇诇 讗讬谉 诪驻住讬拽讬谉 讘讜 讗诇讗 诪驻谞讬 讛讻讘讜讚. 讜专"转 讝"诇 诇讗 讛讬讛 诪讘专讱 注诇讬讜, 讜讻谉 讛诪谞讛讙. 讜讗诪专讬谞谉 讘讬专讜砖诇诪讬 (驻讗讛 驻"讝, 讛"讛) 讗诐 讛诇讻讛 专讜驻驻转 讛讬讗 讘讬讚讱, 专讗讛 讛讗讬讱 讛爪讘讜专 谞讜讛讙 讜谞讛讜讙 讻谉. 讜讘讜讚讗讬 讗讬诇讜 专爪讛 诇拽专讜转 讻讜诇讜 讘讘转 讗讞转 讘讘讬转 讛讻谞住转 讗讜 讘讘讬转讜 讗讝 讞讬讬讘 诇讘专讱 注诇讬讜 讻讛讛讬讗 讚诪住讻转 住讜驻专讬诐 讜讚讬专讜砖诇诪讬. 转谞讬讗 讘转讜住驻转讗 讘注专讘讬 驻住讞讬诐 (驻住讞讬诐 驻"讬 讛"讛): 讘谞讬 讛注讬专 砖讗讬谉 诇讛诐 诪讬 砖讬拽专讗 讗转 讛讛诇诇 讛讜诇讻讬谉 诇讘讬转  讛讻谞住转 讜拽讜专讬谉 驻专拽 专讗砖讜谉, 讜讛讜诇讻讬谉 讜讗讜讻诇讬谉 讜砖讜转讬谉 讜讞讜讝专讬谉 讜讙讜诪专讬谉 讗转 讻讜诇讜, 讗诐 讗讬 讗驻砖专 诇讛诐 讻谉, 讙讜诪专讬谉 讗转 讻讜诇讜.
讜诇驻讬 讛住讻诪讛 讝讜 砖诇 讙讗讜谞讬 注讜诇诐 讝"诇 谞专讗讛 驻讬专讜砖 讛讬专讜砖诇诪讬 砖讻转讘转讬 诇诪注诇讛 讚讛讻讬 拽讗诪专 砖谞讬讬讛 讛讬讗 砖讗诐 砖诪注讛 讘讘讬转 讛讻谞住转 讬爪讗, 讜讛诇讻讱 注讬拽专 转拽谞转 拽专讬讗转讜 讘讘讬转 讛讻谞住转 讛讬讛 讜诇讗 讘讘讬转 讜讘拽专讬讗转 讘讬转 讛讻谞住转 讛讜讗 砖转拽谞讜 诇讘专讱 砖讛讬讗 注讬拽专 讛转拽谞讛 讜诪爪讜转 讛拽专讬讗讛 讗讘诇 讘讘讬转 诇讗, 讜讻谉 讘讚讬谉 讛讜讗 砖讗讬诇讜 诪讬 砖砖诪注讛 讘讘讬转 讛讻谞住转 讬爪讗 讜讗讬谞讜 诪讘专讱 注诇 砖诇讞谞讜, 讜诪讬 砖诇讗 砖诪注讛 讘讘讬转 讛讻谞住转 讙讜诪专 注诇 砖诇讞谞讜 讜诪讘专讱, 讬讗诪专讜 砖谞讬诐 讘讘讬转 讗讞讚 讝讛 拽讜专讗 讜诪讘专讱 讜讝讛 拽讜专讗 讜讗讬谞讜 诪讘专讱, 讛诇讻讱 讘专讻转 讙讗诇谞讜 诇讗讜 住诪讜讻讛 讛讬讗 讜诇驻讬讻讱 驻讜转讞 讘讛 讘讘专讜讱.





专讬讟讘"讗

讘砖诇诪讗 讘"讛 拽讗 诪驻专砖讬 讟注诪讬讬讛讜 讚讬讚讛讜. 讻讚讗诪专 讘诪转谞讬转讬谉 诪砖讜诐 砖谞讗诪专 讜讘诇讻转讱 讘讚专讱 讜讟注诪讬讬讛讜 讚讘"砖 讻诇讜诪专 讗讜转讜 讛驻住讜拽 砖诪讘讬讗讬谉 讘"砖 专讗讬讛 诇讚讘专讬讛诐 讛诐 讚讜专砖讬诐 讗讜转讜 诇驻谞讬诐 讗讞专讬诐 讗诇讗 讘"砖 诪讗讬 讟注诪讬讬讛讜 讻诇讜诪专 诪驻谞讬 诪讛 讗讬谉 讚讜专砖讬谉 讘砖讻讘讱 讜讘拽讜诪讱 讻讚专砖讗 讚讘"讛 讚驻砖讟讜 讛讻讬 诪砖诪注, 讗诪专 诇讱 讘"砖 讗"讻 讚驻讬专讜砖 讛驻住讜拽 讻讘"讛 诇讬诪讗 拽专讗 讘讘拽专 讜讘注专讘: 



诇讻讚转谞讬讗 讘砖讘转讱 讘讘讬转讱 驻专讟 诇注讜住拽 讘诪爪讜讛 讜讘诇讻转讱 讘讚专讱 驻专讟 诇讞转谉. 讜讗注"驻 讚讛讗 诪诪注讟讬谉 注讜住拽 讘诪爪讜讛 诪讘砖讘转讱 讘讘讬转讱 讜讞转谉 谞诪讬 注讜住拽 讘诪爪讜讛 讛讬讗, 讬砖 诇讜诪专 讚讛讗 诪讬注讜讟讗 讘注诇诪讗 讛讜讗 讜诇讗 讻转讜讘 讘拽专讗 讘讛讚讬讗 砖讬讛讗 驻讟讜专 讜诪住转讬讬谉 诇诪注讜讟讬 注讜住拽 讘诪爪讜讛 诪诪砖 讗讘诇 讞转谉 讚诪讞砖讘讛 讘注诇诪讗 讛讜讗 讗讬诪讗 诇讱 诇讞讬讬讘 拽诪"诇, 讜讛讗讬 讚讗诪专讬谞谉 讜诪讬 诇讗 注住拽讬谞谉 讚讗讝讬诇 诇讚讘专 诪爪讜讛 讜讗驻讬诇讜 讛讻讬 讗诪专 专讞诪谞讗 诇讬拽专讬 讛"拽 讗诪讗讬 拽讗 诪讬转专转 讛讗讬 讘诇讻转讱 诇诪注讜讟讬 讞转谉 讚讬诇诪讗 诇讙讜驻讬讛 讗讬爪讟专讬讱 讜诇专讘讜讬讬 讛讬讻讗 讚诇讗 注住讬拽 讘诪爪讜讛 诪诪砖 讗诇讗 讚讗讝讬诇 诇讚讘专 诪爪讜讛 讜讗讬讬讚讬 讚拽讗 驻讟专 注讜住拽 讘诪爪讜讛 诪讘砖讘转讱 讘讘讬转讱 讗讬爪讟专讬讱 讛讻讗 诇讞讬讜讘讬 诪讗谉 讚诇讗 注住讬拽 讘诪爪讜讛 诪诪砖 讗诇讗 讚拽讗 讗讝讬诇 诇讚讘专 诪爪讜讛. 讗"讻 诇讬诪讗 拽专讗 讘诇讻转 讛砖转讗 讚讻转讬讘 讘诇讻转讱 诪砖诪注 讘诇讻转 讚讬讚讱 讚讛讬讬谞讜 砖诇讗 诇讚讘专 诪爪讜讛 讜诇讗驻讜拽讬 诪讗讬 讗讬 诇讗驻讜拽讬 注讜住拽 讘诪爪讜讛 诪诪砖 讛讗 讗驻讬拽转讬讛 诪讘砖讘转讱 讗诇讗 讻讬 讗讬爪讟专讬讱 拽专讗 诇诪注讜讟讬 讞转谉 讜讛砖转讗 讛讜讛 住"讚 讚诇诪注讜讟讬 讚拽讗 讗讝讬诇 诇讬砖讗 讗转 讛讘转讜诇讛 讜驻讟讜专 诪砖讜诐 讚拽讗 讗讝讬诇 诇讚讘专 诪爪讜讛 讗注"讙 讚诇讗 注住讬拽 诪诪砖 讘讚讘专 诪爪讜讛 讜诪砖讜诐 讛讻讬 驻专讬讱 讗讬 讛讻讬 讗驻讬诇讜 讻讜谞住 讗转 讛讗诇诪谞讛 谞诪讬 讚讘讻谞讬住转 讗诇诪谞讛 谞诪讬 诪爪讜讛 讗讬讻讗 讜诪讗讬 砖谞讗 讗讝讬诇 诇讬讻谞住 讗转 讛讘转讜诇讛 讜驻专拽讬谞谉 讚诇讗讜 讚讗讝讬诇 诇讻谞讜住 拽讗诪专 讚讻诇 讚讗讝讬诇 诇讚讘专 诪爪讜讛 讛讬讬谞讜 注讜住拽 讘诪爪讜讛 讜讛讛讬讗 诪讘砖讘转讱 谞驻拽讗 讚驻讟讜专 讗诇讗 讛讻讗 诪砖讜诐 讟专讚讛 讛讜讗 讚驻讟专讬讛 诇讬讛 讜讘讗诇诪谞讛 诇讬讻讗 讟专讚讛 讜拽住"讚 讚诪砖讜诐 讟专讚讛 讘诇讞讜讚 讛讜讗 讚拽讗诪专 讜讗驻讬诇讜 讟专讚讛 讚专砖讜转 讜讟注诪讗 诪砖讜诐 砖讗讬谞讜 讬讻讜诇 诇讻讜讬谉 讜诪砖讜诐 讛讻讬 驻专讬讱 讗讬 讛讻讬 诪讗讬 讗讬专讬讗 讞转谉 讗驻讬诇讜 讟讘注讛 住驻讬谞转讜 讘讬诐 讚讛讜讗 讟专讜讚 诇讬驻讟专 讜讛砖讬讘 诇讗讜 讻讚拽住"讚 讚讟专讚讛 讚专砖讜转 拽讗诪讬谞讗 讗诇讗 讘讟专讚讛 讚诪爪讜讛 拽讗 讗诪讬谞讗: 讜讘"讛 诇讗讜 诪诪讬诇讗 砖诪注转 诪讬谞讛. 驻讬专讜砖 讚讘讚专讱 谞诪讬 拽专讬 讗注"讙 讚诇讗讜 诪爪讜讛: 



专讘 讬讜住祝 讗诪专 注砖讛 讻讚讘专讬 讘"砖 诇讗 注砖讛 讜诇讗 讻诇讜诐. 驻讬专讜砖 讘砖讛讬讛 讝拽讜祝 讜讛讟讛 讗讜 讛讬讛 诪讜讟讛 讜讝拽祝 砖讻诇 砖注讜砖讛 讛讜讻讞讛 诇注砖讜转 讻讚讘专讬讛诐 拽谞住讜讛讜 砖诇讗 诇爪讗转 讻讬讜谉 砖注讜砖讛 讛讜讻讞讛 讻讚讘专讬讛诐 讜讛讬讬谞讜 讚诪讬讬转讬 专讗讬讛 诪讛讗 讚转谞谉 诪讬 砖讛讬讛 专讗砖讜 讜专讜讘讜 讘住讜讻讛 讜讻讜' 讜拽讬讬诪讗 诇谉 讛转诐 讘诪住讻转 住讜讻讛 讚讘转专转讬 驻诇讬讙讬 驻诇讬讙讬 讘住讜讻讛 讙讚讜诇讛 讜驻诇讬讙讬 讘住讜讻讛 拽讟谞讛 讜诪住讜讻讛 讙讚讜诇讛 诪讬讬转讬 专讗讬讛 讚诪讚讬谞讗 谞驻讬拽 讗诇讗 讚讗讬讻讗 讞砖砖讗 讘注诇诪讗 诪砖讜诐 砖诪讗 讬诪砖讱 讗讞专 砖讜诇讞谞讜 讜讗驻讬诇讜 讛讻讬 讗诪专讬谞谉 讚讗诪专讜 诇讜 讘"砖 诇专讘讬 讬讜讞谞谉 讛讞讜专谞讬 讗"讻 讛讬讬转 谞讜讛讙 诇讗 拽讬讬诪转 诪爪讜转 住讜讻讛 诪讬诪讬讱 诪砖讜诐 讞砖砖讗 讜诪谞讬讬讛讜 谞砖诪注 诇讘"讛 诇注谞讬谉 诪讬 砖注讜砖讛 讻讚讘专讬 讘"砖 诇讗 注砖讛 讻诇讜诐 砖诪讗 讬拽讘注讜 讗讞专讬诐 讛诇讻讛 讻讘"砖 讜讗驻砖专 讚讗转讬 讗讬谞砖 诇讬讚讬 讘讬讟讜诇 拽"砖 讚讗讬 诇讗 诪爪讬 诪讜讟讛 诇讗 拽专讬 拽"砖: 讜专"谞 讘专 讬爪讞拽 讗诪专 注砖讛 讻讚讘专讬 讘"砖 讞讬讬讘 诪讬转讛. 讘砖讛讬讛 讬讜砖讘 讜讛讟讛 诇讻转讞诇讛 讻讬讜谉 砖诪转讻讜讬谉 诇住转讜专 讚讘专讬 讘"讛 讜诪转讻讜讬谉 诇注砖讜转 讻讘"砖: 



诪转谞讬' 讘砖讞专 诪讘专讱 砖转讬诐 诇驻谞讬讛 讜讻讜' 讗讞转 讗专讜讻讛 讜讗讞转 拽爪专讛. 驻讬专砖"讬 讗砖转讬诐 讚诇讗讞专讬讛 砖诇 注专讘讬转 拽讗讬 讜讗专讜讻讛 讛讬讗 讗诪转 讜讗诪讜谞讛, 拽爪专讛 讛讬讬谞讜 讛砖讻讬讘谞讜 砖讗讬谉 讘讛 诪诇讜转 讻诇 讻讱, 讜诪驻专砖 讚诪拽讜诐 砖讗诪专讜 诇讛讗专讬讱 讗讬谞讜 专砖讗讬 诇拽爪专 拽讗讬 诇诪讗讬 讚讗诪专 讘专讬砖讗 讗讞转 讗专讜讻讛 讜专讜爪讛 诇讜诪专 砖讗诪转 讜讗诪讜谞讛 砖讛讬讗 讗专讜讻讛 诇讗 讬拽爪专 诪诪谞讛 讜讛砖讻讬讘谞讜 砖讛讬讗 拽爪专讛 诇讗 讬讜住讬祝 讘讛. 讜讛拽砖讛 注诇讬讜 专讘讬谞讜 讬注拽讘 讝"诇 讛讬讗讱 讗讜诪专 讚讛砖讻讬讘谞讜 讛讬讗 拽爪专讛, 砖讛专讬 讗谞讜 专讜讗讬诐 砖讬讜转专 诪讟讘注 讬砖 讘讛 诪拽讚讜砖 讜讛讘讚诇讛 砖讛谉 讗专讜讻讜转, 讜注讜讚 砖讘转讜住驻转讗 诪讜谞讛 讛讘专讻讜转 讛拽爪专讜转 讜讗讬谞讜 诪讜谞讛 讘讛诐 讛砖讻讬讘谞讜, 讜注讜讚 砖讗诐 讻讚讘专讬讜 讚诪拽讜诐 砖讗诪专讜 诇讛讗专讬讱 拽讗讬 讗专讬砖讗, 诇讗 讛讬讛 诇讜 诇讜诪专 讝讛 讛诇砖讜谉, 讗诇讗 讗专讜讻讛 诇讗 讬注砖谞讛 拽爪专讛, 拽爪专讛 诇讗 讬注砖谞讛 讗专讜讻讛, 讜注讜讚 讛讬讗讱 讗讜诪专 砖诇讗 讬讻讜诇 诇拽爪专 讘讗诪转 讜讗诪讜谞讛 讜讛讗 讗诪专讬谞谉 诇拽诪谉 讘驻' 讛讬讛 拽讜专讗 讗诪专 讗谞讬 讛' 讗诇讛讬讻诐 爪专讬讱 诇讜诪专 讗诪转 讜讗拽砖讬谞谉 讜讛讗 讘注讬 诇讗讚讻讜专讬 讬爪讬讗转 诪爪专讬诐 讜驻专讬拽 讚讗诪专 讛讻讬 诪讜讚讬诐 讗谞讞谞讜 诇讱 讜讻讜' 讻讚讗讬转讗 诇拽诪谉 讛专讬 砖讞讝专讛 讛砖讻讬讘谞讜 讗专讜讻讛 讬讜转专 诪讗诪转 讜讗诪讜谞讛, 讜讛讬讗讱 讗讜诪专 砖讗讬谉 诇讜 诇拽爪专 讘讗诪转 讜讗诪讜谞讛, 讜注讜讚 砖诇驻讬 讚讘专讬讜 砖讗讜诪专 砖讗讬谉 诇讜 诇讛讜住讬祝 讘讛砖讻讬讘谞讜, 拽砖讛 诪讛 砖谞讛讙讜 讘讻诪讛 诪拽讜诪讜转 诇讜诪专 驻讬讜讟讬诐 讘讛砖讻讬讘谞讜, 讜注诇 讻谉 驻讬专砖 讛讜讗 讝"诇 讚讗讞转 讗专讜讻讛 讜讗讞转 拽爪专讛 专"诇 砖讗诐 讬专爪讛 讬讗专讬讱 讘讛诐 讜讗诐 讬专爪讛 讬拽爪专 讘讛诐, 讜讗讞转 讗专讜讻讛 讻诇讜诪专 讘讬谉 讗专讜讻讛 讘讬谉 拽爪专讛, 讜讚讜诪讛 诇讝讛 诪讗讬 讚讗诪专讬谞谉 讗讞转 讘转讜诇讜转 讜讗讞转 讘注讜诇讜转, 讻诇讜诪专 讘讬谉 讘转讜诇讜转 讘讬谉 讘注讜诇讜转, 讜诪讛 砖讗诪专讜 诪拽讜诐 砖讗诪专讜 诇讛讗专讬讱 讗讬谞讜 专砖讗讬 诇拽爪专, 讗讬谞讜 讞讜讝专 诇专讗砖 讗诇讗 诪讬诇转讗 讘讗驻讬 谞驻砖讛 讛讬讗 砖讛讘专讻讜转 砖讛谉 讗专讜讻讜转 讻讙讜谉 拽讚讜砖 讜讛讘讚诇讛 讗讬谉 诇讜 诇拽爪专 诪诪讟讘注 砖诇讛诐 讻诇讜诐, 讜诪拽讜诐 砖讗诪专讜 诇拽爪专 讻讙讜谉 讘专讻转 讘"驻 讛讙驻谉 讜讘专讻转 讛驻讬专讜转 讜讛诪爪讜转 讗讬谉 诇讜 诇讛讗专讬讱 讘讛诐, 讜诪讛 砖讗诪专讜 讗讞专讬 讻谉 诇讞转讜诐 讗讬谞讜 专砖讗讬 砖诇讗 诇讞转讜诐, 讛讜讗 驻讬专讜砖 诪讛 砖讗诪专讜 转讞诇讛, 诪拽讜诐 砖讗诪专讜 诇讛讗专讬讱 讗讬谞讜 专砖讗讬 诇拽爪专, 讻诇讜诪专 讘专讻讛 砖讛讬讗 讗专讜讻讛 讜爪专讬讻讛 讞转讬诪讛 讗讬谞讜 专砖讗讬 诇拽爪专 讻诇诇 诪讛诪讟讘注 砖诇讛 诪驻谞讬 砖讗诐 讬拽爪专 诇讗 讬爪讟专讱 诇讞转讜诐 讘讛, 讜讗讬谞讜 专砖讗讬 砖讬注砖讛 讘注谞讬谉 砖诇讗 讬讞转讜诐 讜讘专讻讛 砖讛讬讗 拽爪专讛 讜讗讬谉 诇讜 诇讞转讜诐 讘讛 讗讬谞讜 专砖讗讬 诇讛讗专讬讱 讘诪讟讘注 讜诇讛讜住讬祝 讘讛, 砖讗诐 讻谉 讬爪讟专讱 诇讞转讜诐, 讜诪拽讜诐 砖讗诪专讜 砖诇讗 诇讞转讜诐 讗讬谞讜 专砖讗讬 诇讞转讜诐. 讜注讜讚 驻讬专砖 专讘讬谞讜 转诐 讝"诇 讚讗讞转 讗专讜讻讛 讜讗讞转 拽爪专讛 讗讗诪转 讜讗诪讜谞讛 诇讘讚 拽讗讬, 讻诇讜诪专 驻注诪讬诐 砖诪拽爪专讛 驻注诪讬诐 砖诪讗专讬讻讛, 讜讛讬讬谞讜 讻砖讗讜诪专讬诐 驻专砖转 爪讬爪讬转 讛讜讬讗 讗专讜讻讛 砖讗讜诪专 讗诪转 讜讗诪讜谞讛, 讜讻砖讗讬谞讜 讗讜诪专 驻' 爪讬爪讬转 讛讜讬讗 拽爪专讛, 砖讗讬谞讜 讗讜诪专 讗诪转 讜讗诪讜谞讛 讗诇讗 诪讜讚讬诐 讗谞讞谞讜 诇讱, 讗讘诇 讘讛讚讬讗 诪讜讻讞 讘转讜住驻转讗 讚讗讞转 讗专讜讻讛 讜讗讞转 拽爪专讛 讗讚诇注讬诇 拽讗讬, 讚转谞讬讗 讛转诐 砖转讬诐 诇讗讞专讬讛 讗讞转 讗专讜讻讛 讜讗讞转 拽爪专讛, 讜诇诪讛 讗诪专讜 讗讞转 讗专讜讻讛 讜讗讞转 拽爪专讛, 诪拽讜诐 砖讗诪专讜 诇讛讗专讬讱 讜讻讜', 讜讛讗 讜讚讗讬 讬砖 诇砖讗讜诇 诇诪讛 讗谞讜 谞讜讛讙讬谉 诇讜诪专 驻讬讜讟讬谉 讘讘专讻讜转 砖诇 拽"砖. 讜讬"诇 砖诇讗 讗诪专讜 讗讬谞讜 专砖讗讬 诇讛讗专讬讱 讗诇讗 讚讜拽讗 讘转讜专转 拽讘注, 砖讗住讜专 诇拽讘讜注 讘讛谉 讗专讬讻讜转 讗讜 拽讬爪讜专 诇砖谞讜转 诪诪讟讘注 讞讻诪讬诐, 讜讛讜讗 讻砖讛讗专讬讻讜转 讗讜 讛拽讬爪讜专 讛讜讗 拽讘讜注, 讗讘诇 砖诇讗 讘拽讘注 诇讗 讗住专讜, 讜专讗讬讛 诇讚讘专 讚讗驻讬诇讜 讘讘专讻讜转 砖诇 转驻诇讛 讚拽讬讬诪讗 诇谉 讚讗住讜专 诇讜 诇讗讚诐 诇砖讗讜诇 讘讛诐 爪专讻讬讜, 诪注讬谉 讻诇 讘专讻讛 讜讘专讻讛 讛讜讗 诪讜住讬祝. 讜讗驻讬诇讜 讬讛讬讜 诪诇讜转 讛转讜住驻讜转 讬转讬专讬谉 注诇 讛注讬拽专, 讜讗讬谉 住驻拽 砖讗住讜专 诇注砖讜转讜 拽讘注 讘讘专讻讛, 讜讗驻讬诇讜 讘砖诇砖 专讗砖讜谞讜转 砖讗住讜专 诇砖讗讜诇 讘讛谉 讻诇诇 讗驻讬' 诪注讬谉 讘专讻讛, 讗诪专讜 讘诪住' 住讜驻专讬诐 砖讗讜诪专讬诐 讘讛诐 讝讻专谞讜 讜诪讬 讻诪讜讱, 讜诪讗专讬讱 讘讗转讛 拽讚讜砖 诪驻谞讬 砖讛诐 专讞诪讬诐 诇专讘讬诐, 讜讻谉 谞讛讙讜 讘讻诇 诪拽讜诐 讻诇 砖讗讬谞讜 拽讜讘注 讘讛谉 诇注讜诇诐 诪讜转专, 讜注诇 讻谉 谞讛讙讜 诇讜诪专 砖讬专讜转 讜转砖讘讞讜转 讗驻讬诇讜 讘砖诇砖 专讗砖讜谞讜转. 讜注讚 讻讚讜谉 讗诇讗 讗讬谞讜 专砖讗讬, 讗讘诇 讜讚讗讬 讗诐 注讘专 讜注砖讛, 讜讗驻讬诇讜 砖讬谞讛 诪讟讘注 讗专讜讱 讘诪讟讘注 拽爪专 讗讜 砖砖讬谞讛 讛诪讟讘注讜转 讬爪讗 讜讛讻讬 诪讜讻讞 诇拽诪谉 讘驻' 讻讬爪讚 诪讘专讻讬谉:





讛诪讗讬专讬

讗讘诇  讞讬讬讘 讘讻诇 诪爪讜转 讜诪讻诇 诪拽讜诐 讬砖 诪爪讜转 砖讛讜讗 驻讟讜专 诪讛诐, 讜诇讗 注讜讚 讗诇讗 砖讗讬谉 专讗讜讬 诇讜 诇注砖讜转 诪讛诐 讘讻诇 砖讘注讛, 讜诪讛诐 讘拽爪转 讛讬诪讬诐, 讜讻讘专 讝讛 讻诇讜 诪转讘讗专 讘诪住讻转 诪讜注讚 拽讟谉 (讚祝 讟讜.):



诪讬 砖讛讬讛  专讗砖讜 讜专讜讘讜 讘住讜讻讛 讜砖诇讞谞讜 讘转讜讱 讛讘讬转 诇讗 讬爪讗 讬讚讬 讞讜讘转讜, 讜诇讗 住讜祝 讚讘专 讘住讜讻讛 拽讟谞讛 砖讗讬谞讛 诪讞讝拽转 讗诇讗 专讗砖讜 讜专讜讘讜 讗诇讗 讗祝 讘讙讚讜诇讛 砖讛讬讗 讻砖专讛 诪爪讚 砖讬注讜专讛, 诪讻诇 诪拽讜诐 讛讜讗讬诇 讜砖讜诇讞谞讜 讘转讜讱 讛讘讬转 诇讗 讬爪讗, 讙讝专讛 砖诪讗 讬诪砖讱 讗讞专 砖讜诇讞谞讜, 讜讬砖 讞讜诇拽讬诐 讘讝讜 讘拽爪转 讚讘专讬诐 讗诇讗 砖讗注"驻 砖讘讗讛 讘驻专拽 讝讛 讗讙讘 讙专专讗 注讬拽专 诪拽讜诪讛 讘诪住讻转 住讜讻讛 讜砖诐 讬转讘讗专 注谞讬谞讛 讘注"讛:



讞转谉 讛讻讜谞住 讗转 讛讘转讜诇讛 讛讜讗 驻讟讜专 诪拽"砖 讗祝 讘讝诪谉 砖讗讬谞讜 注讜住拽 讘谞讬砖讜讗讬诐, 讻讙讜谉 砖讻讘专 讻谞住 讗注"驻 砖讘砖讗专 注讜住拽 讘诪爪讜讛 讗讬谞讜 讻谉, 讜讻讜谞住 讗转 讛讗诇诪谞讛 砖讛讜讗 讞讬讬讘 讗讞专 砖讻讘专 讻谞住 讬转讘讗专 讘驻专拽 讚', 讜注讜住拽 讘诪爪讜讛 砖讛讜讗 驻讟讜专 诪拽"砖, 讚讜拽讗 讘注讜讚 砖讛讜讗 注讜住拽 讗转 讛诪爪讜讛 讜砖讛讬讗 诪爪讜讛 砖讗讬 讗驻砖专 诇拽讬讬诪讛 讗诐 讬拽专讗 讗转 砖诪注, 讜讻诪讜 砖讗诪专讜 讘转诇诪讜讚 讛诪注专讘 住讘讜专 讛讬讬转讬 砖谞转讬讬讗砖讜 诪诇拽专讜转 诪爪讚 砖讛讬讜 注讜住拽讬诐 讘诪爪讜转 讗讜 讘爪专讻讬 爪讘讜专 讻诪讜 砖讻转讘谞讜 诇诪注诇讛, 讜讻谉 讻诇 诪拽讜诐 砖讗诪专讜 砖讛注讜住拽 讘诪爪讜讛 驻讟讜专 诪谉 讛诪爪讜讛 讚讜拽讗 讘注讜讚 砖讛讜讗 注讜砖讛 讗转 讛诪爪讜讛 砖讗讬谉 讛讗讞专转 谞注砖讬转 讗诇讗 讘讚讞讬讬转讛 砖诇 讝讗转, 讗讘诇 讘注讜讚 砖讗讬谞讜 注讜砖讛 讗讜转讛 诪爪讜讛 讗讜 砖讗讬谉 讝讜 谞讚讞讬转 讘讻讱 讜讗驻砖专 诇拽讬讬诐 讗转 讛讗讞专转 讘拽讬讜诪讛 砖诇 讝讗转 诇讗 谞驻讟专 讘讻讱 讻诪讜 砖讗诪专讜 (讘讘讗 拽诪讗 谞讜, 讘) 讘砖讜诪专 讗讘讬讚讛 砖谞驻讟专 诪谞转讬谞转 驻转 诇注谞讬 诪转讜讱 砖讗诐 讬诇讱 诇讘讬转讜 转注诇诐 讛讗讘讚讛 讜转讞讝专 讜转讗讘讚, 讜讻谉 讻诇 讻讬讜爪讗 讘讝讛, 讗讘诇 讗诐 讛讬讗 讗讘讚讛 砖讗驻砖专 诇讙谞讝讛 讜讻讘专 讙谞讝讛 讞讬讬讘.
讜讻谉 讗诐 诪谞讬讞 转驻诇讬谉 讜诪讘讬讗 爪讬爪讬转 讛讜讗讬诇 讜讘拽讬讜诪谉 讗驻砖专 诇拽讬讬诐 砖讗专 诪爪讜转 讞讬讬讘 讘讻诇 讛诪爪讜转, 讜专讗讬讛 诇讚讘专 诪讛 砖讗诪专 讛注讜住拽 讘诪爪讜讛 驻讟讜专 诪谉 讛诪爪讜讛 讜诇讗 讗诪专 讛诪拽讬讬诐 讗转 讛诪爪讜讛, 讜转诇诪讜讚 转讜专讛 诪讬讛讗 诪驻住讬拽讬诐 诪诪谞讛 诇讻诇 讛诪爪讜转 讻诪讜 砖讘讬讗专谞讜 诇诪注诇讛 讜讻谉 讻转讘谞讜讛 讘诪讜注讚 拽讟谉, 讜诪讻诇 诪拽讜诐 讛诇讬讻讛 诇讚讘专 诪爪讜讛 讛专讬 讛讜讗 讻注砖讬讬转 诪爪讜讛 讜讟专讚讜转 砖诇 专砖讜转 诪讬讛讗 讗讬谞谉 驻讜讟专讜转 讻诇诇 讗驻讬诇讜 讟讘注讛 住驻讬谞转讜 讘讬诐 讜讻讬讜爪讗 讘讛 砖讛讬讗 讟专讚讛 讬转讬专讛 讗讬谞讛 驻讜讟专转, 讜讘讬讗讜专 讛住讜讙讬讬讗 讬转讘讗专 讘住讜祝 驻专拽 砖谞讬:



讛诪砖谞讛 讛专讘讬注讬转 讜讛讻讜谞讛 诇讘讗专 讘讛 注谞讬谉 讛讞诇拽 讛砖诇讬砖讬 讜讛讜讗 砖讗诪专 讘砖讞专 诪讘专讱 砖转讬诐 讜讻讜', 诪转讜讱 砖讘讬讗专谞讜 注谞讬谉 拽"砖 讜转讻讜谞转 拽专讬讗转讛 讘讗讛 诪砖谞讛 讝讜 诇讘讗专 注诇 讘专讻讜转 砖诇 拽"砖 讻诪讛 讛谉, 讛谉 砖诇 注专讘讬转 讛谉 砖诇 砖讞专讬转 讜注诇 讬讚讬 讙诇讙讜诇 讚讘专 讝讛 讬转讘讗专 讘转讜讻讛 注谞讬谉 讗讞专 讻诪讜 砖讬转讘讗专, 讜讗诪专 砖讘拽"砖 砖诇 砖讞专讬转 诪讘专讱 砖转讬诐 诇驻谞讬讛:





转讜住驻讜转 专讗"砖

讗讬 讛讻讬 讗驻讬诇讜 讻讜谞住 讗转 讛讗诇诪谞讛 谞诪讬 讚诇讗 讙专注 诪讛讜诇讱 诇讚讘专 诪爪讜讛:



讗讬 诪砖讜诐 讟专讚讗 讗驻讬诇讜 讟讘注讛 住驻讬谞转讜 讘讬诐 谞诪讬. 转诪讬讛 诇讬 讘诪讗讬 讟注讛 诇驻讟讜专 讗驻讬诇讜 讘讟专讚讗 讚专砖讜转 讛讬讗讱 诪爪讬 诇诪讚专砖讬讛 诪讘诇讻转讱:



讞讜抓 诪谉 讛转驻讬诇讬谉 砖谞讗诪专 讘讛谉 驻讗专. 驻专砖"讬 讜讗讘诇 诪注讜诇诇 讘注驻专 拽专谞讜, 讜讘驻讬' 讘转专讗 讚诪讜注讚 拽讟谉 讚专讬砖 诇讬讛 诪讚讗诪专 专讞诪谞讗 诇讬讞讝拽讗诇 驻讗专讱 讞讘讜砖 注诇讬讱 诪讻诇诇 讚诇讻"注 讗住讬专讬, 讜讗"转 诪"砖 讚诇讙讘讬 转"转 讬诇驻讬谞谉 诪讬讞讝拽讗诇 讜拽讗诪专 讛转诐 讗讘诇 讗住讜专 讘讚"转 诪讚讗诪专 诇讬讛 专讞诪谞讗 诇讬讞讝拽讗诇 讛讗谞拽 讚讜诐 讜讗诪讗讬 诇讗 讗诪专讬谞谉 诪讚讗住专 诇讬讛 专讞诪谞讗 诇讬讞讝拽讗诇 诪讻诇诇 讚诇讻"注 砖专讬, 讜讬"诇 讚讗讘诇讜转 讚讬讞讝拽讗诇 专讞诪谞讗 诇讗 讗讞诪讬专 注诇讬讜 讬讜转专 诪砖讗专 讗讘诇讬诐 讗诇讗 讛拽诇 注诇讬讜 讛讬诇讻讱 诪讗讬 讚讗住专 诇讬讛 讻"砖 诇砖讗专 讗讘诇讬诐 讗讘诇 诪讗讬 讚砖专讬 诇讬讛 讜讚讗讬 诇砖讗专 讗讘诇讬诐 讗住讜专 讚讗讬 诇讗讜 讛讻讬 诇讗 讛讬讛 爪专讬讱 诇诪砖专讬 诇讬讛, 讬"诪 讚讛"拽 讛讗谞拽 讚讜诐 讗讘诇 诪转讬诐 诇讗 转注砖讛 诇讱, 讻诇讜诪专 讘讚"转 诇讗 转讚讜诐 诇讗 转注砖讛 讗讘诇讜转 砖诇 诪转讬诐 讘讝讛 讻讬 讗转讛 诪讜转专 讘讚讘专讬 转讜专讛 讛砖转讗 讛讜讬 讚讜诪讬讗 讚转驻讬诇讬谉:



讝拽谞讱 诪讙讜讚诇 讗"诇 讬讛讬讛 讻谞讙讚 讛诪砖讞讬转讬诐. 讻诇讜诪专 诇拽谞转专 谞讙讚 讛诪砖讞讬转讬诐 讝拽谞诐:



注砖讛 讻讚讘专讬 讘"砖 注砖讛 注砖讛 讻讚讘专讬 讘"讛 注砖讛. 转讬诪讗 讛讬讻讗 诪讬讬专讬 讗讬 讘转专 讘转 拽讜诇 诪讗讬 拽讗诪专 注砖讛 讻讚讘专讬 讘"砖 注砖讛 讜讗讬 拽讜讚诐 讘转 拽讜诇 诪讗讬 拽讗诪专 专讘 讬讜住祝 诇讗 注砖讛 讜诇讗 讻诇讜诐, 讜注讜讚 讗诪讗讬 诇讗 诪讜讻讞 诪讛讱 讘专讬转讗 讚注砖讜 讘"砖 讻讚讘专讬讛诐, 讜注讜讚 诪诪转谞讬转谉 诪注讜讘讚讗 讚专' 讟专驻讜谉 讚注讘讚 讻讘"砖 讛讜讬 诪爪讬 诇讗讜讻讜讞讬, 讜注讜讚 诪讗讬 砖讬讬讻讗 讛讗讬 驻诇讜讙转讗 讛讻讗 讟驻讬 诪讘讻讜诇讬 转诇诪讜讚讗, 讜转讬专抓 讛专' 讬讛讜讚讛 讚讜拽讗 讛讻讗 砖讬讬讻讗 讛讱 驻诇讜讙转讗 讟驻讬 诪讘讻讜诇讬 转诇诪讜讚讗 讜讗驻讬' 诇讗讞专 讘转 拽讜诇 诪砖讜诐 讚讘"讛 谞诪讬 诪讜讚讜 砖讬讻讜诇讬谉 诇拽专讜转讛 诪讜讟讬' (讜注讜诪讚讬谉) 讜讗讬谞讜 谞专讗讛 讻讞讜诇拽. 讜专讘 讬讜住祝 讗讜诪专 讚讗驻"讛 诇讗 注砖讛 讜诇讗 讻诇讜诐 讜诇讗 讬爪讗 讬讚讬 拽专讬讗讛 讻讚讗砖讻讞谉 讙讘讬 专' 讬讜讞谞谉 讘谉 讛讞讜专谞讬转 砖讛讬讛 讬讜砖讘 专讗砖讜 讜专讜讘讜 讘住讜讻讛 讜拽讬讬诐 诪爪讜转 住讜讻讛 诪谉 讛转讜专讛 讜讗驻"讛 讗诪专讜 诇讜 讘"砖 诇讗 拽讬讬诪转 诪爪讜转 住讜讻讛 诪讬诪讬讱 诪砖讜诐 讙讝讬专讛 砖诪讗 讬诪砖讱. 讗讞专 砖讜诇讞谞讜 讛讻讬 谞诪讬 讗讬讻讗 [诇诪讬讞砖] 诇驻注诪讬诐 砖诇讗 讬讜讻诇讜 诇讛讟讜转 讜讬诪谞注 诪诇拽专讜转 诇讛讻讬 诇讗 诪讬讬转讬 专讗讬讛 讚注砖讜 讘"砖 讻讚讘专讬讛诐 讚讛专讜讗讛 讗讜转讜 诪讜讟讛 讗讬谞讜 讗讜诪专 砖注砖讛 讻谉 诇注讘讜专 注诇 讚讘专讬 讘"讛 讜讻讬 讛讗讬 讙讜讜谞讗 诪砖谞讬谞谉 讛转诐 讘驻"拽 讚讬讘诪讜转 [讚祝 讬"讙:] 讛专讜讗讛 讗讜诪专 诪诇讗讻讛 讛讜讗 讚诇讬转 诇讬讛, 讛专讜讗讛 讗讜诪专 诇讗驻讜砖讬 讗讜讬专讗 讛讜讗 讚注讘讚:



讘"砖 驻讜住诇讬谉 讜讻讜'. 讘驻"拽 讚住讜讻讛 [讚祝 讙' 注"讗] 诪驻专砖 讚讘转专转讬 驻诇讬讙讬 讘住讜讻讛 讙讚讜诇讛 (砖诪砖谞讬) [讜讛讜讗 讬讜砖讘] 住诪讜讱 诇驻转讞 讜讘住讜讻讛 拽讟谞讛 砖讗讬谞讛 诪讞讝拽转 讗诇讗 专讗砖讜 讜专讜讘讜 诪讚谞拽讟 诇砖讜谉 驻讜住诇讬谉 讜诇讗 诇砖讜谉 讗讜住专讬谉 讜诪转讬专讬谉:



讗讞转 讗专讜讻讛 讜讗讞转 拽爪专讛. 驻讬' 专砖"讬 讗诪转 讜讗诪讜谞讛 讗专讜讻讛 讜讛砖讻讬讘谞讜 拽爪专讛, 讜拽砖讛 诇专"转 讚诪讛 讗讜专讱 讜拽讜爪专 讬砖 讻讗谉 讘讝讜 讬讜转专 诪讘讝讜, 讜注讜讚 讙诐 讘砖讞专讬转 谞诪讬 讛专讗砖讜谞讛 讗专讜讻讛 诪谉 讛砖谞讬讛, 讜注讜讚 讛讻讬 讛讜讬 诇讬讛 诇诪讬诪专 讜砖转讬诐 诇讗讞专讬讛 讛讗专讜讻讛 诇讗 讜注砖讛 拽爪专讛 讜拽爪专讛 诇讗 讬注砖讛 讗专讜讻讛, 讜注讜讚 讚讘转讜住驻转讗 诇讗 诪讚讻讬专 讛砖讻讬讘谞讜 讘讛讚讬 拽爪专讜转, 讜驻专"转 讚诇讗 拽讗讬 讗讚诇注讬诇 讗诇讗 转讞诇转 讚讘专 讛讜讗 讻诇讜诪专 讘讬谉 讗专讜讻讛 讘讬谉 拽爪专讛 讻诪讜 讗讞转 讘转讜诇讜转 讜讗讞转 讘注讜诇讜转, 诪拽讜诐 砖讗诪专讜 诇拽爪专 讗讬谞讜 专砖讗讬 诇讛讗专讬讱 讻讙讜谉 讘专讻转 讛驻讬专讜转 讜讘专讻转 讛诪爪讜转 讜讘专讻转 讛讝讬诪讜谉 讚拽专讬 诇讛讜 讘专讻讜转 拽爪专讜转 讘转讜住驻转讗 讜讗讬谉 注谞讬谞诐 诇讻讗谉, 讜注讜讚 讛拽砖讛 专"转 注诇 驻讬专砖"讬 砖驻讬' 讚讗专讜讻讛 讛讬讬谞讜 讗诪转 讜讗诪讜谞讛 讜讗讬谞讜 专砖讗讬 诇拽爪专 讘讛 诪讛讗 讚讗诪专讬' 诇拽诪谉 [讚祝 讬"讚 注"讘] 讗诪专 讗谞讬 讬"讬, 讗诇讛讬讻诐 爪专讬讱 诇讜诪专 讗诪转 诇讗 讗诪专 讗谞讬 讬"讬 讗诇讛讬讻诐 讗讬谉 爪专讬讱 诇讜诪专 讗诪转 讜讛讗 讘注讬 诇讗讚讻讜专讬 讬爪讬讗转 诪爪专讬诐 讚拽讗诪专 讛讻讬 诪讜讚讬诐 讗谞讞谞讜 诇讱 讬"讬 讗诇讛讬谞讜 砖讛讜爪讗转谞讜 诪讗专抓 诪爪专讬诐 讜驻讚讬转谞讜 诪讘讬转 注讘讚讬诐 讜注砖讬转 诇谞讜 谞住讬诐 讜讙讘讜专讜转 注诇 讛讬诐 讜砖专谞讜 诇讱 讜讗拽"砖 砖诇 注专讘讬转 拽讗讬 讛专讬 诪爪讬谞讜 砖诪拽爪专 讘讗诪转 讜讗诪讜谞讛, 讜驻讬' 专"转 驻讬' 讗讞专 讗讞转 讗专讜讻讛 讜讗讞转 拽爪专讛 讗讗诪转 讜讗诪讜谞讛 拽讗讬 讻诇讜诪专 讘讬谉 砖转讛讗 讗专讜讻讛 讘讬谉 砖转讛讗 拽爪专讛 讚诪砖转讬 诪讟讘注讜转 谞转拽谞讛 讻砖讗讜诪专 驻专砖转 爪讬爪讬转 讛讜讬 讗专讜讻讛 讜讻砖讗讬谉, 讗讜诪专 驻专砖转 爪讬爪讬转 讛讜讬讗 拽爪专讛 讜讗讙讘 讚转谞讗 讗讞转 讗专讜讻讛 讜讗讞转 拽爪专讛 转谞讗 谞诪讬 讘诪拽讜诐 砖讗诪专讜 诇拽爪专 讗讬谞讜 专砖讗讬 讜讻讜' 诇讞转讜诐 讗讬谞讜 专砖讗讬 砖诇讗 诇讞转讜诐 讜拽讗讬 讗讘专讻讜转 拽爪专讜转 讛砖谞讜讬讜转 讘转讜住驻转讗 讻讙讜谉 讘专讻转 驻讬专讜转 讜讘专讻转 讛诪爪讜转 砖讗讬谞讜 专砖讗讬 诇讛讗专讬讱 讘讛 讬讜转专 讜讘专讻讛 讗专讜讻讛 讗讬谞讜 专砖讗讬 诇注砖讜转讛 拽爪专讛 讻讗讞转 讛讘专讻讜转 讛拽爪专讜转 讗讘诇 讛专砖讜转 讘讬讚讜 诇拽爪专 讛讗专讜讻讛 诪讻诪讜 砖讛讬讗 讜讘诇讘讚 砖诇讗 讬注砖谞讛 讻讗讞转 诪谉 讛拽爪专讜转 讜讻谉, 讛专砖讜转 讘讬讚讜 诇讛讗专讬讱 讬讜转专 诪讻诪讜 砖讛讬讗 讜讘诇讘讚 砖诇讗 转讛讗 诪讛讘专讻讜转 讛拽爪专讜转 讻讙讜谉 讘专讻转 讛驻讬专讜转 (讜讘诇讘讚) 讜讘专讻转 讛诪爪讜转:





砖讬讟讛 诪拽讜讘爪转

讘砖诇诪讗 讘讬转 讛诇诇 拽讗 诪驻专砖讬 讟注诪讬讬讛讜 讚讬讚讛讜 - 讻讚讗诪专 讘诪转谞讬转讬谉 诪砖讜诐 砖谞讗诪专 讜讘诇讻转讱 讘讚专讱. 讜讟注诪讬讬讛讜 讚讘讬转 砖诪讗讬 讻诇讜诪专 讗讜转讜 讛驻住讜拽 砖诪讘讬讗讬谉 讘讬转 砖诪讗讬 专讗讬讛 诇讚讘专讬讛诐 讛诐 讚讜专砖讬诐 讗讜转讜 诇驻谞讬诐 讗讞专讬诐. 讗诇讗 讘讬转 砖诪讗讬 诪讗讬 讟注诪讬讬讛讜. 讻诇讜诪专 诪驻谞讬 诪讛 讗讬谉 讚讜专砖讬谉 讘砖讻讘讱 讜讘拽讜诪讱 讻讚专砖讗 讚讘讬转 讛诇诇 讚驻砖讟讜 讛讻讬 诪砖诪注. 讗诪专讬 诇讱 讘讬转 砖诪讗讬 讗诐 讻谉 讚驻讬专讜砖 讛驻住讜拽 讻讘讬转 讛诇诇 诇讬诪讗 拽专讗 讘讘拽专 讜讘注专讘:


诇讻讚转谞讬讗 讘砖讘转讱 讘讘讬转讱 驻专讟 诇注讜住拽 讘诪爪讜讛 讜讘诇讻转讱 讘讚专讱 驻专讟 诇讞转谉 - 讜讗祝 注诇 驻讬 讚讛讗 诪诪注讟讬谉 注讜住拽 讘诪爪讜讛 诪讘砖讘转讱 讘讘讬转讱 讜讞转谉 谞诪讬 注讜住拽 讘诪爪讜讛 讛讬讗. 讬砖 诇讜诪专 讚讛讗 诪讬注讜讟讗 讘注诇诪讗 讛讜讗 讜诇讗 讻转讜讘 讘拽专讗 讘讛讚讬讗 砖讬讛讗 驻讟讜专 讜诪住转讬讬谉 诇诪注讜讟讬 注讜住拽 讘诪爪讜讛 诪诪砖 讗讘诇 讞转谉 讚诪讞砖讘讛 讘注诇诪讗 讛讜讗 讗讬诪讗 诇讱 诇讞讬讬讘 拽讗 诪砖诪注 诇谉. 讜讛讗讬 讚讗诪专讬谞谉 讜诪讬 诇讗 注住拽讬谞谉 讚讗讝讬诇 诇讚讘专 诪爪讜讛 讜讗驻讬诇讜 讛讻讬 讗诪专 专讞诪谞讗 诇讬拽专讬. 讛讻讬 拽讗诪专 讗诪讗讬 拽讗 诪讬转专转 讛讗讬 讘诇讻转讱 诇诪注讜讟讬 讞转谉 讚讬诇诪讗 诇讙讜驻讬讛 讗讬爪讟专讬讱 讜诇专讘讜讬讬 讛讬讻讗 讚诇讗 注住讬拽 讘诪爪讜讛 诪诪砖 讗诇讗 讚讗讝讬诇 诇讚讘专 诪爪讜讛. 讜讗讬讬讚讬 讚拽讗 驻讟专 注讜住拽 讘诪爪讜讛 诪讘砖讘转讱 讘讘讬转讱 讗讬爪讟专讬讱 讛讻讗 诇讞讬讜讘讬 诪讗谉 讚诇讗 注住讬拽 讘诪爪讜讛 诪诪砖 讗诇讗 讚拽讗 讗讝讬诇 诇讚讘专 诪爪讜讛. 讗诐 讻谉 诇讬诪讗 拽专讗 讘诇讻转. 讛砖转讗 讚讻转讬讘 讘诇讻转讱 诪砖诪注 讘诇讻转 讚讬讚讱 讚讛讬讬谞讜 砖诇讗 诇讚讘专 诪爪讜讛. 讜诇讗驻讜拽讬 诪讗讬 讗讬 诇讗驻讜拽讬 注讜住拽 讘诪爪讜讛 诪诪砖 讛讗 讗驻讬拽转讬讛 诪讘砖讘转讱 讗诇讗 讻讬 讗讬爪讟专讬讱 拽专讗 诇诪注讜讟讬 讞转谉. 讜讛砖转讗 讛讜讛 住诇拽讗 讚注转讬谉 讚诇诪注讜讟讬 讚拽讗 讗讝讬诇 诇讬砖讗 讗转 讛讘转讜诇讛 讜驻讟讜专 诪砖讜诐 讚拽讗 讗讝讬诇 诇讚讘专 诪爪讜讛 讗祝 注诇 讙讘 讚诇讗 注住讬拽 诪诪砖 讘讚讘专 诪爪讜讛. 讜诪砖讜诐 讛讻讬 驻专讬讱 讗讬 讛讻讬 讗驻讬诇讜 讻讜谞住 讗转 讛讗诇诪谞讛 谞诪讬 讚讘讻谞讬住转 讗诇诪谞讛 谞诪讬 诪爪讜讛 讗讬讻讗 讜诪讗讬 砖谞讗 讗讝讬诇 诇讻谞讜住 讗转 讛讘转讜诇讛. 讜驻专拽讬谞谉 讚诇讗讜 讚讗讝讬诇 诇讻谞讜住 拽讗诪专 讚讻诇 讚讗讝讬诇 诇讚讘专 诪爪讜讛 讛讬讬谞讜 注讜住拽 讘诪爪讜讛 讜讛讛讬讗 诪讘砖讘转讱 谞驻拽讗 讚驻讟讜专. 讗诇讗 讛讻讗 诪砖讜诐 讟专讚讛 讛讜讗 讚驻讟专讬讛 诇讬讛 讜讘讗诇诪谞讛 诇讬讻讗 讟专讚讛. 讜拽讗 住诇拽讗 讚注转讬谉 讚诪砖讜诐 讟专讚讛 讘诇讞讜讚 讛讜讗 讚拽讗诪专 讜讗驻讬诇讜 讟专讚讛 讚专砖讜转 讜讟注诪讗 诪砖讜诐 砖讗讬谞讜 讬讻讜诇 诇讻讜讬谉. 讜诪砖讜诐 讛讻讬 驻专讬讱 讗讬 讛讻讬 诪讗讬 讗讬专讬讗 讞转谉 讗驻讬诇讜 讟讘注讛 住驻讬谞转讜 讘讬诐 讚讛讜讗 讟专讜讚 诇讬驻讟专. 讜讛砖讬讘 诇讗讜 讻讚拽讗 住诇拽讗 讚注转讱 讚讟专讚讛 讚专砖讜转 拽讗诪讬谞讗 讗诇讗 讘讟专讚讛 讚诪爪讜讛 拽讗 讗诪讬谞讗:


讜讘讬转 讛诇诇 诇讗讜 诪诪讬诇讗 砖诪注转 诪讬谞讛 - 驻讬专讜砖 讚讘讚专讱 谞诪讬 拽专讬 讗祝 注诇 讙讘 讚诇讗讜 诪爪讜讛:


专讘 讬讜住祝 讗诪专 注砖讛 讻讚讘专讬 讘讬转 砖诪讗讬 诇讗 注砖讛 讜诇讗 讻诇讜诐 - 驻讬专讜砖 讘砖讛讬讛 讝拽讜祝 讜讛讟讛 讗讜 讛讬讛 诪讜讟讛 讜讝拽祝 砖讻诇 砖注讜砖讛 讛讜讻讞讛 诇注砖讜转 讻讚讘专讬讛诐 拽谞住讜讛讜 砖诇讗 诇爪讗转 讻讬讜谉 砖注讜砖讛 讛讜讻讞讛 讻讚讘专讬讛诐. 讜讛讬讬谞讜 讚诪讬讬转讬 专讗讬讛 诪讛讗 讚转谞谉 诪讬 砖讛讬讛 专讗砖讜 讜专讜讘讜 讘住讜讻讛 讜讻讜' 讜拽讬讬诪讗 诇谉 讛转诐 讘诪住讻转 住讜讻讛 讚讘转专转讬 驻诇讬讙讬 驻诇讬讙讬 讘住讜讻讛 讙讚讜诇讛 讜驻诇讬讙讬 讘住讜讻讛 拽讟谞讛. 讜诪住讜讻讛 讙讚讜诇讛 诪讬讬转讬 专讗讬讛 讚诪讚讬谞讗 谞驻讬拽 讗诇讗 讚讗讬讻讗 讞砖砖讗 讘注诇诪讗 诪砖讜诐 砖诪讗 讬诪砖讱 讗讞专 砖讜诇讞谞讜 讜讗驻讬诇讜 讛讻讬 讗诪专讬谞谉 讚讗诪专讜 诇讜 讘讬转 砖诪讗讬 诇专讘讬 讬讜讞谞谉 讛讞讜专谞讬 讗诐 讻讱 讛讬讬转 谞讜讛讙 诇讗 拽讬讬诪转 诪爪讜转 住讜讻讛 诪讬诪讬讱 诪砖讜诐 讞砖砖讗. 讜诪讬谞讬讬讛讜 谞砖诪注 诇讘讬转 讛诇诇 诇注谞讬谉 诪讬 砖注讜砖讛 讻讚讘专讬 讘讬转 砖诪讗讬 [讚]诇讗 注砖讛 讻诇讜诐 砖诪讗 讬拽讘注讜 讗讞专讬诐 讛诇讻讛 讻讘讬转 砖诪讗讬 讜讗驻砖专 讚讗转讬 讗讬谞砖 诇讬讚讬 讘讬讟讜诇 拽专讬讗转 砖诪注 讚讗讬 诇讗 诪爪讬 诪讟讛 诇讗 拽专讬 拽专讬讗转 砖诪注:


讜专讘 谞讞诪谉 讘专 讬爪讞拽 讗诪专 注砖讛 讻讚讘专讬 讘讬转 砖诪讗讬 讞讬讬讘 诪讬转讛 - 讘砖讛讬讛 讬讜砖讘 讜讛讟讛 诇讻转讞诇讛 讻讬讜谉 砖诪转讻讜讬谉 诇住转讜专 讚讘专讬 讘讬转 讛诇诇 讜诪转讻讜讬谉 诇注砖讜转 讻讘讬转 砖诪讗讬:


诪转谞讬'.讘砖讞专 诪讘专讱 砖转讬诐 诇驻谞讬讛 讜讻讜' 讗讞转 讗专讜讻讛 讜讗讞转 拽爪专讛 - 驻讬专砖 专砖"讬 讗砖转讬诐 讚诇讗讞专讬讛 砖诇 注专讘讬转 拽讗讬 讜讗专讜讻讛 讛讬讗 讗诪转 讜讗诪讜谞讛 拽爪专讛 讛讬讬谞讜 讛砖讻讬讘谞讜 砖讗讬谉 讘讛 诪诇讜转 讻诇 讻讱. 讜诪驻专砖 讚诪拽讜诐 砖讗诪专讜 诇讛讗专讬讱 讗讬谞讜 专砖讗讬 诇拽爪专 拽讗讬 诇诪讗讬 讚讗诪专 讘专讬砖讗 讗讞转 讗专讜讻讛 讜专讜爪讛 诇讜诪专 砖讗诪转 讜讗诪讜谞讛 砖讛讬讗 讗专讜讻讛 诇讗 讬拽爪专 诪诪谞讛 讜讛砖讻讬讘谞讜 砖讛讬讗 拽爪专讛 诇讗 讬讜住讬祝 讘讛. 讜讛拽砖讛 注诇讬讜 专讘讬谞讜 讬注拽讘 讝"诇 讛讬讗讱 讗讜诪专 讚讛砖讻讬讘谞讜 讛讬讗 拽爪专讛 砖讛专讬 讗谞讜 专讜讗讬诐 砖讬讜转专 诪讟讘注 讬砖 讘讛 诪拽讚讜砖 讜讛讘讚诇讛 砖讛谉 讗专讜讻讜转. 讜注讜讚 砖讘转讜住驻转讗 诪讜谞讛 讛讘专讻讜转 讛拽爪专讜转 讜讗讬谞讜 诪讜谞讛 讘讛诐 讛砖讻讬讘谞讜. 讜注讜讚 砖讗诐 讻讚讘专讬讜 讚诪拽讜诐 砖讗诪专讜 诇讛讗专讬讱 拽讗讬 讗专讬砖讗 诇讗 讛讬讛 诇讜 诇讜诪专 讝讛 讛诇砖讜谉 讗诇讗 讗专讜讻讛 诇讗 讬注砖谞讛 拽爪专讛 拽爪专讛 诇讗 讬注砖谞讛 讗专讜讻讛. 讜注讜讚 讛讬讗讱 讗讜诪专 砖诇讗 讬讻讜诇 诇拽爪专 讘讗诪转 讜讗诪讜谞讛 讜讛讗 讗诪专讬谞谉 诇拽诪谉 讘驻专拽 讛讬讛 拽讜专讗 讗诪专 讗谞讬 讛' 讗诇讛讬讻诐 爪专讬讱 诇讜诪专 讗诪转 讜讗拽砖讬谞谉 讜讛讗 讘注讬 诇讗讚讻讜专讬 讬爪讬讗转 诪爪专讬诐 讜驻专讬拽 讚讗诪专 讛讻讬 诪讜讚讬诐 讗谞讞谞讜 诇讱 讜讻讜' 讻讚讗讬转讗 诇拽诪谉 讛专讬 砖讞讝专讛 讛砖讻讬讘谞讜 讗专讜讻讛 讬讜转专 诪讗诪转 讜讗诪讜谞讛 讜讛讬讗讱 讗讜诪专 砖讗讬谉 诇讜 诇拽爪专 讘讗诪转 讜讗诪讜谞讛. 讜注讜讚 砖诇驻讬 讚讘专讬讜 砖讗讜诪专 砖讗讬谉 诇讜 诇讛讜住讬祝 讘讛砖讻讬讘谞讜 拽砖讛 诪讛 砖谞讛讙讜 讘讻诪讛 诪拽讜诪讜转 诇讜诪专 驻讬讜讟讬诐 讘讛砖讻讬讘谞讜. 讜注诇 讻谉 驻讬专砖 讛讜讗 讝"诇 讚讗讞转 讗专讜讻讛 讜讗讞转 拽爪专讛 专讜爪讛 诇讜诪专 砖讗诐 讬专爪讛 讬讗专讬讱 讘讛诐 讜讗诐 讬专爪讛 讬拽爪专 讘讛诐 讜讗讞转 讗专讜讻讛 讻诇讜诪专 讘讬谉 讗专讜讻讛 讘讬谉 拽爪专讛 讜讚讜诪讛 诇讝讛 诪讗讬 讚讗诪专讬谞谉 讗讞转 讘转讜诇讜转 讜讗讞转 讘注讜诇讜转 讻诇讜诪专 讘讬谉 讘转讜诇讜转 讘讬谉 讘注讜诇讜转. 讜诪讛 砖讗诪专讜 诪拽讜诐 砖讗诪专讜 诇讛讗专讬讱 讗讬谞讜 专砖讗讬 诇拽爪专 讗讬谞讜 讞讜讝专 诇专讗砖 讗诇讗 诪讬诇转讗 讘讗驻讬 谞驻砖讛 讛讬讗 砖讛讘专讻讜转 砖讛谉 讗专讜讻讜转 讻讙讜谉 拽讚讜砖 讜讛讘讚诇讛 讗讬谉 诇讜 诇拽爪专 诪诪讟讘注 砖诇讛诐 讻诇讜诐. 讜诪拽讜诐 砖讗诪专讜 诇拽爪专 讻讙讜谉 讘专讻转 讘讜专讗 驻专讬 讛讙驻谉 讜讘专讻转 讛驻讬专讜转 讜讛诪爪讜转 讗讬谉 诇讜 诇讛讗专讬讱 讘讛诐. 讜诪讛 砖讗诪专讜 讗讞专讬 讻谉 诇讞转讜诐 讗讬谞讜 专砖讗讬 砖诇讗 诇讞转讜诐 讛讜讗 驻讬专讜砖 诪讛 砖讗诪专讜 转讞诇讛 诪拽讜诐 砖讗诪专讜 诇讛讗专讬讱 讗讬谞讜 专砖讗讬 诇拽爪专. 讻诇讜诪专 讘专讻讛 砖讛讬讗 讗专讜讻讛 讜爪专讬讻讛 讞转讬诪讛 讗讬谞讜 专砖讗讬 诇拽爪专 讻诇诇 诪讛诪讟讘注 砖诇讛 诪驻谞讬 砖讗诐 讬拽爪专 诇讗 讬爪讟专讱 诇讞转讜诐 讘讛 讜讗讬谞讜 专砖讗讬 砖讬注砖讛 讘注谞讬谉 砖诇讗 讬讞转讜诐. 讜讘专讻讛 砖讛讬讗 拽爪专讛 讜讗讬谉 诇讜 诇讞转讜诐 讘讛 讗讬谞讜 专砖讗讬 诇讛讗专讬讱 讘诪讟讘注 讜诇讛讜住讬祝 讘讛 砖讗诐 讻谉 讬爪讟专讱 诇讞转讜诐 讜诪拽讜诐 砖讗诪专讜 砖诇讗 诇讞转讜诐 讗讬谞讜 专砖讗讬 诇讞转讜诐. 讜注讜讚 驻讬专砖 专讘讬谞讜 转诐 讝"诇 讚讗讞转 讗专讜讻讛 讜讗讞转 拽爪专讛 讗讗诪转 讜讗诪讜谞讛 诇讘讚 拽讗讬 讻诇讜诪专 驻注诪讬诐 砖诪拽爪专讛 驻注诪讬诐 砖诪讗专讬讻讛. 讜讛讬讬谞讜 讻砖讗讜诪专讬诐 驻专砖转 爪讬爪讬转 讛讜讬讗 讗专讜讻讛 砖讗讜诪专 讗诪转 讜讗诪讜谞讛 讜讻砖讗讬谞讜 讗讜诪专 驻专砖转 爪讬爪讬转 讛讜讬讗 拽爪专讛 砖讗讬谞讜 讗讜诪专 讗诪转 讜讗诪讜谞讛 讗诇讗 诪讜讚讬诐 讗谞讞谞讜 诇讱. 讗讘诇 讘讛讚讬讗 诪讜讻讞 讘转讜住驻转讗 讚讗讞转 讗专讜讻讛 讜讗讞转 拽爪专讛 讗讚诇注讬诇 拽讗讬 讚转谞讬讗 讛转诐 砖转讬诐 诇讗讞专讬讛 讗讞转 讗专讜讻讛 讜讗讞转 拽爪专讛 讜诇诪讛 讗诪专讜 讗讞转 讗专讜讻讛 讜讗讞转 拽爪专讛 诪拽讜诐 砖讗诪专讜 诇讛讗专讬讱 讜讻讜'. 讜讛讗 讜讚讗讬 讬砖 诇砖讗讜诇 诇诪讛 讗谞讜 谞讜讛讙讬谉 诇讜诪专 驻讬讜讟讬谉 讘讘专讻讜转 砖诇 拽专讬讗转 砖诪注. 讜讬"诇 砖诇讗 讗诪专讜 讗讬谞讜 专砖讗讬 诇讛讗专讬讱 讗诇讗 讚讜拽讗 讘转讜专转 拽讘注 砖讗住讜专 诇拽讘讜注 讘讛谉 讗专讬讻讜转 讗讜 拽讬爪讜专 诇砖谞讜转 诪诪讟讘注 讞讻诪讬诐 讜讛讜讗 讻砖讛讗专讬讻讜转 讗讜 讛拽讬爪讜专 讛讜讗 拽讘讜注 讗讘诇 砖诇讗 讘拽讘注 诇讗 讗住专讜. 讜专讗讬讛 诇讚讘专 讚讗驻讬诇讜 讘讘专讻讜转 砖诇 转驻诇讛 讚拽讬讬诪讗 诇谉 讚讗住讜专 诇讜 诇讗讚诐 诇砖讗讜诇 讘讛诐 爪专讻讬讜 诪注讬谉 讻诇 讘专讻讛 讜讘专讻讛 讛讜讗 诪讜住讬祝 讜讗驻讬诇讜 讬讛讬讜 诪诇讜转 讛转讜住驻讜转 讬转讬专讬谉 注诇 讛注讬拽专 讜讗讬谉 住驻拽 砖讗住讜专 诇注砖讜转讜 拽讘注 讘讘专讻讛. 讜讗驻讬诇讜 讘砖诇砖 专讗砖讜谞讜转 砖讗住讜专 诇砖讗讜诇 讘讛谉 讻诇诇 讗驻讬诇讜 诪注讬谉 讘专讻讛 讗诪专讜 讘诪住讻转 住讜驻专讬诐 砖讗讜诪专讬诐 讘讛诐 讝讻专谞讜 讜诪讬 讻诪讜讱 讜诪讗专讬讱 讘讗转讛 拽讚讜砖 诪驻谞讬 砖讛诐 专讞诪讬诐 诇专讘讬诐. 讜讻谉 谞讛讙讜 讘讻诇 诪拽讜诐 [讚]讻诇 砖讗讬谞讜 拽讜讘注 讘讛谉 诇注讜诇诐 诪讜转专. 讜注诇 讻谉 谞讛讙讜 诇讜诪专 砖讬专讜转 讜转砖讘讞讜转 讗驻讬诇讜 讘砖诇砖 专讗砖讜谞讜转. 讜注讚 讻讚讜谉 讗诇讗 讗讬谞讜 专砖讗讬 讗讘诇 讜讚讗讬 讗诐 注讘专 讜注砖讛 讜讗驻讬诇讜 砖讬谞讛 诪讟讘注 讗专讜讱 讘诪讟讘注 拽爪专 讗讜 砖砖讬谞讛 讛诪讟讘注讜转 讬爪讗 讜讛讻讬 诪讜讻讞 诇拽诪谉 讘驻专拽 讻讬爪讚 诪讘专讻讬谉:





诪讛专砖"讗 - 讞讬讚讜砖讬 讛诇讻讜转

驻讬专砖"讬 讘讚"讛 讻讬 讚专讱 讘砖讘转讱 讜讘诇讻转讱 讛拽砖讜 讻讜' 讻爪"诇:


讙诪专讗 讛讻讗 讟专讬讚 讟讬专讚讗 讚专砖讜转 讜讘"讛 讛讗 讻转讬讘 讘砖讘转讱 讜讘诇讻转讱 讘讚专讱 诇"诇 讜讘"砖 讛讛讜讗 诪讘注讬 诇讬讛 驻专讟 诇砖诇讜讞讬 讻讜' 讻爪"诇 讘讬诇拽讜讟:


转讜住' 讘讚"讛 转谞讗 专讘 讬讞讝拽讗诇 讻讜' 讜诇讗 讻诇讜诐 讜讗诐 转讗诪专 驻砖讬讟讗 讚讗讬谉 讛诇讻讛 讻讜' 驻砖讬讟讗 讚讛讗 讚注砖讛 讻讘讬转 砖诪讗讬 诇讗 注砖讛 讻讜' 讻爪"诇:





讞讻诪转 砖诇诪讛

讙诪专讗 诇讗 讗诪专讜 诇讜 讻诇讜诐 讗诪专讜 诇讛诐 讻讜' 讻爪"诇:


专砖"讬 讘讚"讛 诇讗' 讻讜' 讛诪砖讞讬转讬诐 诪砖诇    砖诇讱 讚讜诪讛 讻讜' 讜讗砖讞讬转谞讜 注讻砖讬讜 讻讜' 讻爪"诇 讜讛讚"讗:





专砖"砖

讙诪专讗 讗驻讬诇讜 讟讘注讛 住驻讬谞转讜 讻讜' 讜讻"转 讛"谞 讗诇诪讛 讻讜'. 讛诪驻专砖讬诐 讛讗专讬讻讜 诇讬讬砖讘 诪讚讜注 诇讗 驻专讬讱 转讬讻祝 诪讗讘诇. 讜谞注诇诐 诪讛诐 驻讬专砖"讬 讘注讬专讜讘讬谉 诇"讝 讘' 讚"讛 讛讬讜 诇驻谞讬讜 讘' 专诪讜谞讬诐 注"砖:



砖诐 讜讘"砖 讛讛讜讗 诪讘"诇 驻专讟 诇砖诇讜讞讬 诪爪讜讛. 注讬' 诪讛专砖"讗. 讜讗讜诇讬 诇驻讬 砖讛讗专讬讱 讛专讘讛 讘讚专砖讛 讚驻专讟 诇注讜住拽 讘诪爪讜讛 讜注讻砖讬讜 砖讘 诇注谞讬谉 讛专讗砖讜谉 讘讟注诐 驻诇讜讙转转谉 讞讝专 讜讻驻诇 讛注谞讬谉 砖讛驻住讬拽 讘讜. 讜讘转谞"讻 谞诪爪讗 讛专讘讛 讻讬讜爪讗 讘讝讛 (注讬' 转诇"注 砖住"讜):



砖诐 讗诇讗 砖诪讗 讬专讗讜 讛转诇诪讬讚讬诐 讻讜'. 讻讛"讙 讘驻住讞讬诐 拽' 讗' 讜讘讻转讜讘讜转 谞' 讘':





讘谞讬讛讜

讻旨指诇 驻旨址专职砖讈指讛 讚旨职驻旨指住职拽指讛旨 诪止砖讈侄讛 专址讘旨值讬谞讜旨 注指诇指讬讜 讛址砖旨讈指诇讜止诐 驻旨指住职拽执讬谞址谉, 讜职讚指诇值讗 驻旨指住职拽指讛 诪止砖讈侄讛 专址讘旨值谞讜旨 注指诇指讬讜 讛址砖旨讈指诇讜止诐 诇止讗 驻旨指住职拽执讬谞址谉. 谞"诇 讘住"讚 讛讟注诐, 讚讬讚讜注 诇讬诪讜讚 讛转讜专讛 讘讬爪讬专讛, 讜讛诪注砖讛 讘注砖讬讛, 讜诇讻谉 讗专讝"诇 (拽讬讚讜砖讬谉 诪:) 转旨址诇职诪讜旨讚 讙旨指讚讜止诇 诪执诪旨址注植砖讉侄讛, 讻讬 讛讬爪讬专讛 注诇讬讜谞讛 讜讙讘讜讛讛 诪谉 讛注砖讬讛. 讜谞专讗讛 讝讛讜 讛讟注诐 砖讬砖 转专住"讟 [669] 驻专砖讬讜转 驻转讜讞讜转 讜住转讜诪讜转, 诇讛讜专讜转: 讻讬 诇讬诪讜讚 讛转讜专讛 讘讬爪讬专讛 砖讛讬讗 诪拽讜诐 讙讘讜讛 诪谉 讛注砖讬讛, 讜讛讬讬谞讜 讻讬 讗讜转讬讜转 讬职爪执讬专指讛 讘诪诇讜讗诐 讻讝讛: 讬讜状讚 爪讚状讬 讬讜状讚 专讬状砖 讛状讬 [669] 注讜诇讛 诪住驻专 转专住"讟, 讜诇讻谉 讻旨指诇 驻旨址专职砖讈指讛 讚指诇值讗 驻旨指住职拽指讛 诪止砖讈侄讛 专址讘旨值谞讜旨 注指诇指讬讜 讛址砖旨讈指诇讜止诐 诇止讗 驻旨指住职拽执讬谞址谉, 讚讗讬 驻住拽讬谞谉 谞诪爪讗 讗讘讚 讞砖讘讜谉 讝讛 讛诪讜专讛 注诇 诪拽讜诐 讛转诇诪讜讚 砖诇 讛转讜专讛, 讻讬 谞诪爪讗 谞讜住驻讜 讛驻专砖讬讜转 注诇 转专住"讟, 讜诇讗 谞砖讗专 诇讛诐 专诪讝 讘诪住驻专 讬爪讬专讛 讘诪讬诇讜讗诐.





驻谞讬 讬讛讜砖注

讗"讻 谞讬诪讗 拽专讗 讘讘讜拽专 讜讘注专讘 讻讜'  讜讻转讘 讛专砖讘"讗 讚讘讘讜拽专 讜讘注专讘 诇讗讜 讚讜讜拽讗 讚讘注专讘 诪砖诪注 诪谉 讛诪谞讞讛 讜诇诪注诇讛 讻讚讗砖讻讞谉 讘驻住讞 讻讜' 讗诇讗 讚谞讻转讘 讘讬讜诐 讜讘诇讬诇讛 讻讜' 注"砖. 讜诇讻讗讜专讛 砖讝讛 讚讜讞拽 讜诇注谞"讚 谞专讗讛 讚谞讛讬 讚诇砖讜谉 注专讘 讛讜讬 谞诪讬 诪讘注"讬 讛讬讬谞讜 讛讬讻讗 讚诇讗 讻转讬讘 讘讜拽专 讘转专讬讛 诪砖讗"讻 讛讬讻讗 讚讻转讬讘 注专讘 讜讘讜拽专 讘讞讚 拽专讗 讜诪拽讚讬诐 注专讘 诇讘讜拽专 讛讜讬 注专讘 诪诪砖 讻讚讻转讬讘 讜讬讛讬 注专讘 讜讬讛讬 讘讜拽专 讜讻讛"讙 讟讜讘讗 讜讛讗 讚拽讗诪专 讛讻讗 谞讻转讘 讘讘讜拽专 讜讘注专讘 讘诇讗"讛 爪专讬讱 诇讜诪专 讚诇讗讜 讚讜拽讗 谞拽讬讟 讛讱 住讚专讗 讗诇讗 讘注专讘 讜讘讘讜拽专. 讜注讜讚 讬"诇 讚谞拽讬讟 讻讬 讛讗讬 诇讬砖谞讗 诪砖讜诐 讚诇讗 谞讬诪讗 诇讗讬讚讱 讙讬住讗 讚讛讗 诇讗 讻转讬讘 讘注专讘 讜讘讘讜拽专 讜讻转讬讘 讘砖讻讘讱 讜讘拽讜诪讱 讛讬讬谞讜 诪砖讜诐 讚讝诪谉 砖讻讬讘讛 讛讜讬 讘注讜讚 讛讬讜诐 讙讚讜诇 诇讗讞专 转驻诇转 诪谞讞讛 讻诪讜 讚住讘讬专讬 诇拽诪谉 转谞讗讬 讜讻诪"砖 转讜住' 讘专讬砖 诪讻讬诇转讬谉 讜注"讝 诪讛讚专 讘"砖 砖驻讬专 讗"讻 谞讻转讘 讘讗诪转 讘讘讜拽专 讜讘注专讘 讜诪讻"砖 讚讗转讬 砖驻讬专 讟驻讬 讗诐 谞讗诪专 讚讘"砖 住讘专讬 讚讗讬讚讱 拽专讗 讚讘砖讻讘讱 讜讘拽讜诪讱 讚讻转讬讘 讘驻' 讜讛讬' 讗诐 砖诪讜注 讗讬讬专讬 谞诪讬 讘拽"砖 讜诇驻"讝 拽讗诪专 砖驻讬专 讚讗讬 住"讚 讻讚拽讗诪专讬 讘"讛 谞讻转讘 讘讞讚 诪谞讬讬讛讜 讘砖讻讘讱 讜讘拽讜诪讱 诇砖注转 砖讻讬讘讛 讜诇砖注转 拽讬诪讛 讻讚驻专讬砖讬转 讘诪转谞讬' 讗诇讬讘讗 讚讘"砖 讜讘讗讬讚讱 拽专讗 谞讻转讘 讘讘讜拽专 讜讘注专讘 讜讬诇诪讚 讛住转讜诐 诪谉 讛诪驻讜专砖 讚砖讻讬讘讛 讘诇讬诇讛 讜拽讬诪讛 讘讬讜诐 讗注"讻 讻讚拽讗诪专讬 讘"砖 诇讬讟讛 讜讬拽专讗 讻讜' 讻谞"诇 讜注讬讬谉 诪讛 砖讗驻专砖 讘讝讛 讘住诪讜讱:


砖诐 讜讘"砖 讛讗讬 讜讘诇讻转讱 讘讚专讱 诪讗讬 注讘讬讚 诇讛讜 讻讜' 诇讻讚转谞讬讗 讻讜'. 讜转诪讬讛 诇讬 讟讜讘讗 讚讗讻转讬 讛讗 转专讬 讝诪谞讬 讻转讬讘 讜讘诇讻转讱 讘讚专讱 讞讚 讘驻' 砖诪注 讜讞讚 讘讜讛讬' 讗诐 砖诪讜注 讜诇讻讗讜专讛 谞专讗讛 讚讛讗讬 讚驻' 讜讛讬' 讗诐 砖诪讜注 讻讬讜谉 讚诪住拽讬谞谉 讘专讬砖 驻' 讛讬讛 拽讜专讗 讚讘讚讘专讬 转讜专讛 讻转讬讘 转讜 诇讗 砖讬讱 诇诪讚专砖讬' 诪讜讘诇讻转讱 讘讚专讱 讚专砖讛 讚讘"讛 讚诪转谞讬转讬谉 讜诇讗 砖讬讬讱 谞诪讬 诇诪讚专砖 讚诇诪注讜讟讬 注讜住拽 讘诪爪讜讛 讜讞转谉 讚驻讟讜专讬诐 诪转"转 讚诪诇转讗 讚驻砖讬讟讗 讛讬讗 讻讬讜谉 砖讗诐 讛讬讛 注讜住拽 转讞诇讛 讘转"转 爪专讬讱 诇讘讟诇 诇讬诪讜讚讜 讜诇注住讜拽 讘诪爪讜转 讻讬讜谉 砖转"转 讗讬谉 诇讛 讛驻住拽 讬讜诪诐 讜诇讬诇讛 讗"讻 讻诇 讛诪爪讜转 诪讛 转讛讗 注诇讬讛谉 讜讻讚讗讬转讗 诇讛讚讬讗 讘讬专讜砖诇诪讬 讚驻专拽讬谉 讛讘讬讗讜 讛专砖讘"讗 诇注讬诇 讗砖诪注转讬谉 讚专' 诪谞讬 讘住诪讜讱 讜诇驻"讝 注"讻 讚讗转讬 诇讚专砖讗 讗讞专讬转讗 讗讜 讗驻砖专 讚诇注谞讬谉 讚"转 讚讘专讬诐 讻讻转讘谉 砖爪专讬讱 诇注住讜拽 讘转讜专讛 讘砖讘转讜 讜讘拽讜诪讜 讜讘诇讻转讜 讘讚专讱 讻讚讻转讬讘 讜讛讙讬转 讘讜 讬讜诪诐 讜诇讬诇讛 讜讻转讬讘 谞诪讬 讘砖讻讘讱 转砖诪讜专 注诇讬讱 讜讛拽讬爪讜转 讛讬讗 转砖讬讞讱. 讗诇讗 砖诇驻讬 讝讛 拽砖讬讗 诇讬讛 讗讬驻讻讗 讚诇专"讬 讚讗诪专 讘驻专拽 讛讬讛 拽讜专讗 讚祝 讻"讗 讚拽"砖 讚专讘谞谉 讜诪住讬拽 讗讘讬讬 讚讘砖讻讘讱 讜讘拽讜诪讱 谞诪讬 讘讚"转 讻转讬讘. 讗"讻 诪谞讗 诇讛讜 诇讛谞讱 讗诪讜专讗讬 讛讗 讚驻砖讬讟讗 诇谉 讘讻讜诇讛讜 转诇诪讜讚' 讚注讜住拽 讘诪爪讜讛 驻讟讜专 诪谉 讛诪爪讜讛 讚讛讗 讘砖诪注转讬谉 讜讘住讜讻讛 讘驻' 讛讬砖谉 诇讗 讬诇驻讬' 诇讛讗 诪诇转讗 讗诇讗 诪讛讗讬 拽专讗 讘诇讻转讱 讘讚专讱 讜讗驻讬诇讜 讗转"诇 讚讛谞讱 讗诪讜专讗讬 讬诇驻讬 诇讛 讘讬诇驻讜转讗 讗讞专讬转讗 讗讜 诪住讘专讗 讚讗"讻 诪讗讬 诪拽砖讛 讛砖"住 讘住诪讜讱 讛讱 讬诇驻讜转讗 讚讘诇讻转讱 讘讚专讱 讗讛讱 讬诇驻讜转讗 讚专讗讘"讝 讗诪专 专讘 诪讗讬 拽讜砖讬讗 讚诇诪讗 专讘 讘讛讗 住"诇 讻专讘 讬讛讜讚讛 转诇诪讬讚讬' 讚拽"砖 讚专讘谞谉 讚讻讜诇讛 拽专讗 讘讚"转 讗"讻 诪诪讬诇讗 诇讗 砖讬讬讱 讛讱 讚专砖讗 诇注谞讬谉 注讜住拽 讘诪爪讜讛 讗讜 讟专讚讜转 讜讬砖 诇讬讬砖讘 讜注讬讬谉 讘住诪讜讱:


砖诐 诇讻讚转谞讬讗 讘砖讘转讱 讘讘讬转讱 驻专讟 诇注讜住拽 讘诪爪讜讛 讜讘诇讻转讱 讘讚专讱 驻专讟 诇讞转谉. 讻讱 讛讬讗 讛讙讬专住讗 讘住驻专讬诐 砖诇谞讜 讘砖诪注转讬谉 讜讘住讜讻讛 讘驻' 讛讬砖谉 讗诇讗 讚讘驻' 讛讬砖谉 讻转讘讜 讛转讜住' 讚讛讻讗 讘砖诪注转讬谉 讙专住讬' 讗讬驻讻讗 讘砖讘转讱 讘讘讬转讱 驻专讟 诇讞转谉 讜讘诇讻转讱 讘讚专讱 驻专讟 诇注讜住拽 讘诪爪讜讛 注"砖 讜讛讗 讜讚讗讬 讚讘注诇讬 讛转讜住' 讛讜讜 讘拽讬讗讬 讘讙讬专住讗讜转 讛讙诪专讗 讟驻讬 诪讬谞谉. 讗诪谞诐 诇驻注谞"讚 讗讬谉 讻讗谉 讞诇讜驻讬 讙讬专住讗讜转 讻诇诇 讗诇讗 讚砖谞讬 讙讬专住讗讜转 注讜诇讜转 讘拽谞讛 讗讞讚 讜讘专讬讬转讗 讛讻讬 诪驻专砖讬 讚讜讚讗讬 讗讬 诇讗 讛讜讬 讻转讬讘 讗诇讗 讘砖讘转讱 讘讘讬转讱 诇讞讜讚 讛讜"讗 讚诇讗 讗转讬 诇诪注讟 讗诇讗 注讜住拽 讘诪爪讜讛 诪诪砖 讗讘诇 讞转谉 讚诇讬讻讗 讗诇讗 诪讞砖讘转 讘注讬诇讛 讘注诇诪讗 讛讜"讗 讚讞讬讬讘 讜讻讚驻专讬砖讬转 讜诪砖"讛 讗讬爪讟专讬讱 谞诪讬 拽专讗 讚讘诇讻转讱 讘讚专讱 诪讬讛讜 讛砖转讗 讚讗讬讻讗 转专讬 拽专讗讬 诇诪注讜讟讬 诪诪讬诇讗 谞讬讞讗 诇讗讜拽诪' 拽专讗讬 讘讚讚诪讬 讚讻诇 讞讚 拽专讗 讘讚讻讜讜转讬' 诪诪注讟 讜讛讬讬谞讜 讚诪讘砖讘转讱 讘讘讬转讱 讚专砖讬' 讘砖讘转 讚讬讚讱 讛讜讗 讚诪讞讬讬讘转 讜诇讗 讘砖讘转 讚诪爪讜讛 讚讛讬谞讜 讞转谉 讗注"讙 砖讬讜砖讘 讘讘讬转 讗驻"讛 驻讟讜专 讻讬讜谉 讚诇讗讜 砖讘转 讚讬讚讬讛 讛讜讗 讗诇讗 砖讘转 诪爪讜讛 讜诪讘诇讻转讱 讘讚专讱 谞诪讬 讚讻讜讜转讬讛 拽讗 诪诪注讟 讚注讜住拽 讘诪爪讜讛 讗注"讙 砖诪讛诇讱 讘讚专讱 讗驻"讛 驻讟讜专 讻讬讜谉 讚讛讜讬 诇讬讛 诇讻转 讚诪爪讜讛:


讜讛砖转讗 诇驻"讝 讗转讬 砖驻讬专 讟讜讘讗 讛讗 讚诪住拽讬谞谉 讘住诪讜讱 讜讘"砖 讛讗讬 诪讬讘注讬 诇讬讛 驻专讟 诇砖诇讜讞讬 诪爪讜讛 讜讻讘专 讛专讙讬砖讜 讛诪驻专砖讬诐 砖讛讜讗 讬转讜专 诇砖讜谉 诇讙诪专讬 转讜 拽砖讬讗 诇讬 讗诪讗讬 砖谞讬 讘诇讬砖谞讗 讚讘讘专讬讬转讗 拽转谞讬 驻专讟 诇注讜住拽 讘诪爪讜讛 讜讘诪住拽谞讗 讗诪专 驻专讟 诇砖诇讜讞讬 诪爪讜讛 讗诪谞诐 诇驻讬 诪"砖 诪讬讜砖讘 讛讬讟讘 讚诇诪讗讬 讚讘注讬 诇诪讬诪专 诪注讬拽专讗 讚诇讗 讛讜讬 讻转讬讘 讗诇讗 讘砖讘转讱 讘讘讬转讱 诇讞讜讚 讜讚讗讬 砖讬讬讱 诇诪讬转谞讬 驻专讟 诇注讜住拽 讘诪爪讜讛 诪诪砖 砖讘讝讜 讬砖 住讘专讗 讙讚讜诇讛 诇诪注讟 讻驻专砖"讬 诪砖讗"讻 诇驻讬 讛诪住拽谞讗 讚讚专砖讬谞谉 讛讻诇 诪诪砖诪注讜转 讜讛讬讬谞讜 诪讘讚专讱 诪诪注讟讬谞谉 讚专讱 讚诪爪讜讛 讜诪诪讬诇讗 诪讜拽诪讬谞谉 谞诪讬 讘砖讘转讱 讘讘讬转讱 讘讚讚诪讬 诇诪注讟 讞转谉 讻讚驻讬专砖转讬 讜讗"讻 注"讻 讚讗讬讚讱 诪注讜讟讗 讚讘诇讻转讱 讘讚专讱 讛讬讬谞讜 诇诪注讟 砖诇讜讞讬 诪爪讜讛 砖诪讛诇讱 讘讚专讱 讗注"驻 砖诇讗 谞讙诪专讛 讛诪爪讜讛 注讚讬讬谉 讜讛讜"讗 诪砖"讛 讬砖 诇讞讬讬讘讜 讟驻讬 诪讘讞转谉 拽诪"诇 讚讗驻"讛 驻讟讜专:


讜诪砖"讛 讗讬爪讟专讬讱 诇讬讛 诇讛砖"住 诇讗住讜拽讬 讜诇讗讻驻讜诇讬 讛讗 诪诇转讗 讚注讬拽专 讟注诪讗 讚讘"砖 讛讬讬谞讜 诪讛讻讗 讚讗讬 讻驻砖讟讗 讚诇讬砖谞讗 讚讘专讬讬转讗 讚诪诪注讟讬谞谉 驻专讟 诇注讜住拽 讘诪爪讜讛 诪诪砖 诇讗 讛讜讬 讗"砖 诪讬诇转讗 讚讘"砖 讚驻砖讟讗 讚拽专讗 诪住讬注 诇讘"讛 讚讘砖讘转讱 讘讘讬转讱 诪讜拽诪讬谞谉 诪讬注讜讟讗 诇讚讚诪讬 讚讛讬讬谞讜 讞转谉 砖讬讜砖讘 讘讘讬转 讜讻"砖 诇注讜住拽 讘诪爪讜讛 诪诪砖 讜讗讻转讬 诪讬讜转专 讚讘诇讻转讱 讘讚专讱 诇讚专砖讗 讚讘"讛 诪砖"讛 诪住讬拽 讛砖"住 讚注讜住拽 讘诪爪讜讛 讚讘专讬讬转讗 诇讗讜 讘注讜住拽 讘诪爪讜讛 诪诪砖 讗讬讬专讬 讗诇讗 讗讬讬专讬 讘砖诇讜讞讬 诪爪讜讛 讜诪砖"讛 讗讬爪讟专讬讱 转专讬 拽专讗讬 讻谞"诇 谞讻讜谉 讜注讬讬谉 讘诪讛专砖"讗 砖讛讘讬讗 讙讬专住讗 讘砖诪注转讬谉 讘砖诐 讛讬诇拽讜讟 讘注"讗 讜诇驻诪"砖 讙诐 讘讝讛 讗讬谉 爪讜专讱 诇砖谞讜转 讛讙讬专住' 讗诇讗 讚诪诪讬诇' 讗"砖 讟讜讘讗 讙讬专住转 砖诪注转讬谉 诇讘"砖 讻讚讗讬转 诇讛讜 讜诇讘"讛 讻讚讗讬转 诇讛讜 讜注讬谉 注讜讚 讘住诪讜讱:


砖诐 诪讗讬 诪砖诪注 讗诪专 专"驻 讻讬 讚专讱 讻讜'  谞专讗讛 讚注讬拽专 拽讜砖讬讗 讚讛讗讬 诪讗讬 诪砖诪注 诇讗 拽讗讬 讗讚专砖讗 讚讘砖讘转讱 讘讘讬转讱 讚讛转诐 讗驻讬诇讜 讘诇讗 诪砖诪注讜转 砖讬讬讱 砖驻讬专 讛讱 讚专砖讗 诪讬转讜专讗 讚讛讗 诪讬讜转专 诇讙诪专讬 讚讗讬 讬讜砖讘 讘讘讬转 诇讗 诪讞讬讬讘 诪讗谉 诇讞讬讬讘 诪砖讗"讻 讛讱 讚专砖讗 讚讘诇讻转讱 讘讚专讱 诇讗讜 诪讬转讜专讗 讚专砖讬谞谉 讚诪讻讬讜谉 讚讻转讬讘 讘砖讘转讱 讘讘讬转讱 讗讬爪讟专讬讱 诇诪讻转讘 讘诇讻转讱 讘讚专讱 诇讙讜驻' 讚诇讗 转讬诪讗 讘砖讘转讱 讘讘讬转讱 讗转讬 诇诪注讟 讛讜诇讻讬 讚专讻讬诐 讚讟专讬讚讬 讗诇讗 注"讻 讚诪诪砖诪注讜转 讚专砖讬谞谉 讜诪砖"讛 诪拽砖讛 诪讗讬 诪砖诪注 讜诇讘转专 讚砖谞讬 专"驻 讻讬 讚专讱 诪拽砖讛 讛砖"住 砖驻讬专 诪讬 诇讗 注住拽讬' 讚拽讗讝讬诇 诇讚讘专 诪爪讜讛 讜讻讜讜谞转讜 讚讗讻转讬 讛讚专讗 拽讜砖讬讗 诇讚讜讻转讗 讚砖驻讬专 讗讬爪讟专讬讱 讘诇讻转讱 讘讚专讱 诇讙讜驻讗 诇讗砖诪讜注讬谞谉 讚讻诇 讛讜诇讻讬 讚专讻讬诐 讗驻讬诇讜 诇讚讘专 诪爪讜讛 讞讬讬讘 讜诇讗驻讜拽讬 诪诪讬注讜讟讗 讚讘砖讘转讱 讘讘讬转讱 讜诇讗 诪诪注讟讬谞谉 讗诇讗 注讜住拽 讘讚"诪 诪诪砖 讻谞"诇:


砖诐 讗诇诪讛 讗诪专 专讗讘"讝 讗"专 讻讜' 讞讜抓 诪谉 讛转驻讬诇讬谉 砖谞讗诪专 讘讛诐 驻讗专 讻讜'. 注讬讬谉 诪讛 砖讛拽砖讜 讛转讜住' 讘砖诪注转讬谉 讜注讬讬谉 注讜讚 讘驻' 讛讬砖谉 讚诪"砖 讘转驻讬诇讬谉 讚讚专砖讬谞谉 讚拽讗诪专 专讞诪谞讗 诇讬讞讝拽讗诇 讗转 诪讞讬讬讘转 讛讗 诇讻"注 驻讟讬专讬 讜诪"砖 诪转"转 讚专砖讬' 讚讻诇 讗讘诇 讗住讜专 讘转"转 诪讚讗诪专 专讞诪谞讗 诇讬讞讝拽讗诇 讛讗谞拽 讚讜诐 讜注讬谉 砖诐 诪讛 砖转讬专爪讜 砖诐. 讗诪谞诐 诇注谞"讚 谞"诇 诇讬讬砖讘 讞讚讗 诪讙讜 讞讚讗 讚讻讜诇' 诪诇转讗 讚专讘 讘讗讘诇 讘讬谉 讘讞讬讜讘 讚砖讗专 诪爪讜转 讘讬谉 讘驻讟讜专讬 讚转驻讬诇讬谉 讬诇讬祝 诇讛 诪讚讗驻拽讗 专讞诪谞讗 诇讬讞讝拽讗诇 诇转驻讬诇讬谉 讘诇砖讜谉 驻讗专 砖诇讗 诪爪讬谞讜 讻谉 讘砖讜诐 诪拽讜诐 注"讻 讛讬讬谞讜 诪砖讜诐 讚讘注讬 诇诪讬诇祝 讚讚讜拽讗 讘转驻讬诇讬谉 砖谞拽专讗讜 驻讗专 诪砖"讛 诇讚讬讚讱 砖专讬 讜诇讻"注 讗住讜专 诪砖讗"讻 讘砖讗专 诪爪讜转 诇讘专 诪转"转 讻"注 谞诪讬 诪讞讬讬讘讬 讚讗诇转"讛 诇诪讛 讻转讘讬谞讛讜 诇转驻讬诇讬谉 讘诇砖讜谉 驻讗专 讜讘讝讛 谞转讬砖讘 讙"讻 诪讛 砖诪拽砖讬谉 讛注讜诇诐 讗诪讗讬 诪拽砖讛 诪注讬拽专讗 讗"讛 讗驻讬诇讜 讟讘注讛 住驻讬谞转讜 讘讬诐 谞诪讬 讜诇讗 诪拽砖讛 诪讗讘诇 诪注讬拽专讗 讗"讛 讗驻讬诇讜 讗讘诇 谞诪讬 讜诇诪讗讬 讚驻专讬砖讬转 讗转讬 砖驻讬专 讚讘讗讘诇 诇讬讻讗 诇诪讬诪专 讚谞驻讟专 讚讛讗 诪讚讻转讘 专讞诪谞讗 诇转驻讬诇讬谉 讘诇砖讜谉 驻讗专 诪砖诪注 讚讜拽讗 诪转驻讬诇讬谉 讛讜讗 讚讗讘诇 驻讟讜专 讛讗 讘砖讗专 诪爪讜转 讞讬讬讘 讗诇讗 注讬拽专 讻讜讜谞转 讛诪拽砖讛 讛讜讗 诇讛讬驻讱 讚诪讚讞讝讬谞谉 诪讬讛讗 讚讗讘诇 讞讬讬讘 讘砖讗专 诪爪讜转 讗注"讙 讚讟专讬讚 诪诪讬诇讗 讗讬转 诇谉 诇诪讬诪专 讚讟讘注讛 住驻讬谞转讜 讘讬诐 谞诪讬 讞讬讬讘 讚诇讗讜 讘讟专讚讗 转诇讬讗 诪诇转讗 讗"讻 转讜 诇讗 砖讬讬讱 讻诇诇 讛讱 讚专砖讗 诇诪注讜讟讗 讞转谉 讚讟专讬讚 讚讛讗 讘讚专讱 专砖讜转 讜讘讬砖讬讘讛 讚讬讚讬讛 讘诪讬诇讬 讚专砖讜转 诇注讜诇诐 讞讬讬讘 讗注"讙 讚讟专讬讚 讻讜' 讜讘讝讛讜 谞转讬讬砖讘 讙"讻 诪讗 砖讛拽砖讬转讬 诇注讬诇 诪讗讬 诪拽砖讛 诪讚专讘 讚诇诪讗 专讘 住"诇 讚拽"砖 讚专讘谞谉 讻专"讬 讜诇诪讗讬 讚驻专讬砖讬转 讗转讬 砖驻讬专 讚诇讗讜 诪诪讬诪专讗 讚专讘 拽讗 诪拽砖讛 讗诇讗 诪驻砖讟讬讛 讚拽专讗 讚讚专砖讗 驻砖讜讟讛 讛讬讗 诪讚讻转讘 诇转驻讬诇讬谉 讚讬讞讝拽讗诇 讘诇砖讜谉 驻讗专 诪砖诪注 讚讜拽讗 讘讛讗讬 讛讜讗 讚讗讘诇 驻讟讜专 讛讗 讘砖讗专 诪爪讜转 讞讬讬讘 讻谞"诇 讜讚讜拽 讛讬讟讘:


砖诐 讜讘"讛 讗诪专讬 讻讜' 讘讚专讱 谞诪讬 拽专讜 讻讜'. 讜诇讻讗讜专讛 讬砖 诇转诪讜讛 讚讗讻转讬 诪谞诇谉 讚讘讚专讱 拽讜专讗 讚专讱 讛讬诇讜讻讜 讚诇诪讗 讘讚专讱 专砖讜转 爪专讬讱 诇讛驻住讬拽 讛讬诇讜讻讜 讜诇注诪讜讚 讜诇拽专讜转 诪砖讗"讻 讘讚专讱 讚诪爪讜讛 讗"爪 诇讛驻住讬拽 讻诇诇. 讜谞"诇 注"驻 讛讚专讱 砖讻转讘转讬 诇注讬诇 讚讛砖转讗 谞诪讬 诪砖诪注 诇谉 讚诪注讜讟讗 讘砖讘转讱 讘讘讬转讱 讗转讬 诇诪注讟 讞转谉 砖讬讜砖讘 讘讘讬转讜 讚诪讬讚讬 讚讻讜讜转讬' 拽讗 诪诪注讟 讜讗"讻 转讜 诇讗 讗讬爪讟专讬讱 诇谉 诇诪注讟 砖讗专 砖诇讜讞讬 诪爪讜讛 砖讗"爪 诇讛驻住讬拽 讛讬诇讜讻谉 讚砖驻讬专 拽讗 讗转讬讬谉 讘拽"讜 讚讞转谉 砖讗讬谞讜 讟专讜讚 讗诇讗 讘诪讞砖讘转 讘注讬诇讛 诪讻"砖 讛谞讱 砖注讜住拽讬谉 讘诪爪讜讛 诪诪砖 砖讛专讬 讗诐 讬驻住讬拽讜 诪讛讬诇讜讻谉 讗驻砖专 砖注讬"讻 讬讜讚讞讜 诪诪爪讜讛 诇讙诪专讬 讗讜 砖讬转讗讞专 讛诪爪讜讛 讗"讻 注"讻 诪讚讗讬爪讟专讬讱 拽专讗 讗讞专讬谞讗 诇诪注讟 砖诇讜讞讬 诪爪讜讛 讛讬讬谞讜 讘注谞讬谉 砖讗讬谉 爪讜专讱 诇讘讟诇 讻诇诇 诪砖诇讬讞讜转 讛诪爪讜讛 砖讛专讬 讬讻讜诇讬谉 诇拽专讜转 拽"砖 讘讚专讱 讛讬诇讜讻谉 诪诪砖 讻讚讘专讬 讘"讛 砖讻诇 讗讚诐 拽讜专讗 讻讚专讻讜 讜讛砖转讗 讗"砖 讛讗 讚拽讗诪专 讜诇讗讜 诪诪讬诇讗 砖诪注讬转 诪讬谞讬讛 讚讘讚专讱 谞诪讬 拽讜专讗 讜讚讜"拽:


砖诐 专"讬 讗诪专 讻讜' 讚转谞谉 诪讬 砖讛讬讛 讻讜' 注讬讬谉 驻专砖"讬 讜转讜住' 讜讛住讜讙讬讗 转诪讜讛 讻诪讜 砖讛拽砖讜 讘转讜住' 讜转讬专讜爪诐 讚讞讜拽. 讜诇讜诇讬 驻专砖"讬 讜转讜' 讛讬讛 谞专讗讛 诇讬 诇驻专砖 讘注"讗 讘驻砖讬讟讜转 讚专"讬 诪讚专' 讬讜讞谞谉 讛讞讜专谞讬 讙讜驻讗 诪讘讬讗 专讗讬讛 讜讛讬讬谞讜 诪砖讜诐 讚讘驻"拽 讚讬讘诪讜转 讚祝 讟"讝 注"讘 诪讬讬转讬 讛砖"住 讘专讬讬转讗 讚专' 讬讜讞谞谉 讛讞讜专谞讬 诪转诇诪讬讚讬 砖诪讗讬 讛讬讛 讜拽转谞讬 谞诪讬 讛转诐 讜讗注"驻 砖转诇诪讬讚 砖诪讗讬 讛讬' 讻诇 诪注砖讬讜 诇讗 注砖讛 讗诇讗 讻讘"讛 讜讗"讻 诪砖诪注 诇讻讗讜专讛 诇讛讚讬讗 讚讻诇 讛注讜砖讛 讻讘"砖 诇讗 注砖讛 讜诇讗 讻诇讜诐 讻讬讜谉 讚转诇诪讬讚讬 讘"砖 讙讜驻讬讬讛讜 注讜砖讬谉 讻讘"讛 讗诇讗 讚讘讗诪转 诪讛转诐 诇讬讻讗 专讗讬讛 讻讬讜谉 讚讛讱 注讜讘讚讗 讚讛转诐 讛讜讛 讘"砖 诇拽讜诇讗 讜讘"讛 诇讞讜诪专讗 诪砖"讛 讛讬讜 诪讞诪讬专讬谉 讻讘"讛 讜诪砖"讛 诪讬讬转讬 专"讬 专讗讬讛 诪讛讱 注讜讘讚讗 讚住讜讻讛 讚诪爪讬谞谉 讚专"讬 讛讞讜专谞讬 讗注"驻 砖讛讬' 诪转诇诪讬讚讬 讘"砖 讗驻"讛 讛讬讛 讬讜砖讘 专讗砖讜 讜专讜讘讜 讘住讜讻讛 讜砖讜诇讞谞讜 讞讜抓 诇住讜讻讛 讗注"讙 讚讘讻讛"讙 讘"砖 驻讜住诇讬诐 讗注"讻 讛讬讬谞讜 诪砖讜诐 讚诇注讜诇诐 讬砖 诇注砖讜转 讻讘"讛 讘讬谉 诇拽讜诇讗 讘讬谉 诇讞讜诪专讗 讜讗驻讬诇讜 讛诪讞诪讬专 讻讘"砖 诇讗 注砖讛 讜诇讗 讻诇讜诐 讻谞"诇 讘专讜专. 讜讗注"讙 讚诇驻"讝 诇讗 讛讬' 爪专讬讱 专"讬 诇讗转讜讬讬 讗诇讗 专讬砖讗 讚诪转谞讬' 诇讘讚 讜诇讗 住讬驻讗 讚讗诪专讜 诇讜 讗诇讗 诪砖讜诐 讚讛讬' 讘讗驻砖专 诇讜诪专 讚讘"砖 讜讘"讛 诇讗 驻诇讬讙讬 讗诇讗 讘住讜讻讛 拽讟谞讛 讜诇讗 讘住讜讻讛 讙讚讜诇讛 讻讚讘注讬 讛砖"住 诇讗讜拽诪讬 讘专驻"拽 讚住讜讻讛 诪砖"讛 诪讬讬转讬 专"讬 住讬驻讗 讚诪转谞讬' 讚讗诪专讜 诇讜 讜诪砖诪注 讚讘讻讛"讙 谞诪讬 驻诇讬讙讬 讘"砖 讜讘"讛 讜讗驻"讛 专"讬 讛讞讜专谞讬 讛讬讛 注讜砖讛 讻讘"讛 诇拽讜诇讗 讻谞"诇 谞讻讜谉 讜讘专讜专 讜讗讜诇讬 诪拽讜诐 讛谞讬讞讜 诇讬 诪谉 讛砖诪讬诐:

诪讬 诇讗 注住拽讬谞谉 讚讗讝讬诇 诇讚讘专 诪爪讜讛. 讜讛专砖讘"讗 讛拽砖讛 讚讗"讻 拽专讗 诇诪讛 诇讬 讚诪讛讬 转讬转讬 诇驻讟专讜 讚讗讬爪讟专讱 拽专讗 诇讞讬讜讘讬 讜注讬讬谉 诪讛 砖转讬专抓 讛专砖讘"讗. 讜讗诪谞诐 诇驻讬 驻讬专讜砖 专砖讬讬 讚讙诐 诪讘砖讘转讱 讘讘讬转讱 诇讗 讬诇驻讬谞谉 专拽 诪诪讛 讚讻转讬讘 讘讚专讱 讚专砖讬' 讚讘砖讘转讱 讜讘诇讻转讱 讛讜拽砖讜 诇讚专讱 讜讗"讻 讗讬 住"讚 讘讚专讱 诇诪讞讬讬讘讬' 讘拽"砖 讗转讬 拽砖讛 拽专讗 诇"诇 讜谞诇注"讚 诪砖讜诐 讚讘诪住' 住讜讻讛 讚祝 讚"讛 讗讬转讗 讙"讻 讛讱 住讜讙讬讗 讜诪拽砖讛 讛转诐 讜讛讗 诪讛讻讗 谞驻拽讗 诪讛转诐 谞驻拽讗 讜讬讛讬 讗谞砖讬诐 讜讻讜' 讗讬 诪讛转诐 诪砖讜诐 讚诇讗 诪讟讬 讝诪谉 讞讬讜讘讬 注"砖 讘住讜讙讬讗 讜讗"讻 诇讛转讞讬诇 讘诪爪讜讛 讗讞专转 拽讜讚诐 砖讛讙讬注 讝诪谉 拽"砖 讗祝 砖讬讜诪砖讱 讙诐 讗讞专 讛讙注转 讝诪谉 拽"砖 讜讚讗讬 讚砖驻讬专 讬诇驻讬' 诪讛转诐 讚专砖讗讬 诇讛转讞讬诇 讜讻讬讜谉 砖讻讘专 讛转讞讬诇 驻砖讬讟讗 砖讗"爪 诇讘讟诇 诪爪讜讛 砖讻讘专 讛转讞讬诇 诪砖讜诐 诪爪讜转 拽"砖 讚诪讗讬 讗讜诇诪讬' 讚讛讱 诪讛讱 讜注拽专 拽专讗 讚讛讻讗 讛讬讬谞讜 砖讗驻讬诇讜 讗讞专 砖讛讙讬注 讝诪谉 拽"砖 讜注讚讬讬谉 诇讗 讛转讞讬诇 诇拽专讜转 专砖讗讬 诇讛转讞讬诇 诪爪讜讛 讗讞专转 讜驻讟讜专 讗讞"讻 诪拽"砖 讜注"讝 诪拽砖讛 诪谞"诇 讚拽专讗 讗转讬 诇驻讟讜专讬 讜讚诇诪讗 讗讬讬专讬 拽专讗 讚讘讚专讱 讗驻讬' 讗讝讬诇 诇讚讘专 诪爪讜讛 讜讻讘专 讛转讞讬诇 拽讜讚诐 讝诪谉 拽"砖 讚讛讜讛 讬诇驻讬谞谉 诪讜讬讛讬 讗谞砖讬诐 诇驻讟讜专讜 拽诪"诇 讘讚专讱 诇讞讬讬讘讜 诇讛驻住讬拽 诪诪爪讜转讜 讜诇拽专讜转 拽"砖 砖讛讬讗 注讜诇 诪诇讻讜转 砖诪讬诐 讻谉 谞诇注"讚 讜讗祝 砖讘"讻 讘住讜讻讛 讙"讻 诪拽砖讛 讛讱 拽讜砖讬讗 诪讬 诇讗 注住拽讬谞谉 讜砖诐 注讚讬讬谉 诇讗 讛讘讬讗 讛讱 讜讛讗 诪讛讻讗 谞驻拽讗 诪讛转诐 谞驻拽讗 讜讬讛讬 讗谞砖讬诐 讜讻讜' 注讚 讗讞"讻 讘住讜祝 讛住讜讙讬' 诪"诪 谞诇注"讚 讚讙诐 砖诐 住讜诪讱 讘拽讜砖讬讗 讝讜 注诇 讛诪住拽谞讗 讗诇讗 讚诇讗 专爪讛 诇砖谞讜转 讛住讜讙讬讗 诪诪讛 砖讛讬讗 讻讗谉:


讗讬 讛讻讬 讜讻讜'. 诇砖讜谉 讗"讛 谞专讗讛 讚讙诐 讛诪拽砖讛 讗住讬拽 讗讚注转讬' 讛讞讬诇讜拽 砖讘讬谉 讘转讜诇讛 诇讗诇诪谞讛 讚讛讗讬 讟专讬讚 讜讻讜' 讻讚诪住讬拽 讜讗诪谞诐 讻讜讜谞转 拽讜砖讬讬转讜 讚注讻砖讬讜 讚讗诪专转 诇讻转讜讘 专讞诪谞讗 讘砖讘转 讜讘诇讻转 讜讻讜' 讜讗"讻 诪讘砖讘转讱 讜讘诇讻转讱 诇讞讜讚 讗祝 讗讬 诇讗 讛讜讛 讻转讬讘 讘讚专讱 诪诪注讟讬谞谉 诪讘砖讘转讱 注讜住拽 讘诪爪讜讛 讜诪讘诇讻转讱 讞转谉 讜讗讬讬转专 讘讚专讱 诇诪注讜讟讬 讙诐 讻讜谞住 讛讗诇诪谞讛 讜诪砖谞讬 讛讗讬 诇讗 讟专讜讚 讜诇讗 诪住转讘专 诇诪注讜讟讬 讜诪拽砖讛 讗讬 诪砖讜诐 讟专讚讛 讗驻讬' 讟讘注讛 住驻讬谞转讜 讜讙"讻 诪讬转讜专讗 讚拽专讗 谞讬诪讗 讚讗转讬 讙"讻 诇讟专讚讛 讚专砖讜转 讜诪砖谞讬 讚诇讗 诪住转讘专 诇诪注讜讟讬 讟专讚讛 讚专砖讜转 讜诪注转讛 谞砖讗专 拽砖讛 讘讚专讱 诇诪讛 诇讬 讜注"讝 诪住讬拽 讜讘"砖 讛讗讬 讘讚专讱 诪讘注讬' 诇讬' 驻专讟 诇砖诇讜讞讬 诪爪讜讛 讚诇注讬诇 诇讗 诪诪注讟讬谞谉 专拽 注讜住拽 讘诪爪讜讛 讜诪讘讚专讱 诪诪注讟讬' 讗祝 砖讗讬谞讜 注讜住拽 讘诪爪讜讛 专拽 砖诇讜讞讬 诪爪讜讛. 讜讘讝讛 讗讬谉 讗谞讜 爪专讬讻讬谉 诇诪讛 讚讛讜住讬祝 诪讛专砖"讗 诪讙讬专住转 讛讬诇拽讜讟. 讜讗诪谞诐 砖诐 讘诪住 住讜讻讛 诇讗 砖讬讬讱 诇驻专砖 讛讗讬 讗讬 讛讻讬 注诇 讚专讱 讝讛 讻讬 砖诐 诇讗 诪住讬拽 讛讗讬 讜讘"砖 讜讻讜'. 讜讗诪谞诐 讗注驻"讻 讬爪讗 诇讬 注"驻讬 诪"砖 诇注诪讜讚 注诇 讻讜讜谞转 讛转讜住' 讚诇拽诪谉 讚祝 讟"讝 注"讘 讘讚"讛 讗"讛 讻转讘讜 诇驻专砖 诇砖讜谉 讗"讛 讜讻讗谉 砖转拽讜 讜讛专讬 讻讗谉 讛讜讗 砖讬讬讱. 讜诇驻诪"砖 谞讬讞讗 讚讻讗谉 讛讬' 讗驻砖专 诇驻专砖 讻诪讜"砖 诪砖讗"讻 讛转诐 砖砖诐 讛住讜讙讬讗 讻诪讜 讘住讜讻讛:


讜讘"砖 讛讗讬 诪讬讘注讬' 诇砖诇讜讞讬 诪爪讜讛. 注讬讬谉 诪讛专砖"讗 砖诪讘讬讗 讙专住转 讛讬诇拽讜讟 讜注讬讬谉 诪砖"诇 诇驻专砖 讗"讛 讜讻讜' 讜讗诪谞诐 诇驻诪"砖 讘转讞诇转 住讜讙讬' 讝讜 讚讘"砖 讘砖讻讘讱 讜讘拽讜诪讱 讚驻专砖讛 砖谞讬' 讚专砖讬 讜讗"讻 专讗讜讬 砖讙诐 讘砖讘转讱 讜讘诇讻转讱 讘讚专讱 讬讚专砖讜 讙"讻 讛讱 讚驻专砖讛 砖谞讬' 讜诪驻专砖讛 专讗砖讜谞讛 谞驻拽讗 诇讛讜 注讜住拽 讘诪爪讜讛 诪诪砖 诪诪砖 讜讞转谉 讘砖注转 讞转谞讜转讜 诪诪砖 讜诪驻专砖讛 砖谞讬' 讚专砖讬 砖诇讜讞讬 诪爪讜讛 砖注讚讬讬谉 讗讬谞讜 注讜砖讛 讛诪爪讜讛 专拽 讛讜诇讱 诇注砖讜转 诪爪讜讛 讜讙"讻 讘注讜 转专讬 拽专讗讬 讞讚 诇讛讜诇讱 诇注砖讜转 诪爪讜讛 砖讬砖 讘讛 讟专讞讛 讜讞讚 诇讛讜诇讱 诇讬砖讗 讘转讜诇讛:


诪砖谞讛 讘砖讞专 诪讘专讱 讜讻讜'. 讜讘讬专讜砖诇诪讬 专' 住讬诪讜谉 讘砖诐 专砖讘"谞 注诇 砖诐 讜讛讙讬转 讘讜 讬讜诪诐 讜诇讬诇讛 砖转讛讗 讛讙讬讬转 讬讜诐 讜诇讬诇讛 砖讜讬诐 专' 讬讜住讬 讘专 讗讘讬谉 讘砖诐 专讬讘"诇 注"砖 砖讘注 讘讬讜诐 讛诇诇转讬讱. 讜谞诇注"讚 讻讜讜谞转 讛谞讬 讗诪讜专讗讬 讘讬专讜砖诇诪讬 讛讜讗 讚拽砖讬讗 诇讛讜 讚讘专讻讛 砖谞讬' 砖诇驻谞讬' 讚讛讬讬谞讜 讘专讻转 讗讛讘讛 讗讬谉 诇讛 砖讜诐 砖讬讬讻讜转 诇讗 诇砖讻讬讘讛 讜拽讬诪讛 讜诇讗 诇诪爪讜转 拽"砖 讜讗诪谞诐 谞转拽谞讛 讻诪讜 讘专讻转 讛转讜专讛 诇驻谞讬 拽"砖 砖讛讬讗 转讜专讛 讜诇诪拽专讗 诇讻"注 爪专讬讱 诇讘专讱 讜讗"讻 转讬谞讞 砖转拽谞讜讛 讘砖讞专 讗讘诇 诇诪讛 转拽谞讜讛 讘注专讘 讜讛专讬 讻讘专 讬爪讗 讘讘专讻讛 砖诇 讬讜诐 讻诪讜 讘专讻转 讛转讜专讛 讜讗讬谞讜 讞讜讝专 讜诪讘专讱 注讚 讘讜拽专 砖谞讬 讜讝讛 讛讜讛 拽砖讬讗 诇讛讜 讘讬专讜砖诇诪讬 讜讗诪专 专"住 砖转讛讗 讛讙讬讬转 讬讜诐 讜诇讬诇讛 砖讜讬诐 讜讻砖诐 砖转拽谞讜 讘专讻讛 诇讛讙讬讬转 讬讜诐 转讬拽谞讜 讙"讻 诇讛讙讬讬转 诇讬诇讛 讜专"讬 谞转谉 讟注诐 砖讛讜讗 诇讛砖诇讬诐 诪谞讬谉 砖讘注 讘专讻讜转 注"砖 砖讘注 讘讬讜诐 讛诇诇转讬讱. 讜讗祝 砖诪讘讜讗专 讘讬专讜砖诇诪讬 讘讘专讻转 讗讛讘讛 专讘讛 讜讛讜讗 砖砖谞讛 注诇 讗转专 讜讗"讻 讗讬讘讛 驻讜讟专转 诪讛 砖诇讜诪讚 讗讞"讻 讗驻讬' 讘讜 讘讬讜诐 谞诇注"讚 讚讚讜拽讗 砖讗专 讚讘专讬 转讜专讛 讗讬谞讛 驻讜讟专转 专拽 讘砖谞讛 注诇 讗转专 诇驻讬 砖注拽专讛 诇讗 谞转拽谞讛 注诇 砖讗专 讚"转 专拽 注诇 拽"砖 讻诪讜"砖 讛转讜住' 诇拽诪谉 讘讚"讛 砖讻讘专 谞驻讟专 讗讘诇 拽"砖 砖注拽专 讘专讻转 讗讛讘讛 专讘讛 注诇讬' 谞转拽谞讛 讬讛讬' 专讗讜讬 砖讗讛讘讛 专讘讛 砖诇 砖讞专讬转 转驻讟讜专 讙诐 拽"砖 砖诇 注专讘讬转 讗讬 诇讗讜 诪砖讜诐 讜讛讙讬转 讗讜 诪砖讜诐 砖讘注 讘讬讜诐 讛诇诇转讬讱 诇讻诇 诪专 讻讚讗讬' 诇讬':


讜讛专砖讘"讗 讘转砖讜讘讛 住讬诪谉 谞"讗 讛讘讬讗 讛讬专讜砖诇诪讬 讛讝讛 讜驻讬专砖 讻讜讜谞转 讛讬专讜砖诇诪讬 诇讬转谉 讟注诐 诇诪讛 讘砖讞专 转讬拽谞讜 讗讞转 诇讗讞专讬' 讜讘注专讘 转讬拽谞讜 砖转讬诐 诇讗讞专讬' 讜诪驻专砖 专' 住讬诪讜谉 诇驻讬 砖讘注专讘 讗讬谉 讗讜诪专讬诐 驻' 爪讬爪讬转 讜诇讻谉 讛讜住讬驻讜 讘专讻讛 讗讞转 讜讬砖 讘砖讞专 砖诇砖 驻专砖讬讜转 讜砖诇砖 讘专讻讜转 注讜诇讛 讬讞讚 砖砖讛 讜讘注专讘 讬砖 砖转讬 驻专砖讬讜转 讜讗专讘注 讘专讻讜转 注讜诇讛 砖砖 讜讘讝讛 讛讙讬讬转 讬讜诐 讜诇讬诇讛 砖讜讬诐 讜专' 讬讜住讬 讘"讗 住讜讘专 砖讙诐 讘诇讬诇讜转 诪讝讻讬专讬谉 讬爪讬讗转 诪爪专讬诐 讜谞住转专 讟注诐 讛谞"诇 讜诇讻谉 谞转谉 讟注诐 讗讞专 注"砖 砖讘注 讘讬讜诐 讛诇诇转讬讱 转讬拽谞讜 讝' 讘专讻讜转 注"讻 讚讘专讬 讛专砖讘"讗. 讜讗谞讬 讗讜诪专 讚讗讻转讬 诇讗 讛讜注讬诇 专' 讬讜住讬 讘转讬专讜爪讜 专拽 注诇 诪住驻专 讛讻讜诇诇 讗讘诇 讗讻转讬 诇讗 谞转谉 讟注诐 诇诪讛 讛注讚讬驻讜 讻讞 注专讘讬转 诪砖诇 砖讞专讬转 讜诪讚讜注 诇讗 转讬拽谞讜 讘砖讞专 砖转讬诐 诇讗讞专讬' 讜讘注专讘 讗讞转 诇讗讞专讬'. 讜讗诇诪诇讗 砖讗讬谞讬 讻讚讗讬 诇讝讜讝 诪讚讘专讬 专讘讬谞讜 讛讙讚讜诇 讛专砖讘"讗 讛讬讬转讬 谞砖讗专 讘驻讬专讜砖讬 讛谞讝讻专 砖注拽专 讚讘专讬 讛讬专讜砖诇诪讬 住讜讘讘讬诐 诇诪讛 转讬拽谞讜 讻诇诇 讘专讻转 讗讛讘转 注讜诇诐 讘注专讘讬转 讜讻诪讜"砖. 讜讗诪谞诐 注诇 诪讛 砖转讬拽谞讜 讘注专讘 砖转讬' 诇讗讞专讬' 讜讘砖讞专讬转 专拽 讗讞转 讛讬' 谞诇注"讚 诇讬转谉 讟注诐 诪砖讜诐 讚讗祝 诇专' 讬讜讞谞谉 讚住讜讘专 诇住诪讜讱 讙诐 讘转驻诇转 注专讘讬转 讙讗讜诇讛 诇转驻诇讛 诪砖讜诐 讚住讜讘专 讚讙讗讜诇讛 诪讗讜专转讗 讘诪讬 讛讜讬 诪"诪 诪讜讚讛 讛讜讗 讚注拽专 讙讗讜诇讛 讘爪驻专讗 讛讜讗 讚讛讜讬 讻诪讘讜讗专 诇注讬诇 讚祝 讚' 注"讘 讚讙讗讜诇讛 诪注诇讬讗 诇讗 讛讜讬 注讚 爪驻专讗 讜诇讻谉 讘注专讘讬转 讗祝 砖爪专讬讱 诇住诪讜讱 讙讗讜诇讛 诇转驻诇讛 住诪讻讜 注爪诪诐 诇诪讬诪专 讚讛砖讻讬讘谞讜 诇讗 讛讜讛 讛驻住拽 诪砖讜诐 讚讙诐 讛砖讻讬讘谞讜 讻讬讜谉 讚转拽讬谞讜 专讘谞谉 讻讙讗讜诇讛 讗专讬讻转讗 讚诪讬讗 讗讘诇 讘爪驻专讗 砖讗讝 讛讬转讛 注拽专 讛讙讗讜诇讛 诇讻谉 爪专讬讱 诇住诪讜讱 注拽专 讙讗讜诇讛 诪诪砖 诇转驻诇讛 讜诇讗 专爪讜 诇住诪讜讱 诇诪讬诪专 讚讙讗讜诇讛 讗专讬讻转讗 讛讬讗 讜诇讻谉 诇讗 转讬拽谞讜 讘砖讞专 砖讜诐 讘专讻讛 讘讬谉 讙讗诇 讬砖专讗诇 诇转驻诇讛 讻讱 注诇讛 讘专注讬讜谞讬. 讗讘诇 讛讚专谞讗 讘讬 砖讘讜讚讗讬 讗讬 讗驻砖专 诇注砖讜转 砖讜诐 讞讬诇讜拽 诇专' 讬讜讞谞谉 讘住诪讬讻讜转 讙讗讜诇讛 诇转驻诇讛 讘讬谉 砖讞专讬转 诇注专讘讬转 砖讛专讬 讗讜诪专讬诐 讗讚' 砖驻转讬 讙诐 讘砖讞专讬转 诪砖讜诐 讚讻转驻诇讛 讗专讬讻转讗 讚诪讬 讻诪住拽谞转 专讘 讗砖讬 诇注讬诇 讚祝 讟' 注"讘 讚讗诪专 讗驻讬诇讜 转讬诪讗 讘讻讜诇讛讜 讜讻讬讜谉 讚拽讘注讜讛讜 讘转驻诇讛 讻转驻诇讛 讗专讬讻转讗 讚诪讬 讚讗诇转"讛 注专讘讬转 讛讬讻讬 诪爪讬 住诪讬讱 讜讛讗 讘注讬 诇诪讬诪专 讛砖讻讬讘谞讜 讗诇讗 讻讬讜谉 讚转拽讬谞讜 专讘谞谉 讻讙讗讜诇讛 讗专讬讻转讗 讚诪讬 讛"谞 讻讬讜谉 讚转拽讬谞讜 专讘谞谉 讻转驻诇讛 讗专讬讻转讗 讚诪讬 讗诇讜 讛诐 讚讘专讬 专"讗 砖诐 讜诪诪讬诇讗 谞讚讞讛 诪讬砖 讚讗诐 讗讬转讗 砖讬砖 诪拽讜诐 诇讞诇拽 讘讙讗讜诇讛 讗专讬讻转讗 讘讬谉 注专讘讬转 诇砖讞专讬转 讗"讻 讛讬讻讬 诪讬讬转讬 专"讗 专讗讬' 诪讛砖讻讬讘谞讜 诇讜诪专 讗讚' 砖驻转讬 讙诐 讘砖讞专讬转 讗"讜 讻讬讜谉 讚诇专' 讬讜讞谞谉 爪专讬讱 诇住诪讜讱 讙诐 讘注专讘讬转 讙讗讜诇讛 诇转驻诇讛 讗讬谉 砖讜诐 讞讬诇讜拽 讘注住拽 讛住诪讬讻讜转 讻诇诇 讘讬谉 注专讘讬转 诇砖讞专讬转. 讜注"驻 讛讚讘专讬诐 讛讗诇讛 注诪讚转讬 注诇 讚注转 讛讞讻诐 讛砖讜讗诇 砖诐 讘转砖讜讘转 讛专砖讘"讗 砖讛讜讗 讛讞讻诐 诪讛"专专 讗诇讬' 诪注讻讜 讜讝"诇 砖诐 讘砖讗诇转讜 注讜讚 讗诪专讜 砖诐 讻讬讜谉 砖拽讘注讜讛讜 讘转驻诇讛 讻转驻诇讛 讗专讬讻转讗 讚诪讬 转讜讚讬注谞讬 诇诪讛 注讘讚讬谞谉 讙讗讜诇讛 讗专讬讻转讗 讘讗讜专转讗 讬讜转专 诪讘爪驻专讗. 讜讛专砖讘"讗 讞砖讘讜 讻诪讘讜诇讘诇 讘讚讘专讬讜 讜讝"诇 讛专砖讘"讗 讘转砖讜讘转讜 讗诇讬讜 注专讘讘转 讛讚讘专讬诐 讻讬 诪讛 砖讗诪专讜 讻讬讜谉 砖拽讘注讜讛讜 讘转驻诇讛 诇讗 讗诪专讜 讗诇讗 注诇 诪讛 砖讗讜诪专 讘转讞诇讛 讗讚' 砖驻转讬 讜讻讜' 讗讘诇 讗讙讬讚 诇讱 诪讛 砖谞转讻讜讜谞转 诇砖讗讜诇 注诇 讘专讻转 讛砖讻讬讘谞讜 讚讗注"讙 讚讗诪专 专' 讬讜讞谞谉 诇住诪讜讱 讙讗讜诇讛 诇转驻诇讛 砖诇 注专讘讬转 讛砖讻讬讘谞讜 讻讙讗讜诇讛 讗专讬讻转讗 讜讻讗谉 讗转讛 砖讜讗诇 诪讛 专讗讜 诇注砖讜转 讙讗讜诇讛 讗专讬讻转讗 讘注专讘讬转 讬讜转专 诪讘砖讞专 讜讻讜' 注"砖 讘讚讘专讬 讛专砖讘"讗. 讜讗谞讬 讗讜诪专 注诇 讛专砖讘"讗 讻讗诪专 讗讬砖 转讘讜谞转 讬讚诇谞讛 讜讘讜讚讗讬 讻谉 讛讜讗 砖讻讜讜谞转 讛讞讻诐 讛砖讜讗诇 讛讬转讛 诇砖讗讜诇 注诇 讛砖讻讬讘谞讜 讜讗诪谞诐 讗注驻"讻 诇讗 讛讬讜 讚讘专讬诐 诪注讜专讘讘讬诐 诇驻讬 砖讛讬' 诪拽讜诐 诇讚讞讜转 拽讜砖讬讬转讜 讚诇讻讱 诇讗 住诪讻讜 讘砖讞专 诇讜诪专 讙讗讜诇讛 讗专讬讻转讗 诇驻讬 砖讘砖讞专 讛拽驻讬讚讜 注诇 讛住诪讬讻讜转 砖讬讛讬' 住诪讜讱 诪诪砖 讜诇讗 住诪讻讜 诇讜诪专 讙讗讜诇讛 讗专讬讻转讗 讜诇讝讛 讛讜爪专讱 诇讛拽讚讬诐 讚讘专讬 专讘 讗砖讬 砖讙诐 讘砖讞专 住诪讻讬谞谉 诇讜诪专 转驻诇讛 讗专讬讻转讗 讜讗"讻 诇诪讛 诇讗 讛讗专讬讻讜 讙诐 讘讙讗讜诇讛 诇讛讬讜转 讙讗讜诇讛 讗专讬讻转讗:


诪讗讬 诪讘专讱. 注诇 讘专讻讜转 砖诇 讗讞专讬' 诇讗 砖讗诇讜 诪讛 诪讘专讻讬谞谉 讜诇讻谉 谞诇注"讚 砖诪讛 砖砖讗诇 诪讗讬 诪讘专讱 诇讗 砖讗诇 诪讛 讜讗讬讱 讛讜讗 谞讜住讞 讛讘专讻讛 砖讝讛 讚讘专 讬讚讜注 讛讜讗 讜讝讬诇 砖讗讜诇 诇转讬谞讜拽转 砖诇 讘"专 砖诇讜诪讚讬诐 讗爪诇诐 住讚专 讛转驻诇讜转 讗讘诇 砖讗诇 注诇 讘专讻转 讬讜爪专 讗讜专 诇诪讛 砖讬谞讛 诇砖讜谉 讛诪拽专讗 讘讘讜专讗 讗转 讛讻诇 讜诇讗 砖讬谞讛 讘讘讜专讗 讞讜砖讱 讜讻谉 砖讗诇 注诇 讘专讻讛 砖谞讬' 诇驻讬 砖谞讞诇拽讜 讘讛 讗诐 讗讜诪专讬诐 讗讛讘讛 专讘讛 讗讜 讗讛讘转 注讜诇诐:


转讜住' 讚"讛 转谞讬 专讘 讬讞讝拽讗诇 注砖讛 讜讻讜' 讜专"讬 讜讻讜' 讜讗"转 驻砖讬讟讗 讚讗讬谉 讛诇讻讛 讻诪讜转讜. 拽讜砖讬' 讛转讜住' 诇驻讬 诪砖诪注讜转 诇讞讜谉 驻砖讬讟讗 注诇 专讘 讬讜住祝 拽砖讬讗 诇讛讜 讚诪讗讬 拽诪"诇. 讜讗诇讬诪讗 诪讝讛 讛讜讜 诇讛讜 诇讛拽砖讜转 注诇 专讘 讬讞讝拽讗诇 住转讬专讛 讚诪讚讜注 注砖讛 讻讘"砖 注砖讛 讜讛诇讗 讗讬谉 讛诇讻讛 讻诪讜转谉 讜诇讻谉 谞诇注"讚 讚拽讜砖讬讬转 讛转讜住' 讘讗诪转 注诇 转专讜讬讬讛讜 讜讻讱 拽砖讬讗 诇讛讜 讗讬讱 砖讬讬讱 讘讝讛 驻诇讜讙转讗 讻诇诇 讜讛讗 驻砖讬讟讗 讚讗讬谉 讛诇讻讛 讻讘"砖. 讜诪住转讬讬注 讝讛 讘讻讜讜谞转谉 讚讗诇"讻 讛"诇 诇讛专砖讬诐 讚讘专讬讛诐 转讞诇转 讛讚讘讜专 讜专讘 讬讜住祝 讜讻讜'. 讜讗诪谞诐 讗祝 注驻"讻 讗讬谉 讛讚讘专 讻谉 讚讛专讬 讛讗 讚驻砖讬讟讗 诇讛讜 讚讗讬谉 讛诇讻讛 讻讘"砖 注"讻 讗讬谉 讛讟注诐 诪砖讜诐 讛讘转 拽讜诇 讚讛讗 讗讬讻讗 专' 讬讛讜砖注 讚讗诪专 讗讬谉 诪砖讙讬讞讬谉 讘讘"拽 讻讚讗诪专讬' 讘注讬专讜讘讬谉 讚祝 讝' 注"讗 讗讘诇 驻砖讬讟讗 诇讛讜 诇讛转讜住' 诪爪讚 讛诪驻讜专住诐 讘讻诪讛 诪拽讜诪讜转 讘砖"住 砖讛诇讻讛 讻讘"讛 讗讞专 讛讘"拽 讜注讻"驻 讗讬谉 砖讬讬讱 诇讛拽砖讜转 注诇 专讘 讬讞讝拽讗诇 讚讗讜诇讬 讗讬讛讜 诇讗 诪砖讙讞 讘讘转 拽讜诇 讜讗讬讛讜 转谞讗 讛讜讗 讜注拽专 讛拽讜砖讬讗 注诇 专讘 讬讜住祝 讚诪讗讬 拽诪"诇 讻讗谉 讚讗讬谉 讛诇讻讛 讻讘"砖 讜讛专讬 讘讻诇 诪拽讜诐 驻砖讬讟讗 讚讗讬谉 讛诇讻讛 讻诪讜转谉 讘讻诇 讛砖"住 讜讗"讻 讛讚专讗 拽讜砖讬讗 诇讚讜讻转讗 讚讛讜讜 诇讛讜 诇讛专砖讬诐 注诇 专"讬 讜诇讻谉 谞诇注"讚 讚讙诐 注诇 专讘 讬讞讝拽讗诇 拽砖讬讗 诇讛讜 讚注讻"驻 诪讗讬 拽诪"诇 讘诪讛 讚讗诪专 注砖讛 讻讘"讛 注砖讛 讚讛专讬 讗祝 讗诐 诇讗 讬爪讗讛 讘"拽 讘"讛 专讜讘讛 谞讬谞讛讜 讗诇讗 讚讘"砖 诪讞讚讚讬 讟驻讬 讻诪讜"砖 讛转讜住' 砖诐 讘注讬专讜讘讬谉 讜注讻"驻 诇讗 讙专注 诪注诇转 讛专讜讘 讚诪驻讜专砖 讘讻转讜讘 讗讞专讬 专讘讬诐 诇讛讟讜转 诪诪注诇转 讛讞讬讚讜讚 讜驻砖讬讟讗 砖注讻"驻 讗讬谉 讛诇讻讛 拽讘讜注 讻讘"砖 讬讜转专 诪讘"讛 讜拽讜砖讬讬转诐 住讜讘讘转 注诇 转专讜讬讬讛讜 讜注"讝 转讬专爪讜 讚讘"砖 诪讞诪专讬 讜讛"讗 诇诪讬讞砖 诇讞讜诪专讗 讜拽诪"诇 专讘 讬讞讝拽讗诇 讚讗注驻"讻 注砖讛 讻讚讘专讬 讘"讛 注砖讛 讜专"讬 拽诪"诇 讗讬驻讻讗 讚注砖讛 讻讘"砖 诇讗 注砖讛 讜诇讗 讻诇讜诐:





驻转讞 注讬谞讬诐

讜讘"砖 讛讛讜讗 驻专讟 诇砖诇讜讞讬 诪爪讜讛 专讘讬诐 谞转拽砖讜 讘讝讛 讜注转讛 讗诪转 讗讙讬讚 讚专讗讬转讬 讘砖"住 砖诇 拽诇祝 讻"讬 谞讜砖谞转 讛讬讗 讚诇讗 讙专讬住 诇讛 讻诇诇:


专讘  讬讜住祝 讗诪专 注砖讛 讻讚讘专讬 讘"砖 诇讗 注砖讛 讜诇讗 讻诇讜诐 讚转谞谉 诪讬 砖讛讬讛 专讗砖讜 讜专讜讘讜 讘住讜讻讛 注诪"砖 讘注谞讬讜转讬 讘住驻专 讛拽讟谉 讚讘专讬诐 讗讞讚讬诐 讚祝 拽讬"讜 注"讗 讘住"讚:


专讘 谞讞诪谉 讘专 讬爪讞拽 讗诪专 注砖讛 讻讚讘专讬 讘"砖 讞讬讬讘 诪讬转讛 讚转谞谉 讗诪专 专"讟 讜讻讜' 讗注"讙 讚专' 讟专驻讜谉 讛讬讛 讘诪拽讜诐 住讻谞讛 讜讻诪"砖 住讻谞转讬 讘注爪诪讬 讜讙诐 谞专讗讛 讚讛讻谞讬住 注爪诪讜 讘住讻谞讛 诇注砖讜转 讻讘"砖 讜讻诪"砖 讛专诪讘"诐 讘驻讬专讜砖 讛诪砖谞讛 讜讗"讻 讚讬诇诪讗 讻砖讗讬谞讜 诪拽讜诐 住讻谞讛 讗讬谞讜 讞讬讬讘 诪讬转讛. 诪"诪 诪诪讛 砖讛砖讬讘讜 诇讜 讻讚讗讬 讛讬讬转 诇讞讜讘 讘注爪诪讱 砖注讘专转 注诇 讚讘专讬 讘"讛 驻砖讟 讛讚讘专讬诐 诪砖诪注 讚讻诇 砖注讘专 注诇 讚讘专讬 讘"讛 讻讚讗讬 诇讞讜讘 讜诇讗 转诇讬 讘诪拽讜诐 住讻谞讛:
讗讱 拽砖讛 讚诪住讬拽 驻"拽 讚讬讘诪讜转 讚注砖讜 讘"砖 讻讚讘专讬讛诐 讜讘专讬砖讗 诪讬讬转讬 诇讛讜讻讬讞 诪讚讘专讬 专' 讟专驻讜谉 讚注砖讜 讜驻讬专砖"讬 砖诐 专讬砖 讚祝 讟"讜 讚专' 讟专驻讜谉 诪转诇诪讬讚讬 讘"砖 讜讗祝 讚讚讞讬 诇讛 讛讬讬谞讜 诪拽诪讬 讚诪住讬拽 讚注砖讜 讜讗"讻 讗诪讗讬 讗诪专讜 诇讜 讻讚讗讬 讛讬讬转 诇讞讜讘 讜讻讜'. 讜注诪"砖 讘砖讜"转 诪讛专砖讚"诐 讬"讚 住讬诪谉 拽爪"讘. 讜讗驻砖专 诇讜诪专 讚讗诐 讛讜讗 诪转诇诪讬讚讬 讘"砖 讜注砖讛 讘讻诇讛讜 诪讬诇讬 讻讘"砖 砖驻讬专 讗讱 讗诐 拽讘讬诇 注诇讬讛 诇谞讛讜讙 讻讘"讛 讜讘讻诇 讚讘专 注砖讛 讻讘"讛 讗讝 讗诐 驻注诐 讗讞讚 专爪讛 诇注砖讜转 讻讘"砖 讞讬讬讘 诪讬转讛 讻讬讜谉 讚拽讘讬诇 注诇讬讜 住讘专转 讘"讛. 讜专' 讟专驻讜谉 讗祝 砖讛讬讛 诪转诇诪讬讚讬 讘"砖 诪砖诪注 讚讛讬讛 谞讜讛讙 讘讻诇 诪讬诇讬 讻讘"讛 讜诇讻谉 讛砖转讗 讘拽"砖 讚专爪讛 诇谞讛讜讙 讻讘"砖 谞住转讻谉 讜讗"诇 讻讚讗讬 讛讬讬转 讜讻讜' 讜讛讻讬 诪讜讻讞 诪诪"砖 讘讬专讜砖' 专讬砖 驻"讚 讚砖讘讬注讬转 讚讗诪专讬 讛转诐 讚讗诇讬谉 转专转讬 诪讬诇讬讬讗 谞讛讙 专' 讟专驻讜谉 讻讘"砖 讜住讻讬谉 讘讛讚讗 讜讘拽"砖 注"砖 讜讘讝讛 谞转讬讬砖讘讛 转诪讬讛转 讛专讘 讞讜讜转 讬讗讬专 讘讛砖诪讟讜转 讚祝 专谞"讞 注"讘 诇驻讬 诪讛 砖讻转讘 讘讬专讜砖诇诪讬 讚讗讬谉 讛诇讻讛 讻专"讗 讚砖诪讜转讬 讛讜讗 驻讬专讜砖 诪讘"砖 *) 讚讗"讻 讙诐 讻专' 讟专驻讜谉 诇讗 谞驻住讜拽 砖讛讬讛 诪讘"砖 讜注诇 驻讬 讛讗诪讜专 谞讬讞讗 讚专' 讟专驻讜谉 谞讛讙 转讚讬专 讻讘"讛: [讜讛讜讗 注诇 讚专讱 砖讻转讘 讛专"谉 驻"拽 讚砖讘转 讜讛讘讬讗讜 讛专讘 讬讘讬谉 砖诪讜注讛 讚祝 驻"讞 注"讘 讚专讘讬 讗诇讬注讝专 转诇诪讬讚 专讘谉 讬讜讞谞谉 讘谉 讝讻讗讬 砖讛讬讛 诪转诇诪讬讚讬 讘讬转 讛诇诇 讜讞讝专 讜砖诪砖 讗讞讚 诪转诇诪讬讚讬 讘"砖 讜讻讜' 注"砖 讻诇 拽讘诇 讚谞讗 讜转讛讬 诇讛驻讱 讘专讘讬 讟专驻讜谉 砖讛讬讛 诪转诇诪讬讚讬 讘"砖 讜讗讞"讱 讗驻砖专 砖砖诪砖 诇讗讞讚 诪转诇诪讬讚讬 讘"讛 讜拽讘讬诇 注诇讬讛 住讘专转 讘讬转 讛诇诇. 讜注讬讬谉 诪"砖 讛专砖讘"讗 讘讞讬讚讜砖讬讜 讘住讜讙讬讬谉 讜诪"砖 讗谞讬 注谞讬 讘住驻专 讛拽讟谉 砖注专 讬讜住祝 讘拽讜谞讟专讬住 讛住讬诪谞讬诐 讚祝 讻"讚 注"砖 讘住"讚]:





讬讚 讚讜讚

讗"讻 谞讬诪讗 拽专讗 讘讘拽专 讜讘注专讘. 诪拽讜诐 砖诪讜讗诇 讚祝 拽讬"讚 注"讘:


讜讘诇讻转讱 讘讚专讱 驻专讟 诇讞转谉. 注讬讬谉 住驻专 讬专讗讬诐 讚祝 讜讬讜 注"讗:


讗诪专 专讘 驻驻讗 讻讬 讚专讱. 讝专注 讬爪讞拽 诇讜诪讘专讗讝讬:


讜讘"砖 讛讛讬讗 驻专讟 诇砖诇讜讞讬 诪爪讜讛. 讻转讘 讘砖诐 讛讙讚讜诇讬诐 讞"讘 讚祝 讞"讬 注"讘 讚专讗讛 讘诪爪专讬诐 转诇诪讜讚 讻转讬讘转 讬讚 诇讗 讙专讬住 诇讬':


注砖讛 讻讚讘专讬 讘"砖 讞讬讬讘 诪讬转讛 讜讬砖 诇讚拽讚拽 讚拽砖讛 诇专讘 讬讞讝拽讗诇 讜专讘 讬讜住祝 讛讗 讘讛讚讬' 诪讜讻讞 诪诪转谞讬转讬谉 讚讞讬讬讘 诪讬转讛 讜谞"诇 讚讛专诪讘"诐 讘驻讬专砖 讛诪砖谞讛 诪驻专砖 讜住讻谞转讬 讘注爪诪讬 砖讛讬' 住讻谞转 诇住讟讬诐 讜讗驻"讛 砖诐 专"讟 谞驻砖讜 讘讻驻讜 诇讬专讚 讜讗"讻 讗讬谉 专讗讬' 诪诪转谞讬' 讚讞讬讬讘 诪讬转讛 讗讘诇 专讘 谞讞诪谉 讘"讬 诪驻专砖 讻驻砖讜讟讗 讜住讻谞转讬 讘注爪诪讬 砖讗讬专注 诇讜 住讻谞讛 讘讗诪转 讗讘诇 讻砖讛讟讛 诇讗 讛讬' 讬讜讚注 砖讬砖 住讻谞讛 讜讗"讻 砖驻讬专 诪讜讻讞 讚讞讬讬讘 诪讬转讛:


注砖讛 讻讚讘专讬 讘"砖 讚讘专讬 讬讜住祝 爪' 注"讘. 砖注专 讬讜住祝 讘砖讜"转 住讬诪谉 讞' 讚祝 讻"讚 注"讘:


讘砖讞专 诪讘专讱 砖转讬诐 诇驻谞讬' 诪诇讻讬 讘拽讜讚砖 讚祝 拽"讙. 驻专讬 讞讚砖 讘诪讬诐 讞讬讬诐 讗' 注"讗:


诪拽讜诐 砖讗诪专讜 诇讛讗专讬讱 专砖"讬 讜转讜住驻讜转 讞拽专讬 诇讘 驻"讟:


转讜住驻讜转 讚"讛 砖谞讗诪专 讘讛谉 驻讗专 讙讜驻讬 讛诇讻讜转 拽"讞 注"讗. 诪讞讝讬拽 讘专讻讛 讬"讗 注"讗 专砖"讬 讜转讜住驻讜转:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝





讝讻专 讬讛讜住祝

讜讘状砖 讛讛讜讗 诪讘注壮'诇 驻专讟 诇砖诇讜讞讬 诪爪讜讛, 讚讻讬讜谉 讚讬诇驻讬谞谉 诪讚诇讗 讻转讬讘 讘砖讘转 讜讘诇讻转 专拽 诇讟专讚讛 讚诪爪讜讛 讗讘诇 诇讟专讚讛 讚专砖讜转 讻讙讜谉 讗诇诪谞讛 诇讗 诪住转讘专 诇诪注讜讟讬 讗状讻 讘讚专讱 诇"诇 讜诪砖谞讬 讚讗转讬讗 讚讗驻讬壮 讘砖诇讬讞 诪爪讜讛 砖注讚讬讬谉 讗讬谞讜 注讜住拽 讘诪爪讜讛 讚驻讟讜专 讜注壮 爪诇状讞: 转讜住壮 讚状讛 讗讞转 讻讜壮 讜注讜讚 讚讗诪转 驻注诪讬诐 砖诪拽爪专讬谉 讚讗讬 谞讬诪讗 讚讛砖讻讬讘谞讜 诇讗 讛讜讬 讗专讜讻讛 诇讙讘讬 讗讜讗"诪 讜讗状讻 讛状讛 诪讜讚讬诐 砖讛讬讗 砖讜讛 讘转讬讘讜转 讜讻专砖状讬 诇拽诪谉 讬讚"讘 讚状讛 讜砖专谞讜 讜诇讛讻讬 诇状诇 谞诪讬 诇讛讬驻讱 讚拽爪专讛 讛讬讗 讗讜讗状诪 讜讗专讜讻讛 讛讬讗 讛砖讻讬讘谞讜, 讜诪砖状讻 讜谞诇专状转, 讜讻谉 诇讚讬讚谉 讚拽讬讬状诇 讻专讗讘状注 讬状诇 讚讘讬谉 讗专讜讻讛 讜讘讬谉 拽爪专讛 拽讗讬 讗讛砖讻讬讘谞讜 讜讻诪砖状诇 砖驻注诪讬诐 讻讜壮 , 讜讗讜诇诐 砖讬讟转 讛专诪讘状诐 讘驻讛"诪 讚讛状讚 讗壮 讗专讜讻讛 讛讬讬谞讜 讬讜爪专 讗讜专 砖讛讬讗 驻讜转讞转 讘讘专讜讱 讜讗讛状注 拽爪专讛 讜讻谉 诪讜专讛 诇砖讜谉 讛讙诪壮 讚诇拽诪谉 诪拽讜诐 砖讗诪专讜 诇讛讗专讬讱 驻砖讬讟讗 讻讜' 讜注讘专讬状祝 砖砖讬谞讛 讛讙讬壮 讘讙诪壮, 讜讛状讚 诇讞转讜诐 讬状诇 讻转专"讬 讚讛讬讬谞讜 驻讬专讜砖讜 讚专讬砖讗 , 讜讘诪讛专砖讘状讗 讻转讘 讚讬砖 砖转讜拽谞讜 诇驻转讜讞 讜砖诇讗 诇讞转讜诐 讜讻谉 诇讞转讜诐 讜砖诇讗 诇驻转讜讞 讘讘专讜讱 讜诇讻谉 讗诪专 讘讝讛 讗住讜专 诇砖谞讜转 诪讟讘注 砖讟讘注讜 讞讻诪讬诐, 讜注谞讜讘"讬 诪状转 讞讗讛注状讝 住驻状讗 :


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讘注谞讬谉 注讜住拽 讘诪爪讜讛 驻讟讜专 诪谉 讛诪爪讜讛
讙诪' 讝"诇 诇讻讚转谞讬讗 讘砖讘转讱 讘讘讬转讱 驻专讟 诇注讜住拽 讘诪爪讜讛 讜讘诇讻转讱 讘讚专讱 驻专讟 诇讞转谉 诪讻讗谉 讗诪专讜 讛讻讜谞住 讗转 讛讘转讜诇讛 驻讟讜专 讜讗转 讛讗诇诪谞讛 讞讬讬讘 讜讻讜' 讗讬 讛讻讬 讛讻讜谞住 讗转 讛讗诇诪谞讛 谞诪讬 讛讗讬 讟专讬讚 讜讛讗讬 诇讗 讟专讬讚 注讻"诇.
讗.
注讬讬谉 讘专砖"讬 (讚"讛 讜讘诇讻转讱 讘讚专讱 驻专讟 诇讞转谉) 讜讝"诇 讜讗注"讙 讚讞转谉 谞诪讬 注讜住拽 讘诪爪讜讛 讛讜讗 讗讬 诇讗讜 拽专讗 讬转讬专讛 诇讗 谞驻拽讗 诇谉 诪拽专讗 拽诪讗 讚讻讬讜谉 讚注讜住拽 讘诪爪讜讛 诇讗 讻转讬讘 讘拽专讗 讘讛讚讬讗 讗诇讗 诪讬注讜讟讗 讘注诇诪讗 讛讜讗 讚拽讗 讚专砖讬谞谉 诪讘讬转讱 讜诪诪注讟讬谞谉 诪讬谞讬讛 注讜住拽 讘诪诇讗讻转 诪爪讜讛 讚讗讬讻讗 讟专讚讛 讗讘诇 讞转谉 讚讟专讚讛 讚诪讞砖讘讛 讘注诇诪讗 讛讜讗 砖诪讞砖讘 注诇 注住拽 讘转讜诇讬诐 讗讬 诇讗讜 拽专讗 讬转讬专讗 诇讗 讗讬转诪注讬讟 注讻"诇, 讜诪讘讜讗专 讚住"诇 诇专砖"讬 讚讛驻讟讜专 讚注讜住拽 讘诪爪讜讛 讞诇 诪砖讜诐 讟专讚讛 讚诪爪讜讛, 讜拽住"讚 讚专拽 讘讟专讚讛 讚诪诇讗讻转 诪爪讜讛 驻讟讜专 拽诪"诇 讚讗祝 讘讟专讚讛 讚诪讞砖讘转 讘注讬诇转 诪爪讜讛 谞诪讬 驻讟讜专. 讜注讬讬谉 讘专砖"讬 讘讛诪砖讱 讛住讜讙讬讗 (讚"讛 讟专讬讚 讚诪爪讜讛) 讜讝"诇 讜讻讬讜谉 讚讗谞谉 诪讬注讜讟 讘注诇诪讗 讚专砖讬谞谉 驻专讟 诇讞转谉 诪住转讬讬讱 讗诐 诪诪注讟转 诪讬谞讬讛 讟专讚讛 讚诪爪讜讛 注讻"诇. 讜诪讘讜讗专 谞诪讬 诪讚讘专讬讜 讻讗谉 讚讬住讜讚 讛驻讟讜专 讚注讜住拽 讘诪爪讜讛 驻讟讜专 诪谉 讛诪爪讜讛 讛讬讬谞讜 诪砖讜诐 讟专讚讛 讚诪爪讜讛. 讜诪砖诪注 诇驻讬"讝 讚讛讻讜谞住 讗转 讛讗诇诪谞讛 讞讬讬讘 讘拽"砖 讗祝 讘砖注转 讻谞讬住讛 诪诪砖, 讚讗注"驻 砖讘讗讜转讛 砖注讛 注住讜拽 讛讜讗 讘诪爪讜讛 讘驻讜注诇 诪"诪 诪讻讬讜谉 讚诇讬讻讗 讟专讚讛 讗讬谞讜 驻讟讜专 诪讛诪爪讜讛 讛砖谞讬讛. 讜讻谉 诪讘讜讗专 诪讚讘专讬 讛专诪讘"诐 (驻"讚 诪讛诇' 拽"砖 讛"讗 讜讛"讘) 讜讝"诇 诪讬 砖讛讬讛 诇讘讜 讟专讜讚 讜谞讞驻讝 讘讚讘专 诪爪讜讛 诪讻诇 讛诪爪讜转 驻讟讜专 诪拽专讬讗转 砖诪注. 诇驻讬讻讱 讞转谉 砖谞砖讗 讘转讜诇讛 驻讟讜专 诪拽专讬讗转 砖诪注 注讚 砖讬讘讜讗 注诇讬讛 诇驻讬 砖讗讬谉 讚注转讜 驻谞讜讬讛 砖诪讗 诇讗 讬诪爪讗 讘转讜诇讬诐 讜讻讜' 讗讘诇 讛谞讜砖讗 讗转 讛讘注讜诇讛 讗注"驻 砖讛讜讗 注讜住拽 讘诪爪讜讛 讞讬讬讘 诇拽专讜转 讛讜讗讬诇 讜讗讬谉 诇讜 讚讘专 砖诪砖讘砖 讚注转讜 讜讻谉 讻诇 讻讬讜爪讗 讘讝讛 注讻"诇. 讜讻"讻 讛专砖讘"讗 讘住讜讙讬讬谉 (讚"讛 讘诇讻转讱 讘讚专讱 讜讻讜') 讘砖诐 专' 讛讗讬 讙讗讜谉 讜讝"诇 讜讻诇诇 诇诇诪讚谞讜 讛讬讻讗 讚讟专讜讚 讟讬专讚讛 讚诪爪讜讛 驻讟讜专 讻讙讜谉 讻讜谞住 讗转 讛讘转讜诇讛 讜讻讬讜爪讗 讘讜 讗讘诇 讛注讜住拽 讘诪爪讜讛 讜诇讗 讟专讜讚 讻讙讜谉 讻讜谞住 讗诇诪谞讛 讗讜 讚讟专讬讚 讜诇讗 讘诪爪讜讛 讻讙讜谉 诪讬 砖讟讘注讛 住驻讬谞转讜 讘讬诐 讜讻讙讜谉 讗讘诇 讞讬讬讘 讜谞专讗讛 诪讚讘专讬讜 讙"讻 砖讗讬谉 讛驻专砖 讘讬谉 讛讜诇讱 诇讚讘专 诪爪讜讛 讜讘讬谉 注讜住拽 讘诪爪讜讛 讗诇讗 砖讛讜讗 诪驻专砖 讻讜谞住 讗转 讛讘转讜诇讛 讜讗转 讛讗诇诪谞讛 讻驻砖讜讟讜 讻诇讜诪专 讗驻讬诇讜 讘注讜讚讜 诪转注住拽 讘谞讬砖讜讗讬讛谉 讚讗讬讻讗 诪爪讜讛 讜讗驻' 讻谉 讘讻讜谞住 讗转 讛讗诇诪谞讛 讻讬讜谉 讚诪爪讜讛 讚诇讬转 讘讬讛 讟专讚讛 讛讬讗 讞讬讬讘 讘拽"砖 注讻"诇.
讗诪谞诐 注讬讬谉 讘转讜住' (讘诪住' 住讜讻讛 讚祝 讻讛. 讚"讛 讜讘诇讻转讱) 讚诪讘讜讗专 诪讚讘专讬讛诐 讚诪转专讬 拽专讗讬 谞诇诪讚讜 讘' 讚讬谞讬诐 谞驻专讚讬诐: 讗) 讚注讜住拽 讘诪爪讜讛 驻讟讜专 诪谉 讛诪爪讜讛, 讘) 讚讟专讚讛 讚诪爪讜讛 驻讜讟专转 讜讗驻讬诇讜 讘砖注讛 砖讗讬谞讜 注讜住拽 讘拽讬讜诐 诪爪讜讛 诪诪砖. 讜诪讘讜讗专 谞诪讬 诪讚讘专讬 讛专砖讘"讗 讘住讜讙讬讬谉 (讚"讛 讘诇讻转讱) 讜讝"诇 讜诪砖讜诐 讛讻讬 驻专讬讱 讗讬 讛讻讬 讗驻讬诇讜 讻讜谞住 讗转 讛讗诇诪谞讛 谞诪讬 讚讘讻谞讬住转 讗诇诪谞讛 谞诪讬 诪爪讜讛 讗讬讻讗 讜诪讗讬 砖谞讗 讗讝讬诇 诇诪讻谞住 讗转 讛讘转讜诇讛 讜驻专讬拽 讚诇讗讜 讚讗讝讬诇 诇讻谞讜住 拽讗诪专 讚讛讛讬讗 诪讘砖讘转讱 谞驻拽讗 讚讻诇 讚讗讝讬诇 诇讚讘专 诪爪讜讛 讛讬讬谞讜 注讜住拽 讘诪爪讜讛 讗诇讗 诪砖讜诐 讟专讚讛 讛讜讗 讚驻讟专讬谞谉 诇讬讛 讜讻讜' 驻专讟 诇讞转谉 砖注讜住拽 讘诪爪讜讛 讻诇讜诪专 讘讟专讚讛 讚诪爪讜讛 注讻"诇, 讜诪讘讜讗专 讚住讜讘专 讚讬砖 讘' 驻讟讜专讬诐: 讗) 驻讟讜专 注讜住拽 讘诪爪讜讛 驻讟讜专 诪谉 讛诪爪讜讛, 讘) 驻讟讜专 讟专讚讛 讚诪爪讜讛 讚驻讜讟专 讗驻讬诇讜 讘砖注讛 砖讗讬谞讜 注讜住拽 讘诪爪讜讛 诪诪砖. 讜爪"讘 讘讬住讜讚 驻诇讜讙转转诐.
讜讛谞讛 注讬讬谉 讘转讜住' 讘住讜讻讛 (讚祝 讻讛. 讚"讛 砖诇讜讞讬) 讚住讘专讬 讚注讜住拽 讘诪爪讜讛 驻讟讜专 诪谉 讛诪爪讜讛 专拽 讘讗讜驻谉 砖讗讬 讗驻砖专 诇拽讬讬诐 讗转 砖转讬讛谉. 诪讗讬讚讱 讛专"谉 (讘住讜讻讛 讚祝 讬讗. 讘讚驻讬 讛专讬"祝) 住讜讘专 砖注讜住拽 讘诪爪讜讛 驻讟讜专 诪谉 讛诪爪讜讛 讙诐 讻砖讗驻砖专 诇拽讬讬诐 讗转 砖转讬讛谉. 讗诪谞诐 讛专"谉 诪爪专讬讱 砖讬讛讗 注讜住拽 讘诪爪讜讛 讜诇讗 诇诪讬 砖诪拽讬讬诐 诪爪讜讛 讘诇讬 讛转注住拽讜转 讻讙讜谉 砖诇讜讘砖 爪讬爪讬转 讗讜 砖讬砖 诇讜 诪讝讜讝讛 讘讘讬转讜.
讜谞专讗讛 讚谞讞诇拽讜 转讜住' 讜讛专"谉 讘讙讚专 讚讬谉 注讜住拽 讘诪爪讜讛 驻讟讜专 诪谉 讛诪爪讜讛. 诇转讜住' 讚讬谉 注讜住拽 讘诪爪讜讛 驻讟讜专 诪谉 讛诪爪讜讛 讞诇 诪讚讬谉 讚讞讬讬讛, 讜诇驻讬讻讱 专拽 讘讗讜驻谉 砖讗讬 讗驻砖专 诇拽讬讬诐 砖谞讬讛诐 讚讛讬讬谞讜 砖讗诐 讬拽讬讬诐 讗转 讛诪爪讜讛 讛讗讞专转 转讘讜讟诇 讛诪爪讜讛 砖注讜住拽 讘讛 讗讝讬 讞诇 讚讬谉 讚讞讬讬讛 讻诇讜诪专 砖拽讬讜诐 讛诪爪讜讛 砖注讜住拽 讘讛 讚讜讞讛 讗转 讛诪爪讜讛 讛砖谞讬讛. 讜讗讬诇讜 讛专"谉 住讜讘专 讚讛讚讬谉 讚注讜住拽 讘诪爪讜讛 驻讟讜专 诪谉 讛诪爪讜讛 讞诇 诪讚讬谉 驻讟讜专, 讚讛讬讬谞讜 诪讬 砖注讜住拽 讘诪爪讜讛 讗讞转 驻讟讜专 诇讙诪专讬 诪诪爪讜转 讗讞专讜转, 讜诇讻谉 驻讟讜专 讗祝 讻砖讗驻砖专 诇拽讬讬诐 讗转 砖转讬讛谉. 讜谞专讗讛 注讜讚 讚诇转讜住' 讛讚讞讬讬讛 讞诇 诪砖讜诐 拽讬讜诐 讛诪爪讜讛 讛专讗砖讜谞讛 砖注住讜拽 讘讛. 诪砖讗"讻 诇讚注转 讛专"谉 注爪诐 讛讛转注住拽讜转 讘诪注砖讛 讛诪爪讜讛 讛专讗砖讜谞讛 驻讜讟专转 诪讛诪爪讜讛 讛砖谞讬讛. 讜住"诇 砖讗讬谞讜 驻讟讜专 诪诪爪讜转 讗讞专讜转 讻砖诇讜讘砖 爪讬爪讬转 讗讜 转驻讬诇讬谉 讚讞诇 讘诇讘讬砖转谉 专拽 拽讬讜诐 诪爪讜讛 讜诇讬讻讗 讛转注住拽讜转 讘诪注砖讛 诪爪讜讛.
讜诇驻讬"讝 讬转讻谉 讚讘讝讛 谞诪讬 谞讞诇拽讜 讛专讗砖讜谞讬诐 讘住讜讙讬讬谉, 讚诇讚注转 讛专讗砖讜谞讬诐 (专砖"讬 讘住讜讙讬讬谉, 讛专诪讘"诐 驻"讚 诪讛诇' 拽"砖 讛诇' 讗' - 讘' 讜专' 讛讗讬 讙讗讜谉) 讚住"诇 讚讬住讜讚 讛驻讟讜专 讞诇 诪砖讜诐 讟讬专讚讛 讚诪爪讜讛 诪住转讘专 讚住"诇 讻砖讬讟转 讛转讜住' 讚讬住讜讚 讛讚讬谉 讚注讜住拽 讘诪爪讜讛 驻讟讜专 诪谉 讛诪爪讜讛 讞诇讜转 讚讬谉 讚讞讬讬讛 讛讜讗, 讜诇讻谉 驻讟讜专 专拽 讘讗讜驻谉 砖讛讜讗 讟专讜讚 讜砖讗讬 讗驻砖专 诇讜 诇拽讬讬诐 讗转 砖转讬讛谉, 讚讗讝讬 讛讟讬专讚讗 讘拽讬讜诐 讛诪爪讜讛 讛专讗砖讜谞讛 讚讜讞讛 讗转 讛诪爪讜讛 讛砖谞讬讛. 讜诇驻"讝 讘讻讜谞住 讗转 讛讗诇诪谞讛 讗注"驻 砖注讜住拽 讘诪爪讜讛 诪"诪 诪讻讬讜谉 砖讗讬谉 诇讜 讟讬专讚讛 讘讻谞讬住转讛 讞讬讬讘 讘拽"砖, 讚讛讗 讗驻砖专 诇讜 诇拽讬讬诐 讗转 砖转讬讛谉 讜诪砖讜诐 讛讻讬 诇讬讻讗 讚讞讬讬讛. 诪讗讬讚讱 诇砖讬讟转 讛专讗砖讜谞讬诐 (讛专砖讘"讗 讛谞"诇, 转讜住' 讘住讜讻讛 讻讛 讗 讚"讛 讘诇讻转讱) 讚住"诇 讚讞诇 驻讟讜专 注讜住拽 讘诪爪讜讛 驻讟讜专 诪谉 讛诪爪讜讛 诪讞诪转 注爪诐 讛注住拽 讘诪爪讜讛 讜驻讟讜专 讗祝 讘讚诇讬讻讗 讟讬专讚讛, 谞专讗讛 讚住讘专讬 讻砖讬讟转 讛专"谉 讚讙讚专 讛讚讬谉 讚注讜住拽 讘诪爪讜讛 驻讟讜专 诪谉 讛诪爪讜讛 讞诇 诪讚讬谉 驻讟讜专 讜讛驻拽注讛, 讜诇讻谉 驻讟讜专 讗祝 讘讗讜驻谉 砖讗讬谉 诇讜 讟讬专讚讛 讚诪爪讜讛 讜讘讚讗驻砖专 诇拽讬讬诐 讗转 砖转讬讛谉. 讚诪讞诪转 注爪诐 讛讛转注住拽讜转 讘诪爪讜讛 讛专讗砖讜谞讛 讞诇 驻讟讜专 诪诪爪讜转 讗讞专讜转. 讜诇砖讬讟转诐 讛讻讜谞住 讗转 讛讗诇诪谞讛 讘砖注转 讻谞讬住讛 驻讟讜专 诪拽"砖 讗祝 砖讗驻砖专 诇讜 诇拽讬讬诐 讗转 砖转讬讛谉 讚诪讻讬讜谉 讚讛讜讬 注讜住拽 讘诪爪讜讛 讞诇 驻讟讜专 诪诪爪讜转 讗讞专讜转.
讜谞专讗讛 注讜讚 谞"诪 讘讝讛 讘诪讬 砖注讜住拽 讘诪爪讜讛 讜诪砖讜诐 讻讱 讞讬住专 转驻诇讛 讛讗诐 诪转驻诇诇 转驻诇转 转砖诇讜诪讬谉 讗讜 诇讗. 讚诇砖讬讟转 讛专诪讘"诐 讚注讜住拽 讘诪爪讜讛 驻讟讜专 诪谉 讛诪爪讜讛 讞诇 诪讚讬谉 讚讞讬讬讛 讜讗讜谞住 讬"诇 讚讻讬讜谉 砖讞讬住专 讗转 讛转驻诇讛 诪砖讜诐 讗讜谞住 讞讬讬讘 讘转砖诇讜诪讬谉. 诪砖讗"讻 诇砖讬讟转 讛专"谉 讚讛讜讬 讚讬谉 驻讟讜专 讜讛驻拽注讛 讬"诇 讚讗讬谞讜 讞讬讬讘 讘转砖诇讜诪讬谉77.
讗诪谞诐 讬砖 诇讛注讬专 注诇 诪讛 砖讘讬讗专谞讜 讘砖讬讟转 讛专诪讘"诐 讚讬住讜讚 讛驻讟讜专 讚注讜住拽 讘诪爪讜讛 驻讟讜专 诪谉 讛诪爪讜讛 讛讜讗 诪砖讜诐 讟讬专讚讛 讚诪爪讜讛 讜住"诇 讻砖讬讟转 讛转讜住' 讚讛驻讟讜专 讞诇 诪讚讬谉 讚讞讬讬讛, 讜讻砖讗驻砖专 诇讜 诇拽讬讬诐 讗转 砖转讬讛谉 讞讬讬讘, 讚讛专讬 讛诪讙讬讚 诪砖谞讛 (驻"讜 诪讛诇' 住讜讻讛 讛"讚) 谞拽讟 讘砖讬讟转 讛专诪讘"诐 讚砖诇讜讞讬 诪爪讜讛 驻讟讜专讬诐 诪谉 讛住讜讻讛 讙诐 讻砖讗驻砖专 诇讛诐 诇拽讬讬诐 讗转 砖转讬讛谉. 讜谞专讗讛 讚砖诇讜讞讬 诪爪讜讛 讛讜讬 讞诇讜转 驻讟讜专 讘驻谞讬 注爪诪讜 诪诪爪讜转 住讜讻讛 讜讗讬谞讜 驻讟讜专 诪讚讬谉 注讜住拽 讘诪爪讜讛 讚讻诇 讛转讜专讛 讻讜诇讛, 讜注"讻 驻讟讜专讬诐 讙诐 讘砖讗驻砖专 诇拽讬讬诐 讗转 砖转讬讛谉78.
讘.
注讬讬谉 讘住讜讻讛 (讚祝 讻讛.) 讘专砖"讬 讚"讛 砖诇讜讞讬 诪爪讜讛 讜讝"诇 讛讜诇讻讬 讘讚讘专 诪爪讜讛 讻讙讜谉 诇诇诪讜讚 转讜专讛 讗讜 诇讛拽讘讬诇 驻谞讬 专讘讜 讜诇驻讚讜转 砖讘讜讬讬谉 驻讟讜专讬谉 诪谉 讛住讜讻讛 讜讻讜' 注讻"诇. 讜爪"注, 诇诪讛 驻专讟 专砖"讬 讚讜拽讗 讗讜驻谞讬诐 讗诇讛 砖诇 砖诇讜讞讬 诪爪讜讛 讛驻讟讜专讬诐 诪谉 讛住讜讻讛, 讛专讬 讚讬谉 砖诇讜讞讬 诪爪讜讛 砖讬讬讱 诇讻讗讜专讛 讘砖诇讜讞讬诐 诇拽讬讬诐 讗讬讝讜 诪爪讜讛 砖转讛讬讛 诪转专讬"讙 讛诪爪讜讜转 砖讘转讜专讛.
讜谞专讗讛 讚讬注讜讬谉 砖诐 讘转讜住' (讚"讛 砖诇讜讞讬) 砖讛讘讬讗讜 驻专砖"讬 讜诇诪住拽谞讗 谞拽讟讜 砖诇讗 讞诇 讚讬谉 讛注讜住拽 讘诪爪讜讛 驻讟讜专 诪谉 讛诪爪讜讛 讘诪拽讜诐 砖讗驻砖专 诇拽讬讬诐 讗转 砖转讬讛谉. 诇讚注转诐 砖诇 讛转讜住' 专拽 讘讟讜诇 拽讬讜诐 诪爪讜讛 讗讞转 讚讜讞讛 诪爪讜讛 砖谞讬讛, 讗讘诇 讗诐 讗驻砖专 诇拽讬讬诐 讗转 砖转讬讛谉 讞讬讬讘 讛注讜住拽 讘诪爪讜讛 讗讞转 讙诐 讘诪爪讜讛 讛讗讞专转. 讘专诐 砖讬讟转 讛专"谉 (砖诐) 讛讬讗 砖讛注讜住拽 讘诪爪讜讛 驻讟讜专 诪谉 讛诪爪讜讛 讙诐 讻砖谞讬转谉 诇拽讬讬诐 讗转 砖转讬讛谉. (讗诇讗 砖爪专讬讱 诇讛讬讜转 注讜住拽 讘诪爪讜讛 诪诪砖 讜诇讗 讘诪讬 砖讗讬谞讜 注讜住拽 讘诪爪讜讛 讻诇诇 讜专拽 诪拽讬讬诐 诪爪讜讛, 讻讙讜谉 砖诇讜讘砖 爪讬爪讬转 讗讜 砖讬砖 诇讜 诪讝讜讝讛 讘讘讬转讜, 讚讗讬谉 讛驻讟讜专 诪砖讜诐 砖诪拽讬讬诐 诪爪讜讛 讗诇讗 诪讞诪转 讛注住拽 讘诪爪讜讛 注讬讬谉 砖诐). 讜诇驻讬 讛专"谉 讛注讜住拽 讘诪爪讜讛 驻讟讜专 诇讙诪专讬 诪诪爪讜讜转 讗讞专讜转. 诪讗讬讚讱 诇讘注诇讬 讛转讜住' 讗祝 讛注讜住拽 讘诪爪讜讛 讞讬讬讘 讘诪爪讜讜转 讗讞专讜转, 讗诇讗 砖拽讬讜诐 讛诪爪讜讛 砖诪转注住拽 讘讛 讚讜讞讛 讗转 讛诪爪讜讛 讛讗讞专转 砖讗讬谞讜 注讜住拽 讘讛 讻砖讗讬 讗驻砖专 诇拽讬讬诐 讗讜转讛 讜讙诐 讗转 讛专讗砖讜谞讛. 讗诇讬讘讗 讚讛专"谉 讛驻讜讟专 讛讜讗 讛讛转注住拽讜转 讘诪爪讜讜转 讜讗讬诇讜 诇转讜住' 讛讚讜讞讛 讛讜讗 讛拽讬讜诐 砖诇 讛诪爪讜讛 讛专讗砖讜谞讛 砖注讜住拽 讘讛.
讜讬砖 诇注讬讬谉 讛讗诐 讙诐 讘讛讻谞讛 诇诪爪讜讜转 谞讗诪专 讛讚讬谉 砖讛注讜住拽 讘诪爪讜讛 驻讟讜专 诪谉 讛诪爪讜讛. 讜讬转讻谉 诇讜诪专 砖讝讛 转诇讜讬 讘砖讬讟讜转 讛专"谉 讜讛转讜住', 讚诇驻讬 讛专"谉 砖讛驻讜讟专 讛讜讗 讛讛转注住拽讜转 讘诪爪讜讜转, 讬"诇 讚讗祝 讛讻谞讛 诇诪爪讜讜转 转讞砖讘 讛转注住拽讜转 讘诪爪讜讜转 诇驻讟讜专 诪诪爪讜讜转 讗讞专讜转. 诪讗讬讚讱 诇砖讬讟转 讛转讜住' 讚住"诇 讚讬住讜讚 讛驻讟讜专 讚注讜住拽 讘诪爪讜讛 驻讟讜专 诪谉 讛诪爪讜讛 讞诇 诪讚讬谉 讚讞讬讬讛, 讚讛讬讬谞讜 砖拽讬讜诐 讛诪爪讜讛 砖注住讜拽 讘讛 讚讜讞讛 诪诪谞讜 讗转 讛诪爪讜讛 讛砖谞讬讬讛, 讬"诇 讚讛讜讗讬诇 讜讗讬谉 讘讛讻谞讛 诇诪爪讜讛 讞诇讜转 砖诐 诪注砖讛 诪爪讜讛 注爪诪讛 讜讗讬谉 讘讛讻谞讛 诇诪爪讜讛 讞诇讜转 拽讬讜诐 诪爪讜讛 注爪诪讛, 诪住转讘专 砖讗讬谞讛 讚讜讞讛 诪爪讜讜转 讗讞专讜转.
讜诇驻讬"讝 讬砖 诇注讬讬谉 讘讚讬谉 砖砖诇讜讞讬 诪爪讜讛 驻讟讜专讬诐 诪谉 讛住讜讻讛 诪驻谞讬 讛讛诇讻讛 砖注讜住拽 讘诪爪讜讛 驻讟讜专 诪谉 讛诪爪讜讛. 讚讘砖诇诪讗 诇驻讬 讛专"谉 砖讛讻谞讛 诇诪爪讜讛 谞讞砖讘转 讻讛转注住拽讜转 讘诪爪讜讛 诪住转讘专 讚讙诐 砖诇讜讞讬 诪爪讜讛 谞讞砖讘讬诐 诇诪转注住拽讬诐 讘诪爪讜讜转. 讗讱 诇驻讬 讛转讜住' 砖讛讚讜讞讛 讛讜讗 拽讬讜诐 讛诪爪讜讛 注爪诪讛, 爪"注 诇诪讛 讬驻讟专讜 砖诇讜讞讬 诪爪讜讛 诪谉 讛住讜讻讛, 讛专讬 讗讬谞诐 注讜住拽讬诐 讘拽讬讜诐 诪爪讜讛 讗诇讗 讘讛讻谞讛, 讜诇讻讗讜专讛 讗讬谉 讻讗谉 讛驻讟讜专 砖诇 注讜住拽 讘诪爪讜讛 驻讟讜专 诪谉 讛诪爪讜讛.
讜谞专讗讛 砖讘讚讜拽讗 驻专讟讜 讘转讜住' 砖诇砖转 讛讗讜驻谞讬诐 讛讗诇讜 砖诇 砖诇讜讞讬 诪爪讜讛 - 诇诇诪讜讚 转讜专讛, 诇讛拽讘讬诇 驻谞讬 专讘讜, 讜诇驻讚讜转 砖讘讜讬讬谉 - 讚专拽 讛砖诇讜讞讬诐 讛讗诇讛 诪转注住拽讬诐 讘注爪诐 拽讬讜诐 讛诪爪讜讛 讙诐 讘注转 砖诇讬讞讜转诐. 讘专诐 砖讗专 砖诇讜讞讬 诪爪讜讛 讞讬讬讘讬诐 讘诪爪讜讜转 讗讞专讜转 讻讬 讗讬谉 讘砖诇讬讞讜转诐 讛转注转住拽讜转 讘诪爪讜讜转 注爪诪谉 讗诇讗 讛讻谞讛 诇诪爪讜讜转, 讜讛讻谞讛 诇诪爪讜讜转 讗讬谞讛 讚讜讞讛 诪爪讜讜转 讗讞专讜转.
讚讛讛讜诇讱 诇讛拽讘讬诇 驻谞讬 专讘讜 驻砖讬讟讗 砖讛讜讗 诪转注住拽 讘注爪诐 拽讬讜诐 诪爪讜转 讻讘讜讚 专讘讜 讙诐 讘注转 讛讛诇讬讻讛. 讜讗讬谉 讛讛诇讬讻讛 讛讻谞讛 讙专讬讚讗 诇诪爪讜转 讻讘讜讚 讛专讘 讗诇讗 诪讛讜讜讛 讞诇拽 诪注爪诐 讛诪爪讜讛 砖诇 讻讘讜讚 讛专讘. 讜讛讜讗 讛讚讬谉 讛讛诇讬讻讛 诇驻讚讜转 砖讘讜讬讬诐 讘专讜专 砖讗讬谞讛 专拽 讛讻谞讛 诇诪爪讜转 驻讚讬讜谉 砖讘讜讬讬诐 讗诇讗 诪讛讜讜讛 讞诇拽 诪注爪诐 诪爪讜转 驻讚讬讜谉 砖讘讜讬讬诐 注爪诪讛 讜讛爪诇转诐79.
讘专诐 讬砖 诇注讬讬谉 讗讬讱 讛讛诇讬讻讛 诇转诇诪讜讚 转讜专讛 诪讛讜讜讛 讞诇拽 诪诪爪讜转 转"转, 砖讛专讬 诇驻讜诐 专讬讛讟讗 讗讬谉 讛讛诇讬讻讛 诇诇诪讜讚 转讜专讛 讞诇拽 诪诪爪讜转 讛诇讬诪讜讚 讜讗讬谞讛 讗诇讗 讛讻谞讛 讘诇讘讚 诇诪爪讜转 讛诇讬诪讜讚.
讜谞专讗讛 诇讜诪专 砖讘诪爪讜转 转诇诪讜讚 转讜专讛 讬砖 砖谞讬 拽讬讜诪讬诐: 讗) 拽讬讜诐 砖诇 讬讚讬注转 讛转讜专讛. 讘) 拽讬讜诐 砖诇 讬讙讬注讛 讘转讜专讛.
讜讛谞讛 砖谞讬 讛讞讬讜讘讬诐 讛讗诇讛 诪讘讜讗专讬诐 讘专诪讘"诐 讘驻专拽 专讗砖讜谉 诪讛诇讻讜转 转诇诪讜讚 转讜专讛. 讘讞诇拽 讛专讗砖讜谉 砖诇 讛驻专拽 (讛诇' 讗' - 讝') 诪砖转注讬 讛专诪讘"诐 讘诪爪讜转 讬讚讬注转 讛转讜专讛 - 讛讬讬谞讜 转诇诪讜讚 转讜专讛 讜讝"诇: 谞砖讬诐 讜注讘讚讬诐 讜拽讟谞讬诐 驻讟讜专讬诐 诪转诇诪讜讚 转讜专讛 讻讜' 讗讘诇 拽讟谉 讗讘讬讜 讞讬讬讘 诇诇诪讚讜 转讜专讛 砖谞讗诪专 讜诇诪讚转诐 讗讜转诐 讗转 讘谞讬讻诐 诇讚讘专 讘诐 讻讜' 讻砖诐 砖讞讬讬讘 讗讚诐 诇诇诪讚 讗转 讘谞讜 讻讱 讛讜讗 讞讬讬讘 诇诇诪讚 讗转 讘谉 讘谞讜 讻讜' 讗诇讗 诪爪讜讛 注诇 讻诇 讞讻诐 讜讞讻诐 诪讬砖专讗诇 诇诇诪讚 讗转 讻诇 讛转诇诪讬讚讬诐 讻讜' 讻砖诐 砖诪爪讜讛 注诇讬讜 诇诇诪讚 讗转 讘谞讜 讻讱 讛讜讗 诪爪讜讜讛 诇诇诪讚 注爪诪讜 讜讻讜' 注讻"诇.
讜讗讬诇讜 讘讞诇拽 讛讗讞专讜谉 砖诇 讛驻专拽 (讛诇' 讞' - 讬"讙) 讛专诪讘"诐 诪讬讬专讬 诪注谞讬谉 讛诪爪讜讛 诇讛转注住拽 讘转讜专讛 讜讝"诇: 讻诇 讗讬砖 诪讬砖专讗诇 讞讬讬讘 讘转诇诪讜讚 转讜专讛 讘讬谉 注谞讬 讘讬谉 注砖讬专 讘讬谉 砖诇诐 讘讙讜驻讜 讘讬谉 讘注诇 讬住讜专讬谉 讘讬谉 讘讞讜专 讘讬谉 砖讛讬讛 讝拽谉 讙讚讜诇 砖转砖砖 讻讞讜 讗驻讬诇讜 讛讬讛 注谞讬 讻讜' 讜讗驻讬诇讜 讘注诇 讗砖讛 讜讘谞讬诐 讞讬讬讘 诇拽讘讜注 诇讜 讝诪谉 诇转诇诪讜讚 转讜专讛 讘讬讜诐 讜讘诇讬诇讛 砖谞讗诪专 讜讛讙讬转 讘讜 讬讜诪诐 讜诇讬诇讛. 讙讚讜诇讬 讞讻诪讬 讬砖专讗诇 讛讬讜 诪讛谉 讞讜讟讘讬 注爪讬诐 讜诪讛谉 砖讜讗讘讬 诪讬诐 讜讛谉 住讜诪讬诐 讜讗注驻"讻 讛讬讜 注讜住拽讬诐 讘转"转 讘讬讜诐 讜讘诇讬诇讛 讻讜' 注讚 讗讬诪转讬 讞讬讬讘 诇诇诪讜讚 转讜专讛 注讚 讬讜诐 诪讜转讜 砖谞讗诪专 讜驻谉 讬住讜专讜 诪诇讘讘讱 讻诇 讬诪讬 讞讬讬讱 讻讜' 讜讞讬讬讘 诇砖诇砖 讗转 讝诪谉 诇诪讬讚转讜 注讻"诇. 讜谞专讗讛 讚讛专诪讘"诐 拽讘注 讻讗谉 讚讬砖 诪爪讜讛 诇讛转注住拽 讘转讜专讛 讜诇拽讘讜注 讝诪谞讬诐 诇诇诪讜讚. 讜谞专讗讛 砖诪砖讜诐 讻讱 砖讜讗诇讬诐 讘砖诪讬诐 讗转 讛谞驻讟专 "讛拽讘注转 注转讬诐 诇转讜专讛", 讜讗讬谉 砖讜讗诇讬诐 讗讜转讜 "讛诇诪讚转 转讜专讛", 讻讬 注讬拽专 讛讗讞专讬讜转 砖诇 讛讗讚诐 讛讜讗 诇讛转讬讬讙注 讘转讜专讛 讜诇拽讘讜注 讝诪谞讬诐 诇转讜专讛 讗讘诇 讗"讗 诇转讘讜注 诪讝拽谉 砖转砖砖 讻讞讜 讜砖谞砖讻讞 诪诪谞讜 诇讬诪讜讚讜 诪驻谞讬 讞讜诇砖转 讻讜讞讜转讬讜 砖讬讚注 讗转 讛转讜专讛. 讛讞讜讘讛 讛诪转诪讚转 讜讛讗讞专讬讜转 讛讘诇转讬 讘讟诇讛 讛讬讗 专拽 讘讛转注住拽讜转 讘转讜专讛 讻驻讬 讻讞讜.
讜注讜讚 谞专讗讛 诪讚讘专讬 讛专诪讘"诐 砖讻转专 讛转讜专讛 砖讘讜 谞讻转专讜 讬砖专讗诇 讗讬谞谞讜 讛讻转专 砖诇 讬讚讬注转 讛转讜专讛 讗诇讗 讛讻转专 砖诇 讬讙讬注转 讛转讜专讛. 讜讝"诇 讛专诪讘"诐 (驻"讙 诪讛诇' 转诇诪讜讚 转讜专讛 讛"讗): 讘砖诇砖讛 讻转专讬诐 谞讻转专讜 讬砖专讗诇 讻转专 转讜专讛 讻转专 讻讛讜谞讛 讜讻转讘 诪诇讻讜转. 讻转专 讻讛讜谞讛 讝讻讛 讘讜 讗讛专谉 讻讜' 讻转专 诪诇讻讜转 讝讻讛 讘讜 讚讜讚 讻讜' 讻转专 转讜专讛 讛专讬 诪讜谞讞 讜注讜诪讚 诇讻诇 讬砖专讗诇 讻讜' 讻诇 诪讬 砖讬专爪讛 讬讘讗 讜讬讟讜诇 注讻"诇. 讜诪讘讜讗专 讚讻诇 砖专讜爪讛 诇讘讜讗 讜诇讬讟讜诇 讬讻讜诇 诇讝讻讜转 讘讻转专 讛转讜专讛. 讜讬砖 诇讛注讬专 讚诪讛 讬注砖讛 讗讚诐 砖讗讬谞讜 讘注诇 讻砖专讜谞讜转 讜砖讗祝 驻注诐 诇讗 讬讚注 讗转 讻诇 讛转讜专讛 讻讜诇讛 - 讛讗诐 讻转专 讛转讜专讛 讗讬谞讜 专讗讜讬 讙诐 诇讜? 讜注讻爪"诇 砖讻转专 讛转讜专讛 专讗讜讬 诇讻诇 诪讬 砖诪讬讙注 注爪诪讜 讘砖讘讬诇 讛转讜专讛, 讜诇诪讬 砖诪转注住拽 讘转讜专讛 讘讻诇 专讙注讬讜 讛驻谞讜讬讬诐 讻驻讬 讬讻诇转讜. 讜讻谉 诪转讘讗专 诪讚讘专讬 讛专诪讘"诐 (驻"讙 砖诐 讛"讜): 诪讬 砖谞砖讗讜 诇讘讜 诇拽讬讬诐 诪爪讜讛 讝讜 讻专讗讜讬 讜诇讛讬讜转 诪讜讻转专 讘讻转专 转讜专讛 诇讗 讬住讬讞 讚注转讜 诇讚讘专讬诐 讗讞专讬诐 讻讜' 讻讱 讛讬讗 讚专讻讛 砖诇 转讜专讛 驻转 讘诪诇讞 转讗讻诇 讜诪讬诐 讘诪砖讜专讛 转砖转讛 讜注诇 讛讗专抓 转讬砖谉 讜讞讬讬 爪注专 转讞讬讛 讜讘转讜专讛 讗转讛 注诪诇, 讜诇讗 注诇讬讱 讛讚讘专 诇讙诪讜专 讻讜' 讜讛砖讻专 诇驻讬 讛爪注专 注讻"诇. 讜讬砖 诇讚讬讬拽 讚讚讜拽讗 讘转讜专讛 拽讜讘注 讛专诪讘"诐 砖讛砖讻专 诇驻讬 讛爪注专 讗讘诇 诇讗 讘砖讗专 讛诪爪讜讜转. 讜讛讟注诐 讘讝讛 诪砖讜诐 砖讘转讜专讛 讘诇讘讚 讬砖 诪爪讜讛 砖诇 诪讗诪抓 讜讛转注住拽讜转 讘转讜专讛 讜讛砖讻专 诇驻讬 讛爪注专 砖诇 讛注诪诇. 讜讬"诇 讚诇讝讛 谞转讻讜讜谞讜 讞讝"诇 讘诪讛 砖讗诪专讜 讗讙专讗 讚讻诇讛 讚讜讞拽讗 (讘专讻讜转 讜 讘). 讜诇讻讗讜专讛 诪砖诪注 砖讬转讻谉 砖注诐 讛讗专抓 讛诪转讬讬讙注 诇诇讻转 诇砖诪讜注 砖注讜专 讘转讜专讛 砖讛讜讗 讗讬谞谞讜 诪砖讬讙 讘砖诇诪讜转, 讜诪爪讟注专 讜诪转讬讙注 诇讛讘讬谉 讬讜转专 诪讛转"讞 讛诪讘讬谉 讗转 砖注讜专 讛讻诇讛 讘谞拽诇, 讛讜讗 诪拽讘诇 讬讜转专 砖讻专, 砖讛专讬 拽讬讬诐 讘讬转专 砖讗转 讗转 讛诪爪讜讛 砖诇 注诪诇讜转 讜讛转注住拽讜转 讘转讜专讛. 讚砖讻专 讛注诪诇 讘转讜专讛 讗讬谞讜 转诇讜讬 讘讛爪诇讞讛 讘讬讚讬注转 讛转讜专讛. 讜讗祝 砖讘讻诇 讛诪爪讜讜转 讬砖 诇诪转讬讬讙注 讬讜转专 砖讻专 讘注砖讬讬转 讛诪爪讜讛 讚诇驻讜诐 爪注专讗 讗讙专讗 讬"诇 讚讛讬讬谞讜 诪砖讜诐 诪爪讜转 讗讛讘转 讚' 讘注诇诪讗 讜讻讚讜诪讛, 诪"诪 讗讬谉 讛讬讙讬注讛 讘诪爪讜转 讗讞专讜转 讞诇拽 诪讙讜祝 讛诪爪讜讛 注爪诪讛, 诪砖讗"讻 诪讬 砖注诪诇 讘转讜专讛 砖讛讜讗 诪拽讬讬诐 诪爪讜转 转"转 注爪诪讛. 讚讗讙专讗 讚讻诇讛 讚讜讞拽讗 讛讜讗 讚讬谉 诪讬讜讞讚 讘转"转.
讜讘讛转讗诐 诇讻讱 诪住转讘专 砖砖诇讜讞讬 诪爪讜讛 讛讛讜诇讻讬诐 诇诇诪讜讚 转讜专讛 讗讬谞诐 专拽 诪转注住拽讬诐 讘讛讻谞讛 诇转"转 讗诇讗 讙诐 讘注爪诐 讛诪爪讜讛 砖诇 注诪诇 讜讬讙讬注讛 讘转讜专讛. 讜诇驻讬讻讱 住讜讘专讬诐 讛转讜住' 砖讞诇讛 讛讚讞讬讬讛 砖诇 注讜住拽 讘诪爪讜讛 驻讟讜专 诪谉 讛诪爪讜讛 砖讛专讬 注讜住拽讬诐 讛诐 讘拽讬讜诐 讛诪爪讜讛 砖诇 转讜专讛.
讗讱 讘讞讬讚讜砖讬 讛专讬讟讘"讗 (讛谞讚驻住讬诐 讘讞讬讚讜砖讬 讛专砖讘"讗 诇诪住' 住讜讻讛 讚祝 讻讛. 讚"讛 讜讘诇讻转讱 讘讚专讱) 诪砖诪注 诇讛讬驻讱, 讜讝"诇 讜讘诇讻转讱 讘讚专讱 驻专讟 诇讞转谉 驻讬专讜砖 诇讗讜 讻砖注讜住拽 讘谞砖讜讗讬谉 讚讛讬讬谞讜 注讜住拽 讘诪爪讜讛 讚谞驻拽讗 诪讘砖讘转讱, 讗诇讗 讻讬 讗爪讟专讬讱 拽专讗 诇讞转谉 砖讛讜诇讱 诇注砖讜转 诪爪讜转 谞砖讜讗讬谉, 讗讜 砖讞讜讝专 诪砖讜诐 讚讛讜讗 讟专讜讚 诪讞诪转 诪爪讜讛 讝讜, 讜讛讙讬注 讝诪谉 拽"砖, 砖讛讜讗 驻讟讜专 诪砖讜诐 讚讟专讬讚 讘讟专讚讗 讚诪爪讜讛 讜讗讬 讗驻砖专 诇讜 诇拽讬讬诐 砖转讬讛诐 讬驻讛 讜讻讜' 讜讻讬 转讬诪讗 讻讬讜谉 讚讻转讬讘 讜讘诇讻转讱 讘讚专讱 砖谞驻讟专 讘诇讻转讜 诇讚讘专 诪爪讜讛 诪诪讬诇讗 砖诪注讬谞谉 讻砖注讜住拽 讘诪爪讜讛 诪诪砖 讜讻"砖 讛讜讗, 讜诇诪讛 诇讬 讘砖讘转讱, 讬"诇 讚讗诇讜 诇讗 讻转讬讘 讗诇讗 讘诇讻转讱 讘诇讞讜讚 讛讜讛 诪讜拽诪讬谞谉 诇讬讛 讻砖讛诪爪讜讛 讛讬讗 讘讛诇讬讻讛 注爪诪讛 砖讛讜讗 注讜住拽 讘诪爪讜讛 诪诪砖, 讻讙讜谉 讛讛讜诇讱 诇讛讜爪讗转 讛诪转 讜讛讻谞住转 讻诇讛 讜注讜诇讛 诇专讙诇, 讗讘诇 讛讜诇讱 诇讚讘专 诪爪讜讛 砖讗讬谉 讛讛诇讬讻讛 讙讜驻讛 砖诇 诪爪讜讛 诇讗 诪讬驻讟专 诪拽"砖 讜砖讗专 诪爪讜讛, 讗讘诇 讛砖转讗 讚讻转讬讘 讘砖讘转讱 诇注讜住拽 讘诪爪讜讛 诪讬讬转专 讜讘诇讻转讱 讘讚专讱 诇讛讜诇讱 诇讚讘专 诪爪讜讛 注讻"诇. 诇砖讬讟转讜 讗诐 讛讛诇讬讻讛 注爪诪讛 讛讬讗 诪爪讜讛 诪诪砖 讗讬谉 爪讜专讱 讘专讘讜讬 拽专讗 诇驻讟讜专 讛讙讘专讗 诪诪爪讜转 讗讞专讜转 讚讛讗 驻讟讜专 诪讚讬谉 注讜住拽 讘诪爪讜讛 诪诪砖. 讜专讘讜讬 讛拽专讗 讘讗 诇诇诪讚 砖讗驻讬' 讛诇讬讻讛 诇讚讘专 诪爪讜讛 驻讜讟专转 - 讗注"驻 砖讗讬谞讛 诪爪讜讛 诪诪砖 讗诇讗 讛讻谞讛 诇诪爪讜讛. 讜诪砖诪注 诪讝讛 讚讛专讬讟讘"讗 讞讜诇拽 注诇 讛转讜住' (讘住讜讻讛 讻讛 讗 讚"讛 砖诇讜讞讬) 砖住讜讘专讬诐 讚专拽 讛诇讬讻讛 砖讛讬讗 注爪诪讛 拽讬讜诐 诪爪讜讛 驻讜讟专转 诪诪爪讜讜转 讜讻诪砖"谞80.
讜讛谞讛 讛专讬讟讘"讗 诪讘讬讗 讻诪讛 讗讜驻谞讬 讛诇讬讻讛 讛诪讛讜讜讬诐 讞诇拽 诪讛诪爪讜讛 注爪诪讛, 讻讙讜谉 讛讛诇讬讻讛 诇讛讜爪讗转 讛诪转 讜诇讛讻谞住转 讻诇讛 讜讛注诇讬讛 诇专讙诇. 讜讬砖 诇讛注讬专 砖讘诪爪讜转 注诇讬讛 诇专讙诇 砖讬讟转 讛专讬讟讘"讗 谞讜讙讚转 诇讻讗讜专讛 诇砖讬讟转 讛专诪讘"诐, 讻讬 讘专讬砖 讛诇讻讜转 讞讙讬讙讛 讘诪谞讬谉 讛诪爪讜讜转 讻转讘 讛专诪讘"诐 砖讛诪爪讜讛 讛讬讗 专讗讬讬转 讛驻谞讬诐 讘注讝专讛, 讜诪砖诪注 讚住"诇 诇讛专诪讘"诐 砖讗讬谉 诪爪讜讛 讘注爪诐 讛讛诇讬讻讛 讜讛注诇讬讛 诇诪拽讚砖 讚讛诪爪讜讛 讛讬讗 专讗讬讬转 驻谞讬诐 讘注讝专讛.
注"讻 注谞讬谉 注讜住拽 讘诪爪讜讛 驻讟讜专 诪谉 讛诪爪讜讛
讘注谞讬谉 讞诇讜转 砖诐 讗讘诇 讘讙讘专讗
讙诪'. 讝"诇 讗讘诇 讞讬讬讘 讘讻诇 讛诪爪讜讜转 讛讗诪讜专讜转 讘转讜专讛 讞讜抓 诪谉 讛转驻讬诇讬谉 砖讛专讬 谞讗诪专 讘讛诐 驻讗专 砖谞讗诪专 驻讗专讱 讞讘讜砖 注诇讬讱 注讻"诇.
讗.
讻转讘 讛专诪讘"诐 (驻"讚 诪讛诇' 讗讘诇 讛"讟) 讜讝"诇 讛讗讘诇 讘讬讜诐 专讗砖讜谉 讘诇讘讚 讗住讜专 诇讛谞讬讞 转驻讬诇讬谉 讜诇讗讻讜诇 诪砖诇讜 讜讞讬讬讘 诇讬砖讘 注诇 诪讟讛 讻驻讜讬讛 讜讻讜' 讜诪谞讬谉 砖讛讜讗 讗住讜专 讘讬讜诐 专讗砖讜谉 诇讛谞讬讞 转驻讬诇讬谉 砖讛专讬 谞讗诪专 诇讬讞讝拽讗诇 驻讗专讱 讞讘讜砖 注诇讬讱 诪讻诇诇 砖讻诇 讛注诐 讗住讜专讬诐 注讻"诇, 讗诪谞诐 注讬讬谉 讘专诪讘"诐 (驻"讛 诪讛诇' 讗讘诇 讛"讗) 讜讝"诇 讗诇讜 讚讘专讬诐 砖讗讘诇 讗住讜专 讘讛谉 讘讬讜诐 专讗砖讜谉 诪讛"转 讜讘砖讗专 讬诪讬诐 诪讚讘专讬讛诐 讗住讜专 诇住驻专 讜诇讻讘住 讜诇专讞讜抓 讜诇住讜讱 讜诇砖诪砖 诪讟转讜 讜诇谞注讜诇 讗转 讛住谞讚诇 讜诇注砖讜转 诪诇讗讻讛 讜诇拽专讜转 讘讚讘专讬 转讜专讛 讜诇讝拽讜祝 讗转 讛诪讟讛 讜诇驻专讜注 讗转 专讗砖讜 讜诇砖讗讜诇 砖诇讜诐 讛讻诇 讗讞讚 注砖专 讚讘专 注讻"诇. 讜爪"注 诪讚讜注 讛砖诪讬讟 讛专诪讘"诐 讘讛诇讻讛 讛谞"诇 讛讗讬住讜专 诇讛谞讬讞 转驻讬诇讬谉. 讜谞专讗讛 讚讛专诪讘"诐 诪讞诇拽 讘讬谉 讗讬住讜专讬诐 砖讛诐 诪讚讬谉 谞讬讛讜讙讬 讗讘讬诇讜转, 诇讗讬住讜专讬诐 讛转诇讜讬讬诐 讘讞诇讜转 砖诐 讗讘诇 讘讙讘专讗. 讜谞专讗讛 讚讛讗讞讚 注砖专 讚讘专讬诐 砖讗讘诇 讗住讜专 讘讛谉 砖讛讘讬讗 讛专诪讘"诐 (驻"讛 诪讛诇' 讗讘诇 讛"讗) 讛讜讬讬谉 讗讬住讜专讬诐 砖讞诇讬诐 诪讚讬谉 谞讬讛讜讙讬 讗讘讬诇讜转, 诪砖讗"讻 讛讗讬住讜专 诇讛谞讬讞 转驻讬诇讬谉 讜讚讬谉 讻驻讬讬转 讛诪讟讛 讛讜讜讬讬谉 讗讬住讜专讬诐 砖讞诇讬诐 诪讚讬谉 讞诇讜转 砖诐 讗讘诇 砖讘讙讘专讗, 讜注"讻 讛砖诪讬讟诐 讛专诪讘"诐. 讜注讬讬谉 讘诪讙谉 讗讘专讛诐 (讗讜"讞 住讬' 转拽诪"讞 住"拽 讛') 砖驻住拽 砖讗诐 谞注砖讛 讗讘诇 讘讞讜讛"诪 诪谞讬讞 转驻讬诇讬谉 讚讗讬谉 讗讘讬诇讜转 讘诪讜注讚. 讘专诐 讬转讻谉 讚讗讘诇 驻讟讜专 诪转驻讬诇讬谉 讗祝 讘讞讜讛"诪 诪砖讜诐 讚讗祝 讘诪讜注讚 讞诇 讘讬讛 讞诇讜转 砖诐 讗讘诇, 讜讗注"驻 砖讗讬谉 谞讬讛讜讙讬 讗讘讬诇讜转 谞讜讛讙讬诐 讘诪讜注讚. 讜讛专讗讬讬讛 讚讘诪讜注讚 讞诇 砖诐 讗讘诇 讘讙讘专讗 诪讛讗 讚诇讛专讘讛 专讗砖讜谞讬诐 讗讘诇 讗住讜专 讘讚讘专讬诐 砖讘爪谞注讛 讘讞讜讛"诪 (注讬讬谉 讘讗讜"讞 住讬' 转拽诪"讞 住注讬祝 讚'). 讜注讜讚 专讗讬讬讛 诪砖讬讟转 讛专讗砖讜谞讬诐 砖注讜砖讬诐 住注讜讚转 讛讘专讗讛 讘讞讜讛"诪 (注讬讬谉 讘转讜住' 诪住' 诪讜"拽 讚祝 讻' 讚"讛 砖讻讘专), 讜注讜讚 讚诇讛专讘讛 专讗砖讜谞讬诐 诪谞讞诪讬诐 讗讘诇讬诐 讘讞讜讛"诪 (注讬' 讘专诪讘"诐 驻讬"讗 诪讛诇' 讗讘诇 讛"讙 讜讘砖讜"注 讬讜"讚 住讬' 砖爪"讟 住"讗), 讜诪讜讻讞 诪讻诇 讛谞"诇 讚讗注"驻 砖讗讬谉 谞讬讛讜讙讬 讗讘讬诇讜转 讘诪讜注讚, 诪"诪 讞诇 讘讞讜讛"诪 砖诐 讗讘诇 讘讙讘专讗, 讜诪砖讜诐 讻讱 讬"诇 讚讗讘诇 讗讬谞讜 诪谞讬讞 转驻讬诇讬谉 讘讞讜讛"诪. (讜讛住讻讬诐 讛讙专"诪 讝爪"诇 诇住讘专讗 讝讜)81.
讘.
讜谞专讗讛 讚讗注"驻 砖讛讗讬住讜专 诇讛谞讬讞 转驻讬诇讬谉 讜诇讗讻讜诇 诪砖诇讜 讜讛讞讬讜讘 诇讬砖讘 注诇 诪讟讛 讻驻讜讬讛 讗讬谞诐 讗诇讗 讘讬讜诐 专讗砖讜谉 讘诇讘讚 讜讞诇讬诐 诪讞诪转 砖诐 讗讘诇 砖讞诇 讘讙讘专讗, 诪讻诇 诪拽讜诐 诪谉 讛转讜专讛 讞诇 砖诐 讗讘诇 讘讙讘专讗 讻诇 砖讘注讛, 讗诇讗 讚讬讜诐 专讗砖讜谉 讞诪讬专 讟驻讬 诪砖讜诐 讚讻转讬讘 "讜讗讞专讬转讛 讻讬讜诐 诪专" 讜注讬拽专 讛诪专讬专讜转 讘讬讜诐 讛专讗砖讜谉. 讜讬砖 诇讛讜讻讬讞 砖诪讛"转 讞诇 砖诐 讗讘诇 讘讙讘专讗 讻诇 砖讘注讛 诪诪讛 砖驻住拽 讛专诪讘"诐 (驻"讘 诪讛诇' 讘讬讗转 诪拽讚砖 讛诇' 讬"讗) 砖讗讘诇 讗讬谞讜 诪砖诇讞 拽专讘谞讜转讬讜 讻诇 砖讘注讛, 讜讛专讬 诪讛"转 讚讬谉 谞讬讛讜讙讬 讗讘讬诇讜转 讗讬谞讜 讞诇 讗诇讗 讘讬讜诐 专讗砖讜谉 讘诇讘讚 (讻诪讘讜讗专 讘专诪讘"诐 讘驻"讗 诪讛诇' 讗讘诇 讛"讗), 讜爪"注 诪讚讜注 讗讬谉 讗讘诇 诪砖诇讞 拽专讘谞讜转讬讜 讻诇 砖讘注讛. 讜注诇 讻专讞讱 爪"诇 讚诪讛"转 讞诇 砖诐 讗讘诇 讘讙讘专讗 讻诇 砖讘注讛 讜诪砖讜诐 讛讻讬 讗讬谞讜 诪砖诇讞 拽专讘谞讜转讬讜. 讜诪讘讜讗专 砖讛讚讬谉 砖讗讘诇 讗讬谞讜 诪砖诇讞 拽专讘谞讜转讬讜 讗讬谞讜 讚讬谉 诪讚讬谞讬 谞讬讛讜讙讬 讗讘讬诇讜转 讗诇讗 讚讬谉 讛讜讗 讘讞诇讜转 砖诐 讗讘诇 砖讘讙讘专讗.
讜注讬讬谉 讘诪砖谞讛 讘住谞讛讚专讬谉 (讚祝 诪讜:) 讚诪讘讜讗专 砖诇讗 讛讬讜 诪转讗讘诇讬诐 注诇 讛专讜讙讬 讘"讚 讗讘诇 讛讬讜 讗讜谞谞讬诐 砖讗讬谉 讗谞讬谞讜转 讗诇讗 讘诇讘. 讜谞专讗讛 诇讜诪专 讚专"诇 讚讗讬谉 谞讬讛讜讙讬 讗讘讬诇讜转 讞诇讬诐 注诇 讛专讜讙讬 讘"讚, 讗讘诇 讞诇 讞诇讜转 砖诐 讗讘诇 讘讙讘专讗 讜讞诇 拽讬讜诐 讗讘讬诇讜转 砖讘诇讘 讘讛专讜讙讬 讘讬转 讚讬谉.
讙.
讜谞专讗讛 讚讘讟' 讘讗讘 讞诇 讚讬谉 砖诇 谞讬讛讜讙讬 讗讘讬诇讜转 讗讘诇 诇讬讻讗 讞诇讜转 砖诐 讗讘诇 讘讙讘专讗, 讚讗讘讬诇讜转 讚讟' 讘讗讘 讛讬讗 讞诇讜转 讗讘讬诇讜转 讬砖谞讛 讜讻诇 讬砖专讗诇 谞讜讛讙讬诐 讘讜 谞讬讛讜讙讬 讗讘讬诇讜转, 讜讗讬诇讜 讞诇讜转 砖诐 讗讘诇 讘讙讘专讗 讗讬谞讜 讞诇 讗诇讗 讻砖讗讞讚 诪转讗讘诇 注诇 拽专讜讘讜. 讜讛谞讛 讛专讗砖讜谞讬诐 谞讞诇拽讜 讗诐 诪谞讬讞讬诐 转驻讬诇讬谉 讘讟' 讘讗讘 讗讜 诇讗. 讜讻转讘 讛专诪讘"谉 讘转讜专转 讛讗讚诐 (注诪' 专谞讝) 讚讝讛 转诇讜讬 讗诐 讟' 讘讗讘 讞诪讜专 讻讬讜诐 专讗砖讜谉 讚讗讘讬诇讜转 讗讜 诇讗. 讜诇讜诇讬 讚诪讬住转驻谞讗 诪讚讘专讬讜, 讬"诇 讚诇讻讜"注 讟' 讘讗讘 讞诪讜专 讻讬讜诐 专讗砖讜谉 讚讗讘讬诇讜转, 讜诪"诪 住讜讘专讬诐 讛专讗砖讜谞讬诐 (讛专诪讘"诐) 讚诪谞讬讞讬诐 转驻讬诇讬谉 讘讟' 讘讗讘 诪砖讜诐 讚诇讬讻讗 讘讟' 讘讗讘 讞诇讜转 砖诐 讗讘诇 讘讙讘专讗, 讻讬 讘讟' 讘讗讘 讞诇讬诐 专拽 谞讬讛讜讙讬 讗讘讬诇讜转 讘诇讘讚, 讜讛讗讬住讜专 诇讛谞讬讞 转驻讬诇讬谉 讗讬谞讜 讞诇 诪讚讬谉 谞讬讛讜讙讬 讗讘讬诇讜转 讗诇讗 诪讚讬谉 讞诇讜转 砖诐 讗讘诇 砖讘讙讘专讗, 讚诇讬转讗 讘讟' 讘讗讘.
讜注讬讬谉 讘讟"讝 (讗讜"讞 住讬诪谉 转拽谞"讟 住"拽 讚') 砖讛讘讬讗 拽讜砖讬讬转 讛讘"讞 讚讗诪讗讬 讗讬谞讜 讗住讜专 讘讟' 讘讗讘 诇讬砖讘 注"讙 住驻住诇 讻诇 讛讬讜诐 砖讛专讬 讻诇 讛诪爪讜转 讛谞讜讛讙讜转 讘讗讘诇 谞讜讛讙讜转 讘讟' 讘讗讘. 讜转讬专抓 讚讛讱 讻诇诇 谞讗诪专 专拽 讘诇"转 讚讗讘诇 讜诇讗 讘诪"注. (讜讛讟"讝 讚讞讛 讚讙诐 讛讚讬谉 诇讬砖讘 注"讙 讛拽专拽注 讗讬谞讜 诪"注 讚讗讘讬诇讜转 讗诇讗 诪爪讜转 诇"转 讚讗讘讬诇讜转 讚讗住讜专 诇讬砖讘 注"讙 住驻住诇, 讜注"砖 诪讚讜注 讗讬住讜专 讝讛 讗讬谉 谞讜讛讙 讘讟' 讘讗讘 讻诇 讛讬讜诐). 讜诪讘讜讗专 讚讗讬住讜专讬 讗讘讬诇讜转 谞讜讛讙讬诐 讘讟' 讘讗讘 讻诇 讛讬讜诐. 讜诇驻讬 讝讛 爪"注 讗诪讗讬 诪讜转专 诇讛谞讬讞 转驻讬诇讬谉 讘讟' 讘讗讘, 讚诇讻讗讜专讛 讛讚讬谉 砖讗讘诇 讗讬谞讜 诪谞讬讞 转驻讬诇讬谉 讛讜讗 讚讬谉 诪讗讬住讜专讬 讗讘讬诇讜转. 讜谞专讗讛 讻谞"诇 讚讬住讜讚 讛讚讬谉 砖讗讘诇 讗讬谞讜 诪谞讬讞 转驻讬诇讬谉 讗讬谞讜 讚讬谉 诪讗讬住讜专讬 讗讘讬诇讜转 讗诇讗 讚讬谉 讘讞诇讜转 砖诐 讗讘诇 砖讞诇 讘讙讘专讗, 讜讘讟' 讘讗讘 诇讬讻讗 讘讙讘专讗 讞诇讜转 砖诐 讗讘诇, 讜注"讻 讗讬谉 讗讬住讜专 诇讛谞讬讞 转驻讬诇讬谉 讞诇 讘讟' 讘讗讘. 讜诇驻讬"讝 讙"讻 诪讘讜讗专 诇诪讛 讗讬谉 讚讬谉 转谞讞讜诪讬诐 讞诇 讘讟' 讘讗讘, 讚讗注"驻 砖讬砖 讘讟' 讘讗讘 谞讬讛讜讙讬 讗讘讬诇讜转 讜讗讬住讜专讬 讗讘讬诇讜转 诪讻诇 诪拽讜诐 诇讬讻讗 讘讜 讞诇讜转 砖诐 讗讘诇 讘讙讘专讗 讜讚讬谉 转谞讞讜诪讬诐 讛讜讗 讚讬谉 讘讞诇讜转 砖诐 讗讘诇, 讜讻讚诪讜讻讞 诪砖讬讟转 讛专诪讘"诐 砖驻住拽 砖讗讬谉 讗讘讬诇讜转 讞诇讛 讘诪讜注讚 讻诇诇 (驻"讬 诪讛诇' 讗讘诇 讛"讗), 讜诪"诪 驻住拽 砖诪谞讞诪讬诐 讗讘诇讬诐 讘讞讜讛"诪 (注"砖 讘驻讬"讗 讛"讙). 讜诪讜讻讞 砖讞诇 讘诪讜注讚 砖诐 讗讘诇 讘讙讘专讗 讜诪砖讜"讛 讞诇 讚讬谉 谞讬讞讜诐 讗讘诇讬诐 讘讞讜讛"诪. 讜诇驻讬 讝讛 讬"诇 砖讗诐 讗讞讚 爪专讬讱 诇讗讻讜诇 讘讟' 讘讗讘 讗讬谉 讘讝讛 讚讬谉 砖讗住讜专 诇讜 诇讗讻讜诇 讛住注讜讚讛 诪砖诇讜 诪砖讜诐 讚诇讬讻讗 讚讬谉 住注讜讚转 讛讘专讗讛 讘讟' 讘讗讘, 讚讚讬谉 讛讘专讗讛 讚讬谉 讛讜讗 讘讞诇讜转 砖诐 讗讘诇 讘讙讘专讗 讜讗讬谞讜 诪讚讬谉 谞讬讛讜讙讬 讗讘讬诇讜转, 讜讻讚诪讘讜讗专 诪砖讬讟转 讛专讗砖讜谞讬诐 讚注讜砖讬诐 住注讜讚转 讛讘专讗讛 讘讞讜诇 讛诪讜注讚 讗注"驻 砖讗讬谉 讗讘讬诇讜转 讘诪讜注讚.
讜注讬讬谉 讘专诪讘"诐 (驻"讛 诪讛诇' 转注谞讬转 讛讬"讗) 砖讛讘讬讗 诪谞讛讙 讚讘讟' 讘讗讘 诪谞讬讞讬诐 专拽 转驻讬诇讬谉 砖诇 讬讚 讘诇讘讚, 讜讝"诇 讜诪拽爪转 讛讞讻诪讬诐 谞讜讛讙讬诐 砖诇讗 诇讛谞讬讞 讘讜 转驻讬诇讬谉 砖诇 专讗砖 注讻"诇. 讜谞专讗讛 讚诪讛 砖谞讜讛讙讬诐 砖诇讗 诇讛谞讬讞 转驻讬诇讬谉 砖诇 专讗砖 讘讟' 讘讗讘 讗讬谞讜 讗讬住讜专 诪讚讬谞讬 讗讘讬诇讜转 讜诪砖讜诐 砖讗讘诇 讗住讜专 讘转驻讬诇讬谉, 讚讛专讬 讘讟' 讘讗讘 诇讬讻讗 讞诇讜转 砖诐 讗讘诇 讘讙讘专讗, 讜讛专诪讘"诐 讘注爪诪讜 住讜讘专 讚诪砖讜诐 讛讻讬 诪注讬拽专 讛讚讬谉 诪谞讬讞讬诐 转驻讬诇讬谉 砖诇 讬讚 讘讟' 讘讗讘, 讗诇讗 讚讞诇 讚讬谉 诪住讜讬诐 注"驻 诪谞讛讙 砖诇讗 诇讛谞讬讞 转驻讬诇讬谉 砖诇 专讗砖 讘讟' 讘讗讘 诪砖讜诐 讚讻转讬讘 "诇砖讜诐 诇讗讘诇 爪讬讜谉 诇转转 讗驻专 转讞转 驻讗专", 讜转驻讬诇讬谉 砖诇 专讗砖 讛讜讬讬谉 驻讗专, 讜讛讜讬 讞诇讜转 讚讬谉 诪讬讜讞讚 讘讗讘讬诇讜转 爪讬讜谉 讚讟' 讘讗讘, 讜讗讬谞讜 转诇讜讬 讘砖诐 讗讘诇 砖讘讙讘专讗.
讚.
讜谞专讗讛 讚讛讜讗 讛讚讬谉 讘讞转谉 - 讚讞诇 讘讜 讚讬谉 砖讬谞讛讜讙 谞讬讛讜讙讬 讗讘讬诇讜转 讗注"驻 砖诇讗 讞诇 讘讜 砖诐 讗讘诇 讘讙讘专讗. 讚讛谞讛 讛专诪讘"诐 驻住拽 (驻讬"讗 诪讛诇' 讗讘诇 讛"讞) "讛讻讬谉 讻诇 爪专讻讬 讛住注讜讚讛 讜讻讜' 讜诪转 诇讜 诪转 拽讜讚诐 砖讬讻谞住讜 诇砖诪讞讛 讜讻讜' 讜讗诐 谞转谉 诪讬诐 注"讙 讘砖专 讜讻讜' 诪讻谞讬住讬谉 讗转 讛诪转 诇讞讚专 讜讗转 讛讞转谉 讜讛讻诇讛 诇讞讜驻讛 讜讘讜注诇 讘注讬诇转 诪爪讜讛 讜驻讜专砖 讜谞讜讛讙 砖讘注转 讬诪讬 讛诪砖转讛 讜讗讞"讻 谞讜讛讙 砖讘注转 讬诪讬 讗讘讬诇讜转 讜讻诇 讗讜转谉 讛讬诪讬诐 谞讜讛讙 讚讘专讬诐 砖讘爪谞注讛 讻砖讘转 讜讻讜'" 注讻"诇. 讜诪讘讜讗专 讘专诪讘"诐 砖讞转谉 砖谞注砖讛 讗讘诇 谞讜讛讙 讗讬住讜专讬 讚讘专讬诐 砖讘爪谞注讛 讘砖讘注转 讬诪讬 讛诪砖转讛, 讚讞诇讬谉 注诇讬讜 谞讬讛讜讙讬 讗讘讬诇讜转. 讗诪谞诐 谞专讗讛 讚诇讗 讞诇 讘讜 砖诐 讗讘诇 讘讙讘专讗, 讚讗讬 讗驻砖专 砖讬讞讜诇 讘讙讘专讗 砖诐 讞转谉 讜砖诐 讗讘诇 讘讘转 讗讞转 讚讛讜讬 转专转讬 讚住转专讬. 讚讚讬谉 讞转谉 讚讜诪讛 诇讚讬谉 诪讬 砖诪转 诇讜 诪转 讘专讙诇 诇砖讬讟转 讛转讜住' (诪讜"拽 讻讙 讘 讚"讛 诪讗谉), 讚住"诇 砖讗讬谞讜 注讜诇讛 诇诪谞讬谉 讝' 讜讗注"驻 砖谞讜讛讙 讘讜 讗讬住讜专 讚讘专讬诐 砖讘爪谞注讛 (讜讚诇讗 讻讚注转 讛专诪讘"诐 驻"讬 诪讛诇' 讗讘诇 讛"讙 砖驻住拽 讚讗讬谉 讗讘讬诇讜转 谞讜讛讙转 讘专讙诇 讻诇诇). 讜讛拽砖讜 讘转讜住' (砖诐) 讚诪讗讬 砖谞讗 专讙诇 诪砖讘转 砖注讜诇讛 诇诪谞讬谉 讝', 讚讘转专讜讜讬讛讜 谞讜讛讙 讗讬住讜专 讚讘专讬诐 砖讘爪谞注讛. 讜转讬专爪讜 讛转讜住' 讚专讙诇 讗讬谞讜 注讜诇讛 诇诪谞讬谉 讝' 诪砖讜诐 讚讻转讬讘 讘讜 砖诪讞讛, 诪砖讗"讻 讘砖讘转 讚诇讗 讻转讬讘 讘讛 砖诪讞讛 讜诪砖讜诐 讛讻讬 砖讘转 注讜诇讛 诇诪谞讬谉 讝' 讜讗注"驻 砖讗讬谉 讗讘讬诇讜转 谞讜讛讙 讘砖讘转 讗诇讗 讚讘专讬诐 砖讘爪讬谞注讛. 讜讘讘讬讗讜专 讚讘专讬讛诐 谞专讗讛 讚讞诇讜转 诪爪讜转 砖诪讞讛 讚讞诇讛 讘讬讜"讟 诪讛讜讛 拽讬讜诐 砖讘诇讘 讜住讜转专转 诇拽讬讜诐 讗讘讬诇讜转 讚讛讜讬讗 谞诪讬 拽讬讜诐 诪爪讜讛 砖讘诇讘. 讚注讬拽专 拽讬讜诐 讛讗讘讬诇讜转 讛讜讗 讛爪注专 砖讘诇讘 讜讻诇砖讜谉 讛诪砖谞讛 讘住谞讛讚专讬谉 (诪讜:) 讗讬谉 讗谞讬谞讜转 讗诇讗 讘诇讘. 诪砖讗"讻 讘砖讘转 讚讗讬谉 讘讛 诪爪讜转 砖诪讞讛 讗诇讗 诪爪讜转 讻讘讜讚 讜注讜谞讙, 砖讗讬谞谉 拽讬讜诪讬 诪爪讜讜转 砖讘诇讘 讗诇讗 诪爪讜讜转 砖拽讬讜诪谉 专拽 讘诪注砖讛 讘诇讘讚 注"讬 讻住讜转 谞拽讬讬讛 讜讻讚讜诪讛, 讜诇驻讬讻讱 讗讬谉 讗讘讬诇讜转 讘驻专讛住讬讗 谞讜讛讙转 讘砖讘转 诪砖讜诐 讚讛讜讬讗 住转讬专讛 诇拽讬讜诐 诪爪讜转 讻讘讜讚 讜注讜谞讙 砖讘转. 讜讗讬诇讜 讚讘专讬诐 砖讘爪谞注讛 谞讜讛讙讬诐 讘砖讘转 诪砖讜诐 讚讗讬谞诐 住讜转专讬诐 诇诪爪讜转 讻讘讜讚 讜注讜谞讙 砖讘转. 讜诇讻谉 砖讘转 注讜诇讛 诇诪谞讬谉 讝' 讚砖驻讬专 诪拽讬讬诐 讘讛 拽讬讜诐 讛讗讘讬诇讜转 砖讘诇讘 砖讗讬谞讛 住转讬专讛 诇诪爪讜转 讻讘讜讚 讜注讜谞讙 砖讘转. 诪砖讗"讻 讘讬讜"讟 讚讗注"驻 砖谞讜讛讙 讘讜 讗讬住讜专 讚讘专讬诐 砖讘爪谞注讛 诪讻诇 诪拽讜诐 讗讬谉 讬讜"讟 注讜诇讛 诇诪谞讬谉 讝' 诪讻讬讜谉 讚讞诇 讘讬讜"讟 诪爪讜转 砖诪讞讛 讛诪讛讜讛 拽讬讜诐 诪爪讜讛 砖讘诇讘 砖住讜转专转 诇拽讬讜诐 诪爪讜转 讛讗讘讬诇讜转 砖讘诇讘. 讜诪砖讜诐 讻讱 讗讬谉 讘讬讜"讟 拽讬讜诐 诪爪讜转 讗讘讬诇讜转, 讚讛讗讬住讜专 讚讚讘专讬诐 砖讘爪谞注讛 讘讬讜"讟 讗讬谞讜 讗诇讗 讞诇讜转 讗讬住讜专 诪讗讬住讜专讬 讜谞讬讛讜讙讬 讗讘讬诇讜转 讜讗讬谉 讘讜 诪砖讜诐 拽讬讜诐 诪爪讜转 讗讘讬诇讜转. 诪砖讗"讻 讘砖讘转 讚讞诇 讘讛 讞诇讜转 拽讬讜诐 讗讘讬诇讜转 讘讝讛 砖谞讜讛讙 讚讘专讬诐 砖讘爪谞注讛. 讜谞诪爪讗 砖讘讬讜"讟 诪爪讜转 砖诪讞讛 住讜转专转 诇讞诇讜转 砖诐 讗讘诇 砖讘讙讘专讗 讜拽讬讜诐 讛讗讘讬诇讜转 砖讘诇讘, 讜讘讬讜"讟 讞诇 专拽 谞讬讛讜讙 讗讬住讜专讬 讗讘讬诇讜转. 讜谞专讗讛 讚讛"讛 讘讞转谉 讚谞讛讬 讚讞诇 讘讬讛 讗讬住讜专讬 讜谞讬讛讜讙讬 讗讘讬诇讜转 砖讘爪讬谞注讛 讗讘诇 诪"诪 讗讬谞讜 讞诇 讘讜 讞诇讜转 砖诐 讗讘诇 讘讙讘专讗 讜诇讻谉 讗讬谉 诇讜 拽讬讜诐 诪爪讜转 讗讘讬诇讜转, 讚诪爪讜转 砖诪讞讛 讚讞转谉 住讜转专转 诇讞诇讜转 砖诐 讗讘诇 讚讘讙讘专讗 讘讚讜诪讛 诇讬讜"讟, 讜诪砖讜诐 讛讻讬 讗讬谉 讝' 讬诪讬 讛诪砖转讛 注讜诇讬谉 诇讝' 讬诪讬 讛讗讘讬诇讜转, 讚诇讬转讗 讘讛谉 讙讘专讗 讚讗讘诇 讜讞住专 拽讬讜诐 讗讘讬诇讜转 砖讘诇讘82.
讜诪讚讘专讬 讛转讜住' 诪讘讜讗专 讚住"诇 讻砖讬讟转 讛专讗砖讜谞讬诐 砖讞诇讬谉 讗讬住讜专讬 讗讘讬诇讜转 诪讘诇讬 砖讬讞讜诇 讞诇讜转 讚讬谉 拽讬讜诐 诪爪讜转 讗讘讬诇讜转, 讜讻讚诪讘讜讗专 诪砖讬讟转 讛专诪讘"谉 (转讜专转 讛讗讚诐 注诪' 专讬"讘) 讘讚讬谉 诪讬 砖诪转讜 诪讜讟诇 诇驻谞讬讜 讚住讜讘专 砖谞讗住专 讘讻诇 讗讬住讜专讬 讗讘讬诇讜转 讞讜抓 诪谞注讬诇转 讛住谞讚诇 讜注讟讬驻转 讛专讗砖 讜讻驻讬讬转 讛诪讟讛. 讜诪讘讜讗专 砖讛专诪讘"谉 住讜讘专 砖讞诇讬谉 讗讬住讜专讬 讗讘讬诇讜转 诪砖注转 诪讬转讛 讜讗注"驻 砖讗讬谉 讞诇讜转 拽讬讜诐 诪爪讜转 讗讘讬诇讜转 讞诇讛 注讚 诇讗讞专 拽讘讜专讛, 讜注"讻 讗讬谞讜 讞讬讬讘 讘讻驻讬讬转 讛诪讟讛 讜注讟讬驻转 讛专讗砖 讜讗讬谞讜 诪转讞讬诇 诪谞讬谉 讝' 注讚 诇讗讞专 讛拽讘讜专讛 讚讞诇讜转 拽讬讜诐 讗讘讬诇讜转 讞诇 专拽 诇讗讞专 讛拽讘讜专讛. 讜讻谉 谞诪讬 诪转讘讗专 诪砖讬讟转 讛住诪"拽 (讛讜讘讗 讘讛讙讛讜转 诪讬讬诪讜谞讬讜转 驻"讚 诪讛诇' 讗讘诇 讗讜转 讙') 讚诪讬 砖诪转讜 诪讜讟诇 诇驻谞讬讜 谞讗住专 讘讻诇 讗讬住讜专讬 讗讘讬诇讜转 讞讜抓 诪谞注讬诇转 讛住谞讚诇 讜诇爪讗转 诪驻转讞 讘讬转讜 诪驻谞讬 砖爪专讬讱 诇讞讝讜专 讗讞专 爪专讻讬 讛诪转. 讜讘专讜专 砖讗祝 诇讚注转 讛住诪"拽 诪谞讬谉 讝' 讗讬谞讜 诪转讞讬诇 讗诇讗 诪拽讘讜专讛 讜讗讬诇讱, 讜注"讻 砖住讜讘专 砖讞诇讬谉 讗讬住讜专讬 讗讘讬诇讜转 讗注"驻 砖拽讬讜诐 诪爪讜转 讗讘讬诇讜转 讗讬谞讛 讞诇讛.
讙诪'. 讜讝"诇 讗讘诇 讞讬讬讘 讘讻诇 诪爪讜讜转 讛讗诪讜专讜转 讘转讜专讛 讜讻讜' 讛讻讗 讟专讬讚 讟讬专讚讛 讚专砖讜转 注讻"诇. 爪"注 讚讛专讬 讬砖 诪爪讜讛 诇讛转讗讘诇 讜讗"讻 谞讬诪讗 讚讬驻讟专 讛讗讘诇 诪讚讬谉 注讜住拽 讘诪爪讜讛 驻讟讜专 诪谉 讛诪爪讜讛. 讜谞专讗讛 讚诇砖讬讟转 专砖"讬 讜专讘 讛讗讬 讙讗讜谉 讚讛驻讟讜专 讚注讜住拽 讘诪爪讜讛 讗讬谞讜 讗诇讗 诪砖讜诐 讚讟专讜讚 讘讟讬专讚讛 讚诪爪讜讛83, 讬"诇 讚讗讘诇 讞讬讬讘 诇讛转讙讘专 注诇 讟讬专讚转讜 讜诇注砖讜转 诪爪讜讜转 讜诇讗 诇讘讟诇谉 诪讞诪转 讟讬专讚转讜. 讗诪谞诐 爪"注 诇砖讬讟转 讛专砖讘"讗 砖住讜讘专 讚讞诇 驻讟讜专 诪砖讜诐 注讜住拽 讘诪爪讜讛 讙专讬讚讗 讜讙诐 讘诇讬 讟讬专讚讗 驻讟讜专, 讚讗"讻 讗诪讗讬 讗讬谉 讛讗讘诇 驻讟讜专 诪诪爪讜讜转 讚讛专讬 注讜住拽 讛讜讗 讘诪爪讜转 讗讘讬诇讜转. 讜谞专讗讛 讚诇专砖讘"讗 讗讬谉 讛驻讟讜专 讚注讜住拽 讘诪爪讜讛 驻讟讜专 诪谉 讛诪爪讜讛 讞诇 诪讞诪转 拽讬讜诐 讛诪爪讜讛, 讗诇讗 诪砖讜诐 砖注讜住拽 讘诪注砖讛 诪爪讜讛 讜专拽 讛讬讻讗 讚拽讗 注讘讬讚 诪爪讜讛 讘拽讜诐 讜注砖讛 讞诇 驻讟讜专 讚注讜住拽 讘诪爪讜讛 驻讟讜专 诪谉 讛诪爪讜讛. 诪砖讗"讻 讘讗讘讬诇讜转 砖讗注"驻 砖诪拽讬讬诐 诪爪讜讛 诪"诪 讗讬谞讛 讗诇讗 拽讬讜诐 诪爪讜讛 讘砖讘 讜讗诇 转注砖讛, 讜注"讻 讗讬谉 讘讜 驻讟讜专 讚注讜住拽 讘诪爪讜讛 驻讟讜专 诪谉 讛诪爪讜讛.
注"讻 注谞讬谉 讞诇讜转 砖诐 讗讘诇 讘讙讘专讗
转讜住' 讚"讛 转谞讬 专讘 讬讞讝拽讗诇 讜讻讜'. 讜讝"诇 讗讘诇 转讬诪讗 讗"讻 诪讛 诪讬讬转讬 诪住讜讻讛 讜讻讜' 诇讗 拽讬讬诪转 诪爪讜转 住讜讻讛 诪讬诪讱 讜讻讜' 讜驻专砖"讬 讚讻讬 讛讬讻讬 讚诪讬 砖注砖讛 讻讘"讛 诇讗 注砖讛 讜诇讗 讻诇讜诐 诇讘"砖 讗祝 讛注讜砖讛 讻讘"砖 诇讗 注砖讛 讜诇讗 讻诇讜诐 诇讘"讛. 讜诪讗讬 拽讗 诪讚诪讛 讛转诐 驻住诇讬 讘"砖 诇讙诪专讬 诪讛 讚诪讻砖专讬 讘"讛 讗讘诇 讛讻讗 拽专讗 拽专讬讗转 砖诪注 讻讘"砖 讗诇讬讘讗 讚讘"讛 讬爪讗 注"讻 驻讬专砖 讛专"专 砖诪注讬讛 讚拽讗 诪讚诪讛 讛讻讬 诪讚拽讗诪专 诇讗 拽讬讬诪转 讗注"讙 讚诪谉 讛讚讬谉 讬爪讗 砖讛专讬 讘专讗砖讜 讜专讜讘讜 讘住讜讻讛 讗讬谞讜 讗住讜专 讗诇讗 讙讝讬专讛 砖诪讗 讬诪砖讱 讗讞专 砖讜诇讞谞讜 讻讛"讙 讙讘讬 拽"砖 讗注"讙 讚诪谉 讛讚讬谉 讬爪讗 讘讚讬注讘讚 讻讬讜谉 讚诇讘"讛 讗讬谉 谞讻讜谉 讻讚讗讬转讗 讘诪转谞讬转讬谉 讻讚讬 讛讬讬转 诇讞讜讘 讘注爪诪讱 讗诐 注砖讛 讻讘"砖 诇讘"讛 诇讗 注砖讛 讜诇讗 讻诇讜诐 注讻"诇. 讜谞专讗讛 讘讘讬讗讜专 讚讘专讬 讛转讜住' 讚讬砖 讘' 讗讜驻谞讬诐 砖诇讗 诇拽讬讬诐 诪爪讜转 讬砖讬讘讛 讘住讜讻讛 诪讚讗讜专讬讬转讗: 讗) 讗诐 讬砖 驻住讜诇 讘讞驻爪讗 砖诇 讛住讜讻讛, 讘) 讗诐 讗讬谞讜 注讜砖讛 诪注砖讛 讬砖讬讘讛 讘住讜讻讛, 讜讻讙讜谉 讛诪爪讟注专 讚驻讟讜专 诪谉 讛住讜讻讛 讜谞拽专讗 讛讚讬讜讟 讗诐 讬讜砖讘 讘住讜讻讛, 讚讗讬谉 注诇 讬砖讬讘转讜 讞诇讜转 砖诐 诪注砖讛 讬砖讬讘讛 讘住讜讻讛. 讜诪爪讬谞讜 讚诪讚专讘谞谉 谞诪讬 讗讬谞讜 讬讜爪讗 诪爪讜转 讬砖讬讘讛 讘住讜讻讛 讛讬讻讗 讚专讘谞谉 驻住诇讜 讗转 讛讞驻爪讗 讚住讜讻讛 讜讻讙讜谉 讘诪住讻讱 讘谞住专讬诐 (住讜讻讛 讬讚 讗), 讗讜 讚驻住诇讜 讗转 诪注砖讛 讛讬砖讬讘讛 讜讻讙讜谉 讘讬讜砖讘 讘住讜讻讛 讙讝讜诇讛 讚驻住讜诇讛 诪砖讜诐 诪爪讜讛 讛讘讗讛 讘注讘讬专讛 讚讛讜讬 驻住讜诇 讘诪注砖讛 讛讬砖讬讘讛 讘住讜讻讛84.
讜讬砖 诇注讬讬谉 讘讚讬谉 讬讜砖讘 专讗砖讜 讜专讜讘讜 讘住讜讻讛 讜砖讜诇讞谞讜 讘转讜讱 讛讘讬转 讚诇讘"砖 讗讬谞讜 讬讜爪讗 讬讚"讞 讬砖讬讘讛 讘住讜讻讛 诪讛"转, 讛讗诐 讛讞讻诪讬诐 驻住诇讜 讗转 讛讞驻爪讗 讚住讜讻讛 讘讻讛"讙, 讗讜 讚驻住诇讜 讗转 诪注砖讛 讛讬砖讬讘讛 讘住讜讻讛. 讜谞专讗讛 诇讜诪专 讚讘专讗砖讜 讜专讜讘讜 讘转讜讱 讛住讜讻讛 讜砖讜诇讞谞讜 讘转讜讱 讛讘讬转 诇讬讻讗 讞住专讜谉 讘住讜讻讛 注爪诪讛, 讜诇讬讻讗 谞诪讬 讞住专讜谉 讘讬砖讬讘转讜 讘住讜讻讛, 讜讛讗 讚专讘谞谉 讙讝专讜 讙讝讬专讛 讚砖诪讗 讬诪砖讱 讗讞专 砖讜诇讞谞讜 讛讜讬 讗讬住讜专 爪讚讚讬 讘驻"注. 讚讛专讬 讗讬谉 讚讬谉 讘诪注砖讛 讛讬砖讬讘讛 讘住讜讻讛 讚讘注讬 诇讗讻讜诇 注诐 砖讜诇讞谞讜 讘转讜讱 讛住讜讻讛, 讚诇讬讻讗 砖讜诐 拽讬讜诐 诪爪讜讛 讬讜转专 讻砖砖讜诇讞谞讜 讘转讜讱 讛住讜讻讛. 讜注诇 讻专讞讱 讚讛讜讬 讗讬住讜专 讚专讘谞谉 讘驻"注 砖诪讗 讬诪砖讱 讗讞专 砖讜诇讞谞讜. 讜讗驻"讛 讛专讘谞谉 讛驻拽讬注讜 诪讞诪转 讙讝讬专讛 讝讜 讗转 拽讬讜诐 诪爪讜转 讬砖讬讘讛 讘住讜讻讛, 讜讻讚讗诪专讜 讝拽谞讬 讘"砖 诇专"讬 讘谉 讛讞讜专谞讬转 "讗"讻 讛讬讬转 谞讜讛讙 诇讗 拽讬讬诪转 诪爪讜转 住讜讻讛 诪讬诪讬讱". 讜诪讘讜讗专 讚讛专讘谞谉 讛驻拽讬注讜 拽讬讜诐 诪爪讜转 住讜讻讛 诪讛"转 诪讞诪转 讙讝讬专讛 讜讗讬住讜专 讘注诇诪讗 讜讗注"驻 砖诇讗 讛驻拽讬注讜 讗转 注爪诐 诪注砖讛 讛讬砖讬讘讛 讘住讜讻讛. 讜讝讛 诪讚讜讬拽 讘诇砖讜谉 讛讙诪' "诇讗 拽讬讬诪转 诪爪讜转 住讜讻讛 诪讬诪讬讱" 讜诇讗 拽转谞讬 "诇讗 讬砖讘转 讘住讜讻讛 诪讬诪讬讱".
讜谞专讗讛 讚谞驻"诪 诇讙讘讬 讗讬住讜专 讘诇 转讜住讬祝, 讚讬砖 诇讚讜谉 讘讗讜驻谉 砖讗讚诐 讬讜砖讘 讘住讜讻讛 讜砖讜诇讞谞讜 讘转讜讱 讛讘讬转 讘砖诪讬谞讬 注爪专转, 讛讗诐 讬注讘讜专 注诇 讘"转. 讜谞专讗讛 讚讗讬 谞讬诪讗 砖讞讻诪讬诐 讛驻拽讬注讜 讗转 注爪诐 诪注砖讛 讛讬砖讬讘讛 讘住讜讻讛 讻砖砖讜诇讞谞讜 讘转讜讱 讛讘讬转, 讬"诇 讚诇讗 讬注讘讜专 注诇 讘诇 转讜住讬祝, 砖注驻"讬 讚讬谉 讗讬谞讜 谞讞砖讘 诇讬讜砖讘 讘住讜讻讛 讻诇诇. 诪砖讗"讻 诇驻讬 诪讛 砖讘讬讗专谞讜 讚讗讬谉 讞住专讜谉 讘诪注砖讛 讛讬砖讬讘讛 讘住讜讻讛, 讜讞讻诪讬诐 讛驻拽讬注讜 专拽 讗转 拽讬讜诐 讛诪爪讜讛 讘诇讘讚, 讬"诇 讚讘讬讜砖讘 讘住讜讻讛 讘砖诪"注 讜砖讜诇讞谞讜 讘转讜讱 讛讘讬转 讬注讘讜专 讘讘诇 转讜住讬祝 诪砖讜诐 砖注讜砖讛 诪注砖讛 讬砖讬讘讛 讘住讜讻讛 讘砖诪讬谞讬.
讜注讬讬谉 讘专诪讘"诐 (驻"讜 诪讛诇' 住讜讻讛 讛"讞) 讜讝"诇 诪讬 砖讛讬讛 专讗砖讜 讜专讜讘讜 讘住讜讻讛 讜砖讜诇讞谞讜 讘转讜讱 讘讬转讜 讗讜 讞讜抓 诇住讜讻讛 讜讗讜讻诇 讛专讬 讝讛 讗住讜专 讜讻讗讬诇讜 诇讗 讗讻诇 讘住讜讻讛 注讚 砖讬讛讬讛 砖讜诇讞谞讜 讘转讜讱 讛住讜讻讛 讙讝讬专讛 砖诪讗 讬诪砖讱 讗讞专 砖讜诇讞谞讜 讜讗驻讬诇讜 讘住讜讻讛 讙讚讜诇讛 注讻"诇. 讜诪讘讜讗专 讚住讜讘专 讚讻砖讗讜讻诇 讘住讜讻讛 讘讗讜驻谉 讻讝讛 砖砖讜诇讞谞讜 诪讞讜抓 诇住讜讻讛 注讜讘专 注诇 讗讬住讜专 讘驻"注 - "讙讝讬专讛 砖诪讗 讬诪砖讱 讗讞专 砖讜诇讞谞讜", 讜诪讞诪转 讗讬住讜专 讝讛 讛讞讻诪讬诐 讛驻拽讬注讜 讗转 拽讬讜诐 讛诪爪讜讛 砖诇讜 诪讛"转, "讜讻讗讬诇讜 诇讗 讗讻诇 讘住讜讻讛". 讜诪砖诪注 讚讘讗诪转 讛讜讬 诪注砖讛 讬砖讬讘讛 讘住讜讻讛 讗诇讗 讚讞讻诪讬诐 讛驻拽讬注讜 讗转 拽讬讜诐 讛诪爪讜讛 讘诇讘讚 讜谞讞砖讘 诪砖讜"讛 讻讗讬诇讜 讗讻诇 诪讞讜抓 诇住讜讻讛.
讜谞专讗讛 讚讛讜讗 讛讚讬谉 讘拽"砖 诇讘"讛, 讚讗注"驻 讚住"诇 讚讗讚诐 拽讜专讗 讻讚专讻讜, 讜讘拽讜专讗 讘讛讟讬讛 诪注讬拽专 讛讚讬谉 诇讬讻讗 砖讜诐 讞住专讜谉 讘诪注砖讛 讛诪爪讜讛 讚拽"砖, 诪"诪 讞诇 讗讬住讜专 爪讚讚讬 诇谞讛讜讙 讻讘"砖, 讚砖诪讗 讬住讘专讜 讚讘注诇诪讗 讛诇讻讛 讻讘"砖, 讜诇讻谉 讗诐 注讘专 讜拽专讗 讻讘"砖 诇讗 注砖讛 讜诇讗 讻诇讜诐, 讚专讘谞谉 讛驻拽讬注讜 讗转 拽讬讜诐 讛诪爪讜讛 诪讛"转 诪讞诪转 砖注讘专 注诇 讗讬住讜专 爪讚讚讬 讚专讘谞谉, 讜讗注"驻 砖讗讬谉 讞住专讜谉 讘诪注砖讛 讛诪爪讜讛, 讜讻讚诪爪讬谞讜 讘讬讜砖讘 讜专讗砖讜 讜专讜讘讜 讘住讜讻讛 讜砖讜诇讞谞讜 讘转讜讱 讛讘讬转 讗诇讬讘讗 讚讘"砖.
讜谞驻拽讗 诪讬谞讛 谞诪讬 讘诪讬 砖诪讚拽讚拽 诇拽专讜讗 拽"砖 讻讘"砖 讜讗讞"讻 诪转驻诇诇 砖诪讜谞讛 注砖专讛 讛讗诐 诪拽讬讬诐 诪爪讜转 住诪讬讻转 讙讗讜诇讛 诇转驻诇讛 讗讜 诇讗. 讚讗诐 诪讚专讘谞谉 讗讬谉 拽专讬讗转讜 诪注砖讛 拽专讬讗讛 讚拽"砖 讻诇诇 讗讬谞讜 诪拽讬讬诐 讚讬谉 住诪讬讻转 讙讗讜诇讛 诇转驻诇讛. 诪砖讗"讻 讗诐 诇讘"讛 讛驻拽讬注讜 专拽 讗转 拽讬讜诐 讛诪爪讜讛 讚拽"砖 讘诇讘讚 讗讱 诇讗 讗转 诪注砖讛 讛诪爪讜讛 讚拽"砖 讬"诇 讚诪拽讬讬诐 讘讗讜驻谉 讝讛 讚讬谉 住诪讬讻转 讙讗讜诇讛 诇转驻诇讛. 讚讬"诇 讚讚讬谉 住诪讬讻转 讙讗讜诇讛 诇转驻诇讛 转诇讜讬 讘讞驻爪讗 砖诇 拽"砖 讜诇讗 讘拽讬讜诐 诪爪讜转 拽"砖, 讜讻讚诪讜讻讞 诪讛讗 讚诪拽讬讬诐 住诪讬讻转 讙讗讜诇讛 诇转驻诇讛 讘砖注讛 讚' 讚讛讜讬 讝诪谉 转驻诇讛 讗注"驻 砖讗讬谞讜 讝诪谉 拽"砖, 讜诪讜讻讞 讚讚讬谉 住诪讬讻转 讙讗讜诇讛 诇转驻诇讛 转诇讜讬 讘讞驻爪讗 砖诇 拽"砖 讜诇讗 讘拽讬讜诐 诪爪讜转 拽"砖.
诪砖谞讛 讝"诇: 讘砖讞专 诪讘专讱 砖转讬诐 诇驻谞讬讛 讜讗讞转 诇讗讞专讬讛 讜讘注专讘 诪讘专讱 砖转讬诐 诇驻谞讬讛 讜砖转讬诐 诇讗讞专讬讛 讗讞转 讗专讜讻讛 讜讗讞转 拽爪专讛 诪拽讜诐 砖讗诪专讜 诇讛讗专讬讱 讗讬谞讜 专砖讗讬 诇拽爪专 诇拽爪专 讗讬谞讜 专砖讗讬 诇讛讗专讬讱 诇讞转讜诐 讗讬谞讜 专砖讗讬 砖诇讗 诇讞转讜诐 砖诇讗 诇讞转讜诐 讗讬谞讜 专砖讗讬 诇讞转讜诐 注讻"诇. 注讬讬谉 讘专砖"讬 (讚"讛 讗讞转 讗专讜讻讛) 讚诪驻专砖 讚讗讞转 讗专讜讻讛 讛讬讬谞讜 讗诪转 讜讗诪讜谞讛 讜讗讞转 拽爪专讛 讛砖讻讬讘谞讜. 讜讛拽砖讜 注诇讬讜 讘转讜住' (讚"讛 讗讞转) 讝"诇 讜转讬诪讗 讚讛砖讻讬讘谞讜 谞诪讬 讗专讜讻讛 讛专讘讛 讜转讚注 诪讚诇讗 拽讗 讞砖讬讘 诇讛 讘转讜住驻转讗 讘讛讚讬 讛拽爪专讜转 讜注讜讚 驻注诪讬诐 砖诪讗专讬讻讬诐 讛专讘讛 讘转讜住驻转 讻诪讜 讗讜专 讬讜诐 讛谞抓 讜注讜讚 讗诪转 讜讗诪讜谞讛 驻注诪讬诐 砖诪拽爪专讬诐 讘讛 诪讗讚 讻讚讗诪专讬谞谉 讜讻讜' 拽讗 诪住讬讬诐 诪讜讚讬诐 讗谞讞谞讜 诇讱 砖讛讜爪讗转谞讜 诪诪爪专讬诐 讜讻讜' 注讻"诇.
讜诪砖诪注 讚诇专砖"讬 讗诪转 讜讗诪讜谞讛 讛讜讬 讗专讜讻讛 诪讞诪转 讗专讬讻讜转 诪讟讘注 讜诇砖讜谉 讛讘专讻讛, 诇注讜诪转 诪讟讘注 讜诇砖讜谉 讛讘专讻讛 讚讛砖讻讬讘谞讜 讚讛讜讬讗 拽爪专讛. 讜讬砖 诇注讬讬谉 讘拽讜砖讬讜转 讛转讜住' 注诇 专砖"讬, 讗) 诪驻谞讬 诪讛 诪讜转专 诇讛讜住讬祝 驻讬讜讟 诇讘专讻转 讛砖讻讬讘谞讜, 讜讗讬讱 诪讜转专 诇拽爪专 讘专讻转 讗诪转 讜讗诪讜谞讛, 讘) 诪讛讜 砖讬注讜专 讗专讬讻讜转 讛讘专讻讛 讛拽讜讘注转, 讜讻讚讛拽砖讜 讘转讜住' 讚讛砖讻讬讘谞讜 谞诪讬 讗专讜讻讛 讛讬讗.
讜谞专讗讛 诇讬讬砖讘 讗转 砖讬讟转 专砖"讬 讚住"诇 讚讞诇讜转 砖诐 讘专讻讛 讗专讜讻讛 讜拽爪专讛 讗讬谞讜 转诇讜讬 讘诪住驻专 讛诪讬诇讬诐 砖讘讘专讻讛 讗诇讗 讘注谞讬谞讬 讛讘专讻讛. 讜讻谉 驻讬专砖 讛诪讗讬专讬 (讚祝 讬讗. 讚"讛 讘砖讞专) 讜讝"诇 讜诪讛 砖拽专讗讜 讗诪转 讜讗诪讜谞讛 讗专讜讻讛 诪驻谞讬 砖爪专讬讱 诇讛讝讻讬专 讘讛 注谞讬谉 讬爪讬讗转 诪爪专讬诐 讜拽专讬"住 讜诪讻转 讘讻讜专讬诐 讜讻讜' 讜诇讜诪专 爪讜专 讬砖专讗诇 讜讙讜讗诇讜 讜讻讜' 讜拽讜专讗 讛砖讻讬讘谞讜 拽爪专讛 砖诇讗 讛讜讝讻专 讘讛 讗诇讗 转驻诇讛 注诇 讛诪讝讬拽讬诐 讜砖讗专 讛爪专讜转 讜诇讗 谞拽专讗转 拽爪专讛 诪爪讚 讛谞讜住讞 讗诇讗 诪爪讚 讛注谞讬谉 讜讻讜' 诪拽讜诐 砖讗诪专讜 诇拽爪专 讜讻讜' 讻诇讜诪专 砖诇讗 诇拽爪专 讘讗诪转 讜讗诪讜谞讛 讜诇讗 诇讛讗专讬讱 讘讛砖讻讬讘谞讜 讜驻讬专讜砖 讛讚讘专讬诐 砖诇讗 诇讞住专 砖讜诐 讚讘专 诪谉 讛讚讘专讬诐 砖专讗讜讬 诇讛讝讻讬专诐 讘讗诪转 讜讗诪讜谞讛 讜诇讗 诇讛讜住讬祝 砖讜诐 讚讘专 注诇 讗讜转诐 砖谞转讬讞讚讜 诇讜诪专 讘讛砖讻讬讘谞讜 讜诪"诪 诇讛讜住讬祝 讘诪诇讜转 诇驻讬 注谞讬谉 讛讘专讻讛 讗讜 诇驻讬 注谞讬谉 讛讬讜诐 讘驻讬讜讟讬诐 砖讛诐 砖讘讞 诇砖诐 诪注讬谉 讛讘专讻讛 讗讬谉 诇讞讜砖 注讻"诇. 讜谞专讗讛 讚诇专砖"讬 讜诇诪讗讬专讬 讛讗讬住讜专 诇讛讗专讬讱 讘讘专讻讛 拽爪专讛 讛讬讬谞讜 诇讛讜住讬祝 注谞讬谞讬诐 诇讘专讻讛, 讗讱 诇讬讻讗 讗讬住讜专 诇讛讜住讬祝 诪讬诇讬诐 讙专讬讚讗, 讜诪砖讜诐 讻讱 诇讬讻讗 讗讬住讜专 讘讗诪讬专转 驻讬讜讟讬诐 讘讛砖讻讬讘谞讜 讻砖讛诐 诪注谞讬谉 讘专讻转 讛砖讻讬讘谞讜. 讜诇驻讬"讝 谞诪讬 诪讬讜砖讘 诪讛 砖诪拽爪专讬诐 讘讗诪转 讜讗诪讜谞讛 诇诪"讚 讗讬谉 讗讜诪专讬诐 驻专砖转 爪讬爪讬转 讘诇讬诇讛 讜讗讜诪专讬诐 诪讜讚讬诐 讗谞讞谞讜 诇讱 砖讛讜爪讗转谞讜 诪诪爪专讬诐 讜讻讜' (注讬讬谉 讘讙诪' 讬讚 讘), 讚讘讗诪讬专转 诪讜讚讬诐 讗谞讞谞讜 诇讱 讜讻讜' 讻讜诇诇 讗转 讻诇 讛注谞讬谞讬诐 砖诇 讗诪转 讜讗诪讜谞讛 讜讗讬谞讜 谞讞砖讘 诇诪拽爪专.
讜讛谞讛 讘住讬讚讜专 讛讙讗讜谞讬诐 讛专讗砖讜谞讬诐 谞讞诇拽讜 讛讗诐 讗诪专讬谞谉 拽讚讜砖讛 讚住讬讚专讗 讘讘专讻转 讬讜爪专 讗讜专 讘讬讞讬讚. 讜诇诪"讚 讚讗讬谞讜 谞讗诪专 讗诇讗 讘爪讬讘讜专 讬讞讬讚 诪讚诇讙 讘讘专讻转 讬讜爪专 讗讜专 注讚 "诇拽诇 讘专讜讱 谞注讬诪讜转 讬转谞讜 讜讻讜'", 讜讗讬 谞讬诪讗 讚讛讗讬住讜专 诇讛讗专讬讱 讜诇拽爪专 讛讬讬谞讜 讘诪讬诇讬诐, 爪"注 讗讬讱 讬讞讬讚 诪拽爪专 诪谞讜住讞 讛讘专讻讛, 诪砖讗"讻 讗讬 谞讬诪讗 砖讛讗讬住讜专 诇拽爪专 讞诇 讻砖诪拽爪专 讘注谞讬谞讬 讛讘专讻讛 讗讬谞讜 谞讞砖讘 诇拽讬爪讜专, 讜讻诪砖"谞 讘砖讬讟转 专砖"讬.
讗诪谞诐 砖讬讟转 讛转讜住' 讛讬讗 砖讗讜诪专讬诐 讘讛砖讻讬讘谞讜 讗转 讛驻讬讜讟 讚讗讜专 讬讜诐 讛谞祝 讜讗注"驻 讚讗讬谞讜 诪注谞讬谉 讛讘专讻讛, 讜诪讜讻讞 讚住"诇 讚诪讜转专 诇讛讜住讬祝 讗驻讬诇讜 注谞讬谞讬诐 讗讞专讬诐 诇讘专讻讛. 讜注"讻 驻讬专砖 专"转 讗讞转 讗专讜讻讛 讜讗讞转 拽爪专讛 讚诪讬讬专讬 讘讗诪转 讜讗诪讜谞讛 讻诇讜诪专 讘讬谉 讬讗专讬讱 讘讛 讘讬谉 讬拽爪专 讘讛. 诇专"转 讛讗讬住讜专 诇讛讗专讬讱 讜诇拽爪专 讛讬讬谞讜 讘驻转讬讞转 讜讞转讬诪转 讛讘专讻讛 讗讘诇 讘讗诪爪注 讛讘专讻讛 诪讜转专 诇讛讜住讬祝 讜诇讙专讜注. 讚诇专"转 注讬拽专 讟讜驻住 讛讘专讻讛 砖讗住讜专 诇砖谞讜转讜 讛讜讗 讘驻转讬讞转 讜讞转讬诪转 讛讘专讻讛, 诪砖讗"讻 诇专砖"讬 讻诇 谞讜住讞 讛讘专讻讛 讛讜讬 诪注讬拽专 讛讘专讻讛, 讗诪谞诐 专砖"讬 住讜讘专 讚讛讗讬住讜专 讗讬谞讜 讞诇 讗诇讗 讻砖诪讜住讬祝 讗讜 诪讙专注 讘注谞讬谞讬 讛讘专讻讛. 讜谞诪爪讗 讚诇专"转 讗讬谉 讗讬住讜专 讘讗诪讬专转 驻讬讜讟讬诐 讘讘专讻讜转 拽"砖, 讜诇专砖"讬 讙"讻 讗讬谉 讗讬住讜专 讘讗讜驻谉 砖讗讬谞讜 诪讜住讬祝 注讜讚 注谞讬谞讬诐 诇讘专讻讛. 讜注讬讬谉 讘砖讜"注 (讗讜"讞 住讬诪谉 住讞 住注讬祝 讗') 砖驻住拽 讛诪讞讘专 讜讝"诇 讬砖 诪拽讜诪讜转 砖诪驻住讬拽讬诐 讘讘专讻转 拽"砖 诇讜诪专 驻讬讜讟讬诐 讜谞讻讜谉 诇诪谞讜注 诪诇讗讜诪专诐 诪砖讜诐 讚讛讜讬 讛驻住拽 注讻"诇, 讜讻转讘 讛专诪"讗 (砖诐) 讜讝"诇 讜讬砖 讗讜诪专讬诐 讚讗讬谉 讗讬住讜专 讘讚讘专 讜讻谉 谞讜讛讙讬诐 讘讻诇 讛诪拽讜诪讜转 注讻"诇, 讜注讬讬谉 讘砖讜"转 诪砖讬讘 讚讘专 诇讙讗讜谉 讛谞爪讬"讘 讝爪"诇 (住讬' 讬"讙) 砖讚谉 讘诪谞讛讙 讛讙专"讗 (讜诪谞讛讙 讛讬砖讬讘讛 讘讜讜诇讗讝讬谉) 砖诇讗 诇讜诪专 驻讬讜讟讬诐 讘讘专讻讜转 拽"砖 讜讘砖诪"注 诪诇讘讚 讘专"讛 讜讬讛"讻 砖讗讜诪专讬诐 讬讜爪专讜转 讘砖诪讜谞讛 注砖专讛 (注讬讬谉 讘诪注砖讛 专讘 讗讜转 拽谞"讟 讜讗讜转 专"讞). 讜讘讬讗专 砖诐 砖讗讬谉 诇讜诪专 驻讬讜讟讬诐 讘讘专讻讜转 拽"砖 诪砖讜诐 砖诪拽讜诐 砖讗诪专讜 诇讛讗专讬讱 讗讬谞讜 专砖讗讬 诇拽爪专. 讜诇讙讘讬 驻讬讜讟讬诐 讘砖诪讜谞讛 注砖专讛 讛注诇讛 讚专拽 讘专"讛 讜讬讜讛"讻 讚讛讜讬讬谉 讬诪讬 讚讬谉 讜注转 爪专讛 讛转讬专讜 诇讗驻讜砖讬 专讞诪讬 讻砖诐 砖诪转专讬注讬诐 讘砖讘转 讘注转 爪专讛. 讜诇讻谉 谞诪讬 讛转讬专讜 诇讜诪专 讝讻专谞讜 讘讙' 专讗砖讜谞讜转, 讜讗注"驻 讚拽讬讬"诇 (讘专讻讜转 诇讚 讗) 诇注讜诇诐 讗诇 讬砖讗诇 讗讚诐 爪专讻讬讜 诇讗 讘讙' 专讗砖讜谞讜转 讜诇讗 讘讙' 讗讞专讜谞讜转, 讘专"讛 讜讬讜讛"讻 讚讛讜讬讬谉 讬诪讬 讚讬谉 讜注转 爪专讛 讛转讬专讜.
77 讜注讬讬谉 讘讟"讝 讬讜"讚 (住讬' 砖诪"讗 住"拽 讛') 讜讘谞拽讜讚转 讛讻住祝 (砖诐), 讜注"注 讘讟"讝 讗讜"讞 (住讬诪谉 拽"讞) 砖谞讞诇拽讜 讛驻讜住拽讬诐 讗诐 讛注讜住拽 讘诪爪讜讛 砖驻讟讜专 诪谉 讛诪爪讜讛 讜讞讬住专 转驻诇讛 讞讬讬讘 讘转砖诇讜诪讬谉 讗讜 诇讗. 讜注讬讬谉 讘拽讛讬诇讜转 讬注拽讘 住讬诪谉 讟"讜. 讜讛谞讛 讘注讬拽专 讛谞讬讚讜谉 讗诐 注讜住拽 讘诪爪讜讛 驻讟讜专 诪谉 讛诪爪讜讛 讞诇 诪讚讬谉 讚讞讬讬讛 讗讜 诪讚讬谉 驻讟讜专 诇讻讗讜专讛 讬砖 诇讛讘讬讗 专讗讬讬讛 诪讚讘专讬 讛专讬讟讘"讗 讘住讜讻讛 (讚祝 讻讛. 讚"讛 砖诇讜讞讬 诪爪讜讛 讜讻讜') 砖讘讬讗专 讚讬诇驻讬谞谉 诪拽专讗 讚讗驻讬诇讜 讗诐 专讜爪讛 诇讛谞讬讞 诪爪讜讛 讝讜 砖注住讜拽 讘讛 诇注砖讜转 诪爪讜讛 砖谞讬讬讛 砖讙讚讜诇讛 讛讬诪谞讛 讗讬谉 讛专砖讜转 讘讬讚讜 诇讛谞讬讞 讛诪爪讜讛 砖注住讜拽 讘讛 讘专讗砖讜谞讛 "讚讻讬讜谉 讚驻讟讜专 诪谉 讛讗讞专转 讛专讬 讛讬讗 讗爪诇讜 注讻砖讬讜 讻讚讘专 讛专砖讜转 讜讗住讜专 诇讛谞讬讞 诪爪讜转讜 诪驻谞讬 讚讘专 讛专砖讜转", 讜诪讘讜讗专 讚住"诇 讚注讜住拽 讘诪爪讜讛 驻讟讜专 诪谉 讛诪爪讜讛 讞诇 诪讚讬谉 驻讟讜专 讜讛驻拽注讛 - 讚讗讬谞讜 讞讬讬讘 讻诇诇 讘诪爪讜讛 讛砖谞讬讬讛 - 讜讛专讬 讛讬讗 讻讚讘专 讛专砖讜转, 讜诪砖讜"讻 讗住讜专 诇讛驻住讬拽 讛注住拽 讘诪爪讜讛 讛专讗砖讜谞讛 讜诇注住讜拽 讘诪爪讜讛 讛砖谞讬讬讛. 讚诇讻讗讜专讛 诇住讘专转 讛专讗砖讜谞讬诐 讚讞诇 驻讟讜专 诪讚讬谉 讚讞讬讬讛 讘诇讘讚 讗讬谉 诇讜诪专 讚讛诪爪讜讛 讛砖谞讬讬讛 讛讜讬 讻讚讘专 讛专砖讜转, 讚诪讬注拽专 讛讚讬谉 讛专讬讛讜 讞讬讬讘 讘砖转讬讛谉 讗诇讗 讚讞诇 讚讬谉 讚讞讬讬讛 讜拽讚讬诪讛 诇讛拽讚讬诐 讛诪爪讜讛 讛专讗砖讜谞讛 砖注住讜拽 讘讛.
78 注讬讬谉 讘专砖讬诪讜转 砖讬注讜专讬诐 诇诪住' 住讜讻讛 (讚祝 讻"讛:) 讚"讛 讞转谉 讜砖讜砖讘讬谞讬谉.
79 讻讬 讛讛诇讬讻讛 讛讬讗 讗讜驻谉 讛讛爪诇讛. 讜注讜讚 砖驻讚讬讜谉 砖讘讜讬诐 讛讬讗 诪诪爪讜转 讙诪讬诇讜转 讞住讚讬诐 讜注"讻 讙诐 讛讛诇讬讻讛 谞讻诇诇转 讘讛 砖讙诐 讛讬讗 诪注砖讛 讙诪讬诇讜转 讞住讚讬诐.
80 讘专诐 讗讬谉 讝讛 诪讜讻专讞 讻"讻 讻讬 讘转讞讬诇转 讚讘专讬讜 讘讬讗专 讛专讬讟讘"讗 讚讛讛讜诇讱 诇讚讘专 诪爪讜讛 驻讟讜专 诪砖讜诐 讟讬专讚讗 讚诪爪讜讛 讜诇讗 诪砖讜诐 讚讛讛诇讬讻讛 注爪诪讛 驻讜讟专转 讻注讜住拽 讘诪爪讜讛, 讜爪"注.
81 讜注讬讬谉 讘驻转讞讬 转砖讜讘讛 讬讜"讚 住讬诪谉 砖爪"讟 住"拽 讙'.
82 讜诇驻讬 讝讛 讞转谉 讞讬讬讘 诇讛谞讬讞 转驻讬诇讬谉 讘砖讘注转 讬诪讬 讛诪砖转讛 诪砖讜诐 讚讗讬谞讜 讙讘专讗 讚讗讘诇, 讜讛讜讗 讛讚讬谉 讘讗讘讬诇讜转 讘专讙诇 讚讞讬讬讘 讘转驻讬诇讬谉, 讚讗讬住讜专 转驻讬诇讬谉 转诇讜讬 讘讙讘专讗 讚讗讘诇 讜诇讗 讘谞讬讛讜讙讬 讗讘诇.
83 注讬讬谉 诇注讬诇 讘砖讬注讜专讬诐 (讚祝 讬讗.) 讘注谞讬谉 注讜住拽 讘诪爪讜讛 驻讟讜专 诪谉 讛诪爪讜讛 讗讜转 讗'.
84 注讬讬谉 讘转讜住' 讘诪住' 住讜讻讛 (讚祝 讟.) 讚"讛 讛讛讜讗.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2012), 讘讗讚讬讘讜转 住驻专讬讗, 讘专讬砖讬讜谉 CC BY-NC.

